
UVOD 


. Hrvatski glazbeni folklor zapravo je dio cjelo- - 
kupne hrvatske seljačke duhovne kulture, koji se 
je — navlastito stopljen sa svima njezinim mani- 
festacijama — tek pomalo te veze oslobodio, a i to 
samo djelomično, da nam u narodnoj lirskoj popi- 
jevci dade najbogatiji i najpotpuniji izražaj  du- 
ševnoga narodnog života, 

Ono, što stranca — slučajnog turista ili radozna- 
log učenjaka — već u prvi mah zapanji, nije sama 


činjenica, da pučka popijevka doista u hrvatskom 


narodu postoji, da ona (u mnogim krajevima) još 
i nastaje, da tu dakle bezimeni narodni tvorac 
pridonosi vazda nove građe davno. naslijeđenom, 
već bogatom zakladu narodne popijevke, nove pri- 
nose za produživanje utvrđene narodne umjetni- 
čke tradicije, — već se u hrvatskom glazbenom 
folkloru pred njima razotkriva i veliko obilje pra- 
stare pjevačke tehnike, prastarih oblika popijevke, 
vrlo starih vrsta dvoglasja, starih tonaliteta i to 
neposredno kraj novijih tvorba, a sve živo, jedno 
uz drugo, u usmenoj predaji današnjeg pokoljenja. 

Hrvatski glazbeni folklor nije jednoličan skup 
velikog broja, da preobilja lijepih melodija sa sit: 
nim lokalnim razlikama; u njemu je mnogo razno- 
likosti u samim (melodijskim, ritmijskim i harmo- 

nijskim) osnovama glazbenog poimanja. I baš zbog 
toga je toliko zanimljiv stranom učenjaku i važan 
za njegovo istraživanje nejasnih razdoblja u po- 
vijesti glazbe ranoga srednjeg vijeka (contrapun- 


ctus a mente, cantus gemellus i sl.), gdje može po-- 


služiti kao izvrsna građa za komparativne studije. 


Društvo za proučavanje narodne popijevke u 
Beču pozvalo je na suradnju Vladoja Bersu i on je 
u godinama 1906. i 1907. obašao velik dio Dalma- 
cije, sabirući narodne popijevke — preko 450 za- 
pisa. No življi interes stranih učenjaka za hrvatski 
glazbeni folklor datira iz g. 1909., kad je na me- 
đunarodnom kongresu muzikologa u Beču melo- 

graf, obrađivač i izdavač pučkih popjevaka svih 
slavenskih naroda, Ludvik Kuba, upozorio u svom 
referatu »Einiges uber das istro-dalmatinische 
Volkslied« na značajke hrvatskoga glazbenog fol- 
klora. Izvode Kubine iznesene u tom referatu isko- 
ristili su u svojim radovima ugledni bečki učenjaci 
dr. Guido Adler (u djelu »Der Stil in der Musik«) 


i dr, Robert Lach (u Geschichte der ornamentalen . 


Melopoie); po tim ozbiljnim djelima svraćena je 
posebna pažnja učenjaka hrvatskoj narodnoj popi- 
jevci.I uspjeh nije izostao. Počeli su istraživači 
dolaziti ovamo, da na licu mjesta proučavaju i na- 
rodnu popijevku i svirku. Rezultati tih proučavanja 
objelodanjeni su u nizu publikacija, o kojima će 

- biti još podrobno govora u ovoj knjižici. Jednako 
će biti prikazano i istraživanje hrvatskih učenjaka 
i glazbenika, koji su nastavili Kuhačev sabirački i 
istraživački rad, pa je hrvatska muzikologija po 
objelođanjenim rezultatima tih istraživanja daleko 
pokročila naprijed. : 

vi 


Najveću zaslugu za čuvanje, gajenje, pa i oži- 
vljavanje i unapređivanje hrvatskoga glazbenog 
folklora, a i puni uspjeh u tome svom nastojanju 
ima »Seljačka Sloga«, koja je u svojim brojnim 
ograncima stvorila nova i danas jedino moguća 
žarišta za daljni razvitak hrvatske narodne popi- 
jevke. Osim toga je zaslugom Seljačke Sloge znatno 
prošireno poznavanje hrvatskoga glazbenog fol- 
klora. ne samo među građanskim svijetom, već i 
među strukovnjacima (produktivnim i reproduk- 
tivnim umjetnicima) i učenjacima (muzikolozima), 
koji u jednoj takvoj smotri mogu dobiti gotovo 
potpun pregled čitavoga folklornog područja (u 
pokrajinskim smotrama), odnosno pregled značaj 
nih osobina pojedinih folklornih područja cjelo- 
kupnoga hrvatskog glazbenog folklora (u godišnjim 
smotrama); a to su sve inače mogli proučiti samo 
ponovnim istraživanjem na licu mjesta, koje nije 
svagda lako dohvatno prometnim sredstvima. 

Tako je i zanimanje za mnoga pitanja, koja obja- 
šnjuju pojedine probleme hrvatskoga glazbenog 
folklora, vrlo veliko, a ova knjižica ima poslužiti 
tome, da se i u najširim krugovima prodube razu- 
mijevanje i poimanje tih problema; a po tom po- 
imanju da razvije smisao za ljepotu hrvatskoga 
glazbenog folklora i ponos svakog Hrvata na to 


.bogatstvo baš ove grane općenite duhovne kulture 


U ku, 
m 


njegova naroda. Tu se spoznavaju elementi narod- 
noga glazbenog izražaja, koji u velikim djelima 
istaknutih hrvatskih skladatelja dobivaju potenci- 
ranu izražajnu snagu idealizirane, da i sintetizirane 
narodne umjetnosti, koja će — uz uspjehe ostalih 
grana umjetnosti: pjesništva, slikarstva, kiparstva 

i graditeljstva — biti najsjajniji doprinos malenog 
hrvatskog naroda velikoj evropskoj kulturi i u na- 
tječaju s ostalim narodima njemu osigurati dolično 
mjesto u povijesti sveopće kulture čovječanstva. 

Za potpunije razumijevanje sve građe, koja se 
ovdje razlaže, dobro je utvrditi važne stručne izra+ 
ze i termine i njihovo značenje: 


narodna popijevka — po Kuhaču — svaka 
je popijevka, koju je izmislio (ili samo napjev 
njezin ili i napjev i tekst njezin) glazbeno neobra- 
zovani pojedinac, 


pučkapopijevka —po Kuhaču — nastala je 
u seljačkom kulturnom krugu; zato se ovdje na- 
zivlje i narodna seljačka popijevka, 
ali i kratko narodna popijevka, 


varoškapopijevka — po Kuhaču — nastala 
je na gradskom ili malogradskom području u 
kulturnom krugu obrtnika, trgovaca i građana, 
koji su dijelom bili i doseljenici; zato se u takvoj 
popijevci najprije očituju tuđinski utjecaji. Pre- 
ma tome varoška je popijevka narodna, ali nije 
pučka, nije narodna seljačka. Za tu vrst narodnih 
popjevaka (posebno iz Dalmacije) u novije se 
vrijeme počeo upotrebljavati još i naziv »gra d 
ska pismica«, 


glazbeni folklor obuhvaća sve, što je u bilo 


kakvoj vezi s narodnom seljačkom glazbom i to 
bilo vokalnom (popijevkom) bilo instrumental- 
nom (svirkom), 


.muzikologija je nauka o glazbenom folkloru 
muzikolog je istraživač glazbenog folklora 

melograf je sabirač (zapisivač) narodnih popje- 
vaka i narodne svirke (melodija), koje se prenose > 
predajom 


popijevka (njem. das Lied) 

pjesma (njem, das Gedicht) 

napjev (melodiia, njem. der Gesang). Pjevač, 
pjevajući popijevku, pjeva tekst pjesme odre- 
đenom melodijom; t. j. pjesma zajedno sa 
svojom melodijom zapravo je popijevka) 

ljestvica (njem. die Scale, franc. la gamme) 

tonskinačin (na pr. dorski ili frigijski itd.) 

tonski niz: to može biti nepotpuna ljestvica, 
tetrahord, trihord i sl.; ali i takav niz tonova, u 
kojemu se ne mogu razabrati tonalitetne srod- 
nosti, ili uopće niz tonova, kakav na pr. daje 
netočno ugođena sviraljka, 

žičani instrumenti (njem, die Saiteninstru- 
mente) 

gudaljke (njem, die Streichinstrumente) 

sviraljke (njem. die Blasinstrumente) 

prebiraljka je dio sviraljke, na kojem su ru- 

pice za prebiranje zbog izvođenja napjeva 

udaraljke (njem. die Sčhlag!nstrumente) 


harmonika uči pravila o slijedu akorda (sa- 
zvuka), ali tumači i funkciju svakog tona neke 
melodije prema osnovnim akordima tonaliteta, 
makar ti akordi i ne zvuče realno; zato i naziv: 
latentna (skrivena) harmonika. 


o * 


Ugodna mi je dužnost zahvaliti se svima, koji 
su me pomagali kod sastavljanja knjižice i pri- 
kupljanja podataka i slika; u prvom redu sveuč. 
prof. dr. Milovanu Gavazziu kao ravnatelju Etno- 
grafskog muzeja i ostalom osoblju tog muzeja, te 
g. Toši Dabcu, koji je dopustio reprodukciju svojih 
fotografskih snimaka; — napokon i uglednom 
upravnom i redakcionom odboru Matice Hrvatske, 
koji — uvrstivši ovo djelce u svoja izdanja — nisu 
žalili troška, da izdanje bude u svakom pogledu 
odlično opremljeno, 


U Zagrebu, mjeseca prosinca 1940. 


Dr, Božidar Širola 

LAB 
d 


1. SABIRAČI HRVATSKIH NARODNIH POPJE- 
VAKA I DRUGE GRAĐE HRVATSKOGA GLAZ- 
BENOG FOLKLORA. MUZIKOLOZI 


U sabiranju hrvatskih narodnih popjevaka izvr- 
šen je dosada već znatan posao. Rezultati se nalaze 
u brojnim izdanim i neizdanim zbornicima. No či- 
njenica, da je to tek dijelak onoga golemog bogat- 
stva glazbene tvorbe, koja još živi u hrvatskom 
narodu, nuka neprestano nove marne zapisivače, 
melografe, da nastave započeto djelo. A djelotvorni 
rad »Seljačke Sloge« u premnogim njezinim ogran- 
cima gotovo je u odlučni čas poveo odlučnu akciju 
za sačuvanje autohtonog i tradicionalnog glazbe 
nog blaga u hrvatskom narodu i to ne samo gledom 
na vokalnu, već — u novije vrijeme — i na instru- 
mentalnu glazbu; sve to uz običaje, nošnju i sve 
druge elemente duhovne i materijalne kulture 
hrvatskoga seljačkog naroda. 


O narodnoj glazbi, popijevkama i svirci, imade 
mnogo spomena u najstarijih pisaca povjesničara. 
No to su tek bilješke, iz kojih možemo razabrati, 
da je pučka glazba u davnini bila živa, da je 
bila raznovrsna i lijepa. Kakva je pak uistinu bila, 
ne da se iz tih vijesti razabrati; nisu nam se saču- 
Vali napjevi u notnim zapisima. 


l1 


Tako se pripovijeda, da je papu Aleksandra III, 
kad je god. 1177. ulazio uz svečanu pratnju, jašući 
na bijelu konju, u Zadar, sve do crkve sv. Stošije 
pozdravljao narod pjevajući iza glasa pjesme i 
hvale jezikom svojim slavenskim. 


Dok se u toj bilješci samo spominje pjevanje 


hrvatskim (slavenskim) jezikom, daje Juraj Šižgo- 


rić u svom opisu Šibenika točnije opise raznih vrsta 
pučkih popjevaka sredinom 15. stoljeća. On kaže: 
»Naši građani imadu uz zakone još i običaje, neke 
posebne, a druge tuđe, što su ih poprimili od svojih 
susjeda. Tako se mnogi služe hrvatskim (ilirskim) 
poslovicama, koje nazivljemo najvećma uzrečicama 
i prevodimo ih iz domaćeg jezika u latinski s uče- 
nim i vrijednim mužem Ivanom Nauplejom. Njima 
se naime ne pričinjaju oštroumnijima niti Solonovi 
zakoni, niti propisi Nume Pompilija niti odredbe 
samog Pitagore. Osim toga žene kod pogrebnog 
žalovanja pjevaju tužaljke, pa ganu i uzbude do 
suza i duše čvrstih muževa; te su tužaljke žarče 
od plača Tetide, što više i Buriala, kojim su (oni) 
žalili gubitak svojih sinova na način barbarskog 
tuljenja. A na svadbeni dan povedu kolo i pjevaju 
neke svadbene pjesme, kakvih se nije čulo pjevati 
niti od Katula niti od Klaudijana. A onda i obi- 
jesna mladež, zahvaćena žudnjom, moćnim grlima 
(glasovima), pjeva noću takve ljubavne popijevke, 
kakve je jedva mogao pjevati gizdavi Tibul ili umi- 
ljati Propercije ili nepristojn'k Cilioridis Gallus 
ili Zeboja ili Sapfo. A vrteći žrvanj, da istisnu ulje, 
izmjenjuju pjevajući ekloge; rekao bi, da Damet 
i Menalko skladno pjevaju pred Palemonom, Po 
taktu pak pjevanja u kolu udaraju u zemlju; to 

opisijući Caleottus, imenom Uro, tako govori: kod 
Slavena i sada je u običaju onaj način starih, jer 
kad plešu kolo, svi u jedan isti čas udaraju nogom 
zemlju.« 

Najstariji sačuvani notni zapisi hrvatskih pučkih 
popjevaka (to su svjetovne popijevke) potječu iz 
16. stoljeća. To su najprije dva notna zapisa poz- 
matoga i slavnog hvarskog pjesnika Petra Hekto- 
rovića, koji ih je sam zapisao po pjevanju ribara 
Paskoja i Nikole; uz ta dva notna zapisa zapisao 
je pjesnik u svom »Ribanju i ribarskom prigovara- 
nju« 1555. i tri teksta narodnih pjesama. On je 
»sa svom mocju ispisal sve ono, ča je Paskoj i Ni- 
kola bugaril i spival«, kako sam o tome piše Mikši 
Pelegrinoviću u pismu od 20. studenoga 1557. 

. Prvi je napjev bugaršćine melodija, po kojoj su 
se zacijelo tada na Hvaru pjevale uopće junačke 
narodne pjesme, jer je po toj melodiji najprije Ni- 
kola ispjevao pjesmu o vojvodi Radoslavu Siverin- 
cu, a onda Paskoj pjesmu o Kraljeviću Marku i 
bratu mu Andrijašu. Po drugom su napjevu za- 
pjevala oba pjevača zajedno »jedan više pojuć, 
drugi niže držeć« lirsku popijevku »I kliče divoj- 
ka.« Hektorović je glazbu morao dobro znati, jer 
se je kod zapisivanja poslužio suvremenim notnim 


pismom, pa je upotrijebio notne oblike: semibrevis, 


Minima, semiminima, fusa i semifusa, (najmanje 
notne vrijednosti po trajanju)... Taktovne crtice 
(tinca) u ono doba. ne poznaju. Upotrijebljen .je 
c-ključ, a zapis je u f-duru, koji najbolje odgovara 
baritonskom grlu. : 


Petar Hektorović rodio se na otoku Hvaru 1487. 
Škole je učio u rodnom gradu, a nastavio u Splitu. . 

Kako mu :je otac rano umro, morao je on preuzeti 
upravu imanja i nije mogao nastaviti nauke u Italiji, 
kako je to sam želio. Za pučke bune 1510. ništa mu' 
se nije desilo, jer je bio prijatelj pučana. Za navale 
Turaka na Hvar g. 1540. pobježe Hektorović i skloni 
se u Mletke. Vrativši se kući sagradi: Tvrdalj. G. 1557. 


pohodio je Dubrovnik, gdje se je upoznao s dubro- 


vačkim pjesnicima. Umro je g. 1572. A 

Među ostalim njegovim djelima spominje se po 
predaji i »Mučeništvo na ime sv. Lovrinca«, koje se je 
zadnji put prikazivalo još prije nekih sto godina: u 
Hvaru, a u tom su prikazivanju pojedina lica pjevala 
napjeve, što ih je — prema Kuhačevu nagađanju — 
izmislio sam Hektorović. Kuhač je g. 1869. neke od, tih 
napjeva zapisao prema pjevanju starih ljudi, koji se 
sjećahu još posljednjih prikazivanja tog »Mučeništva.« 


Osim Hektorovićevih zapisa sačuvao se iz 16. 
st. još i rukopisni zbornik nepoznatog redovnika, 
pavlina i u njemu tekstovi hrvatskih crkvenih po- 
pjevaka, a uz ove i nekoliko svjetovnih narodnih 
i umjetničkih popjevaka. Kuhač, našavši taj zbor» 
nik u Kukuljevićevoj knjižnici i proučivši ga, upu- 
ćuje na to, da su notni oblici stariji od 16. st., jer 
ge njima još ne da označiti trajanje, pa je i tran= 
skripcija dosta teška. Sami napjevi — po sudu Ku- 
hačevu — tek su manjim dijelom doista pučki, 

Iz 17. st. (g. 1644.) sačuvala se rukopisna »pa- 
vlinska« pjesmarica, koju je proučio i objelodanio 
kanonik Janko Barlć. U toj su pjesmarici samo 
crkvene popijevke i to pretežnim dijelom s hrvat- 
skim tekstom; tek nekoliko njih ima latinski tekst. 
Za mnoge je napjeve iz te pjesmarice utvrdio Barlć, 
da su preuzeti iz sredovječne latinske himologije, 

.drugi su nastali u Hrvatskoj i dugo se još i dalje 


pjevali, pa su uvršteni i u veliki zbornik »Cithard: 

octochorda«, koji je izdan tiskom prvi put počet-. | 
kom 18. st., poslije još i drugi i treći put. Neki 
su pak od tih napjeva — makar možda i skladani 
od danas nam nepoznatih pobožnih redovnika, (bl. 
Augustin Kažotić uredio je liturgijsko pjevanje za 
zagrebačku biskupiju još u 14. st. i sam je skladao 
liturgijske napjeve, ako se i danas više ne da 
ustanoviti koje), — postali tradicionalnim dobrom 
hrvatskog naroda, napose Hrvata kajkavaca, tako 
na pr, poznata božićna popijevka »Narodil se je 
kralj nebeski.« 

Iz druge polovine 18. st. sačuvana su tri zapisa 
bosanskih narodnih popjevaka. Zapise je učinio 
učeni Splićanin dr. Julije Bajamonti, prijatelj For- 
tisov. Zna se, da je Bajamonti zapisivao i tekstove 
hrvatskih narodnih pjesama, te ih prevodio na. ta- 
lijanski. No on je zapisivao i napjeve hrvatskih 
narodnih popjevaka, ali se od tih njegovih zapisa 
sačuvao samo jedan poderani listić i na njemu spo- 
menuta tri napjeva, koje Bajamonti nazivlje: canto 
delle fanciulle de Travnik, canto dei gianizzari, 
canto dei cadi. Tekstovi tih popjevaka nisu potpi- 


“sani ispod nota. Napjeve je štampao Ivan Milčetić 


u svojoj studiji o Bajamontiu i njegovim djelima 
(u.192. knj. Rada Jugoslavenske Akademije zna- 
nosti i umjetnosti). 


Dr. Julije Bajamonti (Prema Milčetiću), učeni dal- 
matinski enciklopedist i glazbenik, rodio se 24. kolo- 
voza 1744. od oca dra Ivana Dinka i majke Jelene u 
Splitu. Početne nauke izučio je privatno u Splitu, a 
doktorat medicine stekao na sveučilištu u Padovi. Li- 
ječničku je praksu vršio u Hvaru, gdje je uza to još 
Vršio i službu orguljaša stolne crkve. G. 1787. piše iz 
Hvara prijatelju Fortisu, da u nedjelje svira na orgu-: 

ljama, da komponira, da mnogo dopisuje, i »to mu je 
društvo« Potkraj svibnja 1790. preselio se u rodni 
grad Split. Ne htjedoše ga izabrati gradskim liječni- 
kom; zamjeriše mu, da se bavi glazbom, a to se ne 
slaže s časti liječnika. Zato je u Splitu vršio privatnu 
liječničku praksu, a, uza to je još bio i kapelnikom u 
nadbiskupskoj crkvi. Sa svojim zvanjem nije bio zado- 
voljan; težio je za tim, da postane profesorom u kome 
većem kulturnom središtu, ali ponuđene gramatičke 
katedre na padovanskom sveučilištu ipak nije htio 
prihvatiti. Bajamontia su mnogo slavili i uvažavali 
brojni znanci u Dubrovniku i Italiji. Umni je njegov 
rad golem. Kulturom Talijan, osjećao se Ilirom-Slave- 
nom. Znao je hrvatski, talijanski, latinski, francuski, 
njemački, .a ponešto i engleski. Glazbom se mnogo 
bavio, pa se okušao i u skladanju. Sačuvane su mnoge 
njegove kompozicije u arhivu župnog ureda kod stolne 
crkve u Splitu, a nešto i u arhivu ostavine Algarotti- 
jeve danas u arhivu Hrvatskog glazbenog zavoda). 
U Rešetarovu popisu nalaze se sve same višeglasne 
crkvene njegove skladbe uz pratnju orgulja ili orke- 
stra: mise, rekvijemi, creda, benedictusi, pasije, razne 
himne, responzorija, Stabat Mater, Te Deum-i i ne- 
koliko večernja. Spominju se i druge izgubljene nje- 
gove kompozicije. Tako se mislilo da se izgubio njegov 
oratorij »La translazione del S. Doimo«, izveden pri- 
godom svečanog prenosa svetih moći u Splitu god. 
1770. 


Već sasvim potkraj 18. st. bilo je zacijelo u 
banskoj Hrvatskoj više danas nepoznatih sabirača 
hrvatskih narodnih pjesama, pa je znamenit pro- 
glas zagrebačkog biskupa Maksimilijana Vrhovca 
u glasovitoj okružnici od 26. lipnja 1813. »Lingua 
Illyrica a saeculo septimo per Illyricum continuo 
florescens« — kako to lijepo kaže dr. Fancev — 
samo prvi javni poziv na sustavno »skupljanje 
cjelokupne hrvatske narodne poezije kao i umjet- 
ničke tvorbe i narodnog jezičnog blaga uopće.« No 

danas ima poznatih rukopisnih zbornika narodne 
i građanske poezije, starijih od ove biskupove 
okružnice. Takav je zbornik T. Kraljevića hrvat- 
skih svjetovnih pjesama od g. 1796. i zbornik V. 
Babukića, »Jos. Perviza«, hrvatskih svjetovnih pje- 
sama od g. 1798. Obje ove pjesmarice potječu iz 
Slavonije. U njima nažalost nema notnih zapisa., 
Nema notnih zapisa. ni u nešto mlađim pjesmari- 
cama, što su se sačuvale u kajkavskom području; 
u kancioneru Nikole Šafrana, koji dr. Fancev da- 
tira oko g. 1800., pa ni u zbirci kojoj je sastavljač 
Marko Mahanović g. 1814. dao naslov »Horvatske 
popevke svetske«, a ni u ludbreško-bukovečkoj pje- 
smarici od g. 1830. Zato je toliko zanimljivija zbirka ' 
zlatarskog župnika Ladislava Forka »Popevke po 
Ladislavu Forko, vicejašprištu i plebanušu zlatar- 
skomu, napravljene i za razveseljenje svojeh pri 
jateljov van dane vu letu 1823., jer je u njoj 
zapisano 14 popjevaka notnim pismom, iz kojega 
se doduše vidi samo melodijski tok bez ritmike, 
ali su to ipak dragocjeni primjeri ladanjskih po- 
pjevaka iz Hrvatskog Zagorja prije više od sto 
godina. Forko je to sam zapisao, a u svoju je zbirku 
uvrstio i starije »Napitnice iz protokoluma Gerši- 
ćevog«, zbornika danas izgubljenog, što ga je sa- 
stavio Juraj Geršić, župnik u Pušći. 

Iz ovoga je doba pretpreporodnog nastojanja i 
lijepi primjer spomenutog biskupa Vrhovca, koji 
je za doček kralja u Zagrebu 27. lipnja 1818. orga- 
nizirao izvedbu narodnog kola, što ga je plesalo 
mnogo mladih plemića i plemkinja, odjevenih a 
Šarolika narodna odijela, pjevajući pritom »pleso- 
Disen«, koju je sastavio sam biskup. Biskupove 

stihove »Kolo, kolo, naokolo, hitro ljubno i veselo« 
pjevali su prema napjevu hrvatske pučke popijevke 
»Zaspal Janko pod jablankom«, Napjev i tekst bi- 
skupov štampani su na ukusnom listiću, koji je u 
faksimilu objelodanio Vjekoslav Klaić u svojoj 
raspravi 0 Vatroslavu Lisinskomu. 

Sličnom parafrazom zacijelo je nastala i zdravica 
Gedeonu Landonu na kraju A. Ivanošića »Pisme 
od uzetja Turske Gradiške«, jer zapisani napjev 
pokazuje znatne i ritmijske (ako se dobro ritmizira 
u trotaktnim frazama) kao i melodijske osobine sla- 
vonskih narodnih popjevaka, napose onih, što se 
pjevaju uz igranje kola. 

No i izvan Zagreba, čak u kitnjastom Srijemu 
budila se već ljubav prema narodnoj popijevci, o 
čemu svjedoči i djelo franjevca Grgura Čevapovića, 
koji je u svoju hrvatsku dramu »Josip Patrijarka 
u narodnoj igri prikazan od učenika vukovarskih« 
g. 1819. na čast đakovačkog biskupa Emerika 
Karla Raffay-a, upleo uz mnoge strane popijevke 
i jednu slavonsku, Pod napjev popjevke »Mila 
moja, gdje si sinoć bila« podmetnuo je tekst »Na 
hiljadu i osam stotina devetnaest k tomu godina.« 
Mada sam taj napjev podsjeća na motiv češke 
polke. Kuhač (Zbornik, knjiga II.) dokazuje, da on 
pripada hrvatskom glazbenom folkloru, 

I u Dubrovniku se početkom 16. st. našlo pojedi- 
naca, koji su zapisivali narodne popijevke. Zaslu- 
gom o. Vanđe Kuzmića (1807.—1880.), koji je bio 
marni istraživač prirode, sabirač povijesnih poda- 
taka i starih rukopisa, uza to i samostanski orguljaš, 
te je sastavio i u rukopisu ostavio »Živote tolikih 
glazbenika«, sačuvali se zapisi anonimnih melo- 


18 


grafa iz početka 19. st, u knjižici samostana Male 
braće u Dubrovniku. Tako Kuzmićev Cartolone 
106 sadrži Arie naz!onali Slave: Majka Maru, Sla- 
vičice mlada, Drag se dragoj, Ninaj, nenaj, Lijepo 
ti je, Ne kolenda brate nije itd. uz opasku »con 
accomp. della gusla«; (bili bi to prema tome pri- 
mjerci guslarskog pjevanja, ali je značajno da su 
počeci tekstova uzeti iz narodne lirike), a u car- 
tellone 113 nalaze se zapisi: Canzon croato, Povi- 
ruscia, Majka Maru pod zajedničkim imenom . 
»contradanza croatto«; (nije li to primjerak umjet- 
no složene svite po narodnim plesnim motivima, 
kako ih liričari, koji sviraju na lirici, znadu zgodno 
varirati). ; 

Ilirski je preporod našao, prema tome priprav- 
ljeno tlo za daljnja nastojanja u tom pogledu, pa 
koje čudo, da je i Lisinski za Štrigin đački zbor 
udešavao poznate hrvatske pučke popijevke, kad 
je i Stanko Vraz sakupljao napjeve slovenačkih i 


“hrvatskih narodnih popjevaka, a Karlo Catinelli- 


Bevillaqua-Obradović je izdao svojih dvadeset i pet 
napjeva iz požeške okolice još god. 1847. 


Karlo Catinelli-Bevilaqua-Obradović rodio se 12. 
listopada 1807. u Valpovu. Niže razrede gimnazije učio 
je u Požegi, više razrede i pravničke nauke u Zagrebu. 
Kad je kao sudbeni vijećnik boravio u Požegi zapisao 
je u kolovozu 1847. dvadeset i pet narodnih popjevaka 
1 štampom ih izdao u Beču pod naslovom »Južnosla- 
vjenske pučke pčsme I. za piano forte priredjene i svim 
prijateljem narodnih napčvah posvetjene po Katine- 
liu.« Drugi svezak nije zacijelo više izdao. Catinelli je 
kasnije sabirao i stare glazbene rukopise. Umro je u 
Zagrebu 11, ožujka 1864. kao vijećnik banskog stola. 


No dok je Catinelli posvetio svoje izdanje »svim 
Prijateljem narodnih napjevah« i nije nastavio 

la, namijenio je Stanko Vraz svojem mar- 

a Padu (on je sabrao preko 300 slo- 
venačkih pučkih popjevaka) određeniju zadaću. On 
je vjerovao, da će ti po njemu i drugima sabrani 
»napjevi vremenom postati voda života, iz koje će 
negda naši slagaoci (kompoziteri) napajati svoje 
umotvore duhom narodnim«, kako to sam kaže u 
članku »Narodne pjesme u Slavoniji« u I. knjizi 
»Kola« godine 1842. A u listu, što ga je dvije godine 
kasnije pisao Erbenu, Vraz kaže još i ovo: »I ja 
imadem preko 300 komada narodnih napjevah iz 
gornjih stranah. Napjeve sam počeo sam kupiti za- 
jedno uz pjesme, Sad ih pomnažam komadi iz Hr- 
vatske i doljnjih stranah. To sabiranje vrlo me je 
stalo muke, jerbo ja sam u tom poslu (tako rekuć) 
samouk. Zato ne bi rado da propanu, nego da se 
što brže izdaju, da i naši slagaoci... ne nagaze u 
svom poslu na stanputice.« Vrazovih zapisa slo- 
venačkih pučkih popjevaka sačuvalo se dosta, pa 
su ih iskoristili i Kuhač u svome velikom zborniku 
i dr. Štrekelj u svom izdanju slovenačkih pučkih 
pjesama, ali su njegovi zapisi pučkih popjevaka 
»iz doljnjih stranah« nestali. Vraz ih je zacijelo 

slao vanjskim prijateljima, kako svjedoči listić sa 
" Vrazovih zapisa, što ih je B. Vodnik dobio na 

dar iz Praga, a objelodanio J anko Barle u »Svetoj 

Ceciliji« g. 1918. Ti su Vrazovi zapisi datirani u 

Bistrici 12. srpnja 1848. Zapisano je i ime pjevačevo 

»Pavel«. Među ovim je popijevkama i općenito 

poznata »Lijepo ti je rano uraniti.« Vrazovi su 

zapisi s melodijske strane u glavnom pouzdani, tek 

su dosta netočno ritmizirani.. . 

Stanko Vraz, »ilirski« pjesnik, rodio se u Cerovcu 
u Štajerskoj g. 1810., a umro u Zagrebu g. 1851. Glazbu 
je — po Kuhaču — učio još za svog đakovanja u 
Mariboru i u Grazu, pa je umio svirati u flautu, 
udarati u kitaru, a umio je i pjevati po notama prima 
vista. Ponešto je razumio i generalbas (tako su u ono 
doba općenito zvali nauku o harmoniji). Kako je i u 
svome zamašnom pjesničkom radu i u raspravama o 
pjesništvu nastojao svratiti pažnju pisaca na narodnu 
poeziju kao vrelo za istraživanje izričaja, formalne 
građe i razgrađivanja motiva, tako je svome sabirač- 
kom melografskom radu razbirao cilj u sakupljanju 
građe, koja će skladateljima poslužiti za studij stilskih 
osobina narodnoga glazbenog folklora. 


O metodi rada ovih najstarijih melografa, kao i 
o pouzdanosti njihovih zapisa, ne može se mnogo 
reći. Ne znamo, kako su radili; o tome ni Vraz 
nigdje ništa ne spominje; njega je kao nestruč- 
njaka samo zapisivanje »stalo dosta muke.« Vazda 
su to zapisi učinjeni iz ljubavi prema hrvatskoj 
narodnoj popijevci kao posebnoj vrednoti. Tek je 
Vraz zagledao novi cilj i određenu svrhu melograf- 
skog sabiranja u otkrivanju s'gurnih putokaza za 
stvaranje narodne umjetničke glazbe. 

Jednako visoki cilj svome životnom pozivu: da 
u zbirci hrvatskih narodnih popjevaka sačuva hr- 
vatskim skladateljima zaklad glazbenog blaga, iz 
kojega će crpsti vazda novih pobuda za stvaranje 
nacionalne glazbene umjetnosti, postav'o je sebi i 
Prvi hrvatski muzikolog Franjo Ks. Kuhač, koji je 
istraživanje pučke glazbe, a napose hrvatske, vazda 
Smatrao glavnom zadaćom svog života. 


Franjo Š. Kuhač, rođio se 20. XI. 1834. u Osijeku, a 


Umro u Zagrebu 18. lipnja 1911. To je prvi hrvatski 
muzikolog. Kuhač je u prvom redu sabirač. Već kao 

dijete sabirao je razne stvari (na pr. i uzorke narodnog 
veziva), a kad se kao dječak počeo zanimati za glazbu 
(boraveći u Dolnjem Miholjcu), uzme zapisivati hrvat- 
ske narodne napjeve i bilježiti tekstove. Izučivši gla- 
zbu u Budapesti, učiteljevao je, a kad je dobio osta- 
vinu iza strica kanonika u iznosu oko 12.000 forinti 
uzeo je ozbiljno sabirati narodne napjeve hrvatske, 
slovenačke, srpske i bugarske. Putovao je svake godine 
po nekoliko mjeseci raznim krajevima, što ih nastavaju 
Južni Slaveni, prelazeći granice raznih pokrajina i 
država. Sabirao je uz pučke napjeve još i drugu glaz- 
beno-historijsku i etnografsku građu. Sabrao je lijepu 
zbirku pučkih glazbenih instrumenata, čitav zbornik 
novinskih istrižaka s bilješkama, koje se odnose na 
razvitak glazbe među svim Južnim Slavenima, a i 
prijepise starih pjesmarica i drugih kompozicija. Svu 
je sabranu građu onda u zimskim mjesecima, koje je 
provodio u rodnom građu Osijeku, obrađivao i redao. 
Zapisane narodne popijevke obradio je s harmonijskom 
pratnjom na glasoviru, dodajući popijevkama i potpun 
tekst, kako ga je našao u štampanim zbornicima na- 
rodnih pjesama. God. 1871. se preselio u Zagreb, da 
tu u kulturnom središtu laglje nađe mogućnost za 
štampanje izrađenih svezaka svoga velikog zbornika 
narodnih popjevaka, koji je ipak morao — makar uz 
pomoć vlade — sam izdavati, i izdao u svemu četiri 
sveska, a onda zbog financijalnih neprilika u izdava- 
nju zapeo. No Kuhač je u Zagrebu štampao i prve 
svoje muzikološke studije i to u radovima Jugosla- 
venske akademije. Čitav daljni svoj život proveo je 
u istraživanju glazbenog folklora, pa su glavna tri 
djela toga njegova opsežnog muzikološkog rada: u 
prvom redu spomenuti već zbornik narodnih popje- 
vaka pod naslovom »Južno-slavenske narodne popi- 
jevke« u četiri knjige sa 1600 različitih napjeva; petu 
knjigu s daljnjih 400 napjeva Kuhač je još prije 
smrti pripravio za štampu i ona se upravo štampa u 
izdanju Jugoslavenske akademije znanosti i umjetno- 
sti u Zagrebu. Svakoj popijevci dodana je jednostavna 
glasovirska pratnja, da se priredi time za eventualno 
koncertno predavanje. Sam je Kuhač na jednom mje- 

stu u svojoj autobiografiji (v. »Moj rad« u »Prosvjeti« 
g. 1904.) ustvrdio, da je zapisao do 5000 napjeva, no u 
njegovoj se ostavini nije našlo više od 400 napjeva 
pripravljenih za štampanje pete knjige tog zbornika. 
U svemu je dakle od Kuhača ostalo 2000 zapisa. Taj 
je »recueil considerable«, kako ga lijepo nazva Pierre 
Aubry u svojoj bibliografiji evropske pučke popijevke, 
sastavljen s jakim osjećajem za pučku glazbu uopće. 

Drugo je veliko djelo iz područja hrvatskoga glaz- 
benog folklora njegov opis i povijest narodnih glaz- 
bala Južnih Slavena pod naslovom »Prilog za povjest 
glazbe južnoslavenske«, štampano u Radu Jugosla- 
venske akademije u nastavcima od g. 1877. do 1882. 
Kuhač tu dosljedno traga za hrvatskom naučnom ter- 
minologijom, pa dijeli veliku ovu raspravu u ove 
odsjeke: strunila, svirale, jezična glazbala, udaraljke, 
klepetaljke, stara glazbala, koja nam nisu više poz- 
nata i zvona. 


Treće je veliko djelo Kuhačevo prva hrvatska kom- 
parativna muzikologija, štampana u Radu Jugoslaven- 
ske akademije, knj. 160, 174 i 176. Tu se ispoređuju 
osobine hrvatske pučke glazbe s osobinama pučke 
glazbe u drugih naroda (Madžara, Nijemaca i Talijana 
kao blizih susjeda). (O tim će djelima poslije biti još 
podrobnije govora). 


Svoju metodu rada Kuhač je podrobno .opisao 
u malom poznatom članku »Zadaća melografije« (v. 
Vijenac g. 1892.); tu on daje potanke upute za 
melografski rad uopće. Na svojim sabiračkih puto- 
vanjima redovno je nosio sa sobom violinu, pa je 
na njoj svirajući vazda reproducirao svoj zapis, do- 
puštajući svojim pjevačima, da ga ispravljaju sve 
dotle, dok zapis nije bio potpuno točan. Kuhač 
se dakako služio suvremenom notacijom, kojom 
mije mogao označiti tanke razlike u intonaciji pri- 
rodne ljestvice, u kojoj su njegovi pjevači pjevali. 
No on je tu razliku znao, pokušao je čak i gonetati, 


23 


| uši: 


! 


upućujući na činjenicu, da su i pučki glazbeni 
instrumenti — pa i prema intervalima čiste pri- 
rodne ljestvice — u mnogo slučajeva netočno ugo- 
đeni; Kuhač tu činjenicu goneta kao svijesnu i 
traži, da o njoj melograf vodi računa. Međutim 
ta netočnost u intonaciji niza tonova, što se na 
pučkoj sviraljci mogu izvesti, ima sasvim druge 
razloge, kako sam to u nekoliko mahova mogao 
utvrditi; tu je djelatno geometrijsko konstruktivno, 
načelo uz često nezgrapan alat, kojim se služi izra- 
čivač takvih instrumenata. Moderna nauka osporila 
je zbog toga vrijednost podrobnog akustičkog stu- 
dija jednostavnih pučkih glazbenih instrumenata i 
“njihova tonskog niza za proučavanja intonacije 1 
njezinih osobina u pučkoj popijevci i glazbi uopće 
(v. Abraham i Hornbostel). No Kuhačeva uputa 
“i danas ima svoju vrijednost: neka melograf zapi- 
suje one stupke ljestvice, što ih on svojim uhom 
razbira, makar se njemu čini, kao da su nečisto 
ugođene, pa neka točno označi, u čemu je razlika 
u pojedinim stupkama pjevačeve ljestvice općenito. 

Katkada je došao — pripovijeda Kuhač — u 
selo, pa je najprije zašao u crkvu i ondje počeo 
svirati orgulje, a kad se sakupilo nešto svijeta, da 
sluša neznanog im orguljaša, on je počeo raspiti- 
vati i odmah zapisivati. On naime nije zapisivao 
samo napjeve i pripadne im tekstove, nego je — 
kako je to već naprijed istaknuto — opisivao i 
plesove i običaje, uz koje su se takve popijevke 
pjevale. Kuhač je dao i prvi potanki opis pučkih 
glazbenih instrumenata, što ih je sam sabrao u 
malu zbirku od preko pedeset komada, (danas se 
čuvaju u Etnografskom muzeju u Zagrebu kao 

vlasništvo Hrvatskog glazbenog zavoda), Iz svojih 
je bilježaka Kuhač mogao čak dati i pregled gesti- 
kuliranja raznih naroda, napose na Balkanu, (v. 
Matičino »Hrvatsko Kolo«, knjiga III.) 


No on je počeo kod Hrvata prvi i naučno istra- 
živati svoju sabranu građu. Rezultati su njegovih 
komparativno-muzikološk:h studija; najprije činje- 
nica, da se hrvatski pučki pjevač služi samo pri- 
rodnom ugodbom ljestvičnih stupaka; s obzirom na 
upotrebu glazbenih intervala statističkom se me- 
todom nalazi osnova za melopoiju hrvatske narod- 
ne melodije uopće; u poglavlju o glazbenoj sinta- 
ksi udarene su osnove ispitivanju građe glazbenog 
stavka u hrvatskoj narodnoj melodici. 


Kuhač razlikuje nazive »pučka« i »narodna« po- 
pijevka. On je u svoj zbornik uvrstio i popijevke 
»varoške« (kako ih on zove) t. j. popijevke, što su 
nastale u gradovima i gradićima, a zna se prigodice 
i za njihova tvorca, koji je napjev izmislio, a da 
nije znao glazbe, (već prva popijevka njegova ve- 
likog zbornika »Tko je srce u te dirno« napjev je 
osječkog tamburaša Paje Kolarića na Preradovićev 
tekst), a u tim se varoškim popijevkama očituje 
i pretapanje tuđih utjecaja sa starijom narodnom 
predajom. Za razliku od toga Kuhač označuje po- 
pijevku pučkom (njem. Volkslied, franc. chanson 
populaire), ako je ona postala na selu i ne zna se 
za njezina tvorca, dok je popijevka u predavanju 
kroz stoljeća i mnoga pokoljenja stekla konačnu 
redakciju upravo suradnjom mnog'h pjevača; po- 
stala je, da tako kažemo, tvorbom cijelog naroda. 


25 


Kuhačevo je životno djelo osnova svakog daljeg 
istraživanja hrvatskog glazbenog folklora, — čvr- 
sta osnova hrvatske muzikologije, 

Ovako svestranog nastavljača iza Kuhača nije 
više bilo među Hrvatima. Zato se hrvatskim glaz- 
benim folklorom mnogo i opširno bavio sveslaven- 
ski melograf, češki slikar Ludvik Kuba, koji je du- 
goga svog vijeka okončao djelo, što je započeo još 
kao mladi đak: »Slovanstvo ve svych zpčvech.« 
Čim je namislio izdati takav velik zbornik pučkih 
popjevaka svih slavenskih naroda, razabrao je, da 
mora postati putnik i obaći sve slavenske narode, 
da na vrelu upozna pučke popijevke svakog sla- 
venskog naroda napose. I nije prezao pred veliči- 
nom svog zadatka. On je doista obašao sve slaven- 
sve narode, Ponovno je boravio u zemljama, koje 
nastavaju Južni Slaveni: još prije rata bio je u 
Sloveniji, (g. 1888. i 1889.), u Hrvatskoj (g. 1889.) 
i Slavoniji, u Crnoj Gori (g. 1890. i 1912.), u Dal- 
maciji (g.1890., 1892., 1907. i 1912.), u Bosni i Her- 
cegovini (g. 1893.), u Bugarskoj (g. 1894.) i u Srbiji 
(g. 1894.), dok je poslije rata radio još u Staroj 
Srbiji i Macedoniji. On se nije zadovoljio samo bi- 
lježenjem pučkih popjevaka i primjera pučke 
svirke, već je sabrani materijal s uspjehom i kri- 
tički obrađivao. Od važnih njegovih publikacija, 
koje obrađuju hrvatsku muzikologiju i promiču 
istraživanje skrivenih zakona hrvatske narodne 
glazbe, ovdje se samo spominju, a poslije će o 
njima biti više rečeno, ova djela: referat za bečki 
muz'kološki kongres g. 1909. o istarsko-dalmatinskoj 
popijevci; rasprava »Narodna glazbena umjetnost 
u Dalmaciji« (štampana u prijevodu u Zborniku za 

narodni život i običaje, knjiga III. i IV., poslije u 
originalu u »Cesty za slovanskou pisni«, sv. II, 
Prag 1935.); članak o istočnjačkom (on ga zove 
»muhamedanskim«) utjecaju na pučku glazbu u 
Bosni i Hercegovini, a i kod drugih Južnih Slavena 
dalje prema istoku; opsežnu i važnu studiju o 
ljestvicama u  bosansko-hercegovačkoj narodnoj 
glazbi. Rezultati Kubinih istraživanja zamašni su 
i važni. Zato će o njima još na više mjesta ove 
knjižice biti govora. On je naime postavio mnogo 
problema hrvatskog glazbenog folklora i pokušao 
ih riješiti. Tako je prvi upozorio na tipove najsta- 
rijeg heterofonog dvoglasja u istarsko-dalmatin- 
skoj popijevci. Tu je vrst dvopjeva nazvao »sekun- 
dnim«, jer se u njemu često upotrebljava sekunda 
kao sazvuk, kojim se pjevanje može i završiti, t. j. 
upotrebljava se u završnim kadencama. Kuba 
još ne zna tumačiti tu pojavu, a ne pozna točno 
ni njezino rasprostiranje, jer je ono doista veće, 
nego je to Kuba znao, kad je tu osobinu hrvatskoga 
glazbenog folklora pr:dijelio samo istarsko-dalma- ' 
tinskoj popijevci. Kuba je u »ojkanju« zagledao 
kriterij za starost narodne tradicije, a to je poslije 
Robert Lach (v. Geschichte der ornamentalen Me- 
lopoie) protumačio po pneumatskoj profilaciji me- 
lodijskog toka. Glazbenu arhitektoniku Kuba je za 
razliku prema Kuhaču nastojao izvesti iz čisto 
glazbenih oblikovnih potreba, pa se je time znatno 


X bliže primakao rješavanju takvih pitanja. Kuba 


je napokon u brojnim ljestvičnim obrascima našao 
i osnove za proučavanje harmonike hrvatskih pu- 
čkih popjevaka. 

i . j brady 
i rodio se g. 1863. u mjestu Podč 
u ade Polja orguljašku školu u Pragu od 1877. 


još učiteljski seminar u Kutnoj Hori 
8 krv do Adi: G. 1891. stupio je u slikarsku aka- 
ak u Pragu; a od g. 1893. do 1895. usavršava se 
are oro rok u Parizu. Uz glavno svoje zanimanje 
slikarstvo radio je neprestano i dalje oko izučavanja 
narodne melodike svih slavenskih naroda, pa je pu- 
blicirao i velik broj informativnih. članaka | X iejoa 
češkim revijama i časopisima, ali i vrijedni : e“ 
punih naučne vrijednosti. Vazda je svoja ia aga a 
mogao oživjeti uspjelim svojim crtežima isli rai i 
pr. »Čteny o Lužici«. Danas živi u Pragu kao aka 
ski slikar. 


uhača i Kube nije se muzikologijom više 
im zao ovako opširno. Muzikologa je doduše 
bilo više, ali su oni svoj rad zgodno ograničili i ša 
mu određeniji cilj, bilo da su se bavili samo ian 
ranjem nove građe, bilježenjem pučkih popjevaka 
pojedinoga folklornog područja ili su o. soja 
pažnju kojemu posebnom problemu hrvats ho 
zikologije. Od melografa, koji su samo sa irali 
narodne popijevke i obrađivali ih (kako jetoi 
Kuhač, a i Kuba prije njih činio) u jednostavnom 
glasovirskom ii zbornom stavku, spominjem ove: 
Matko Brajša-Rašan izdao je mali zbornik hrvat- 
skih pučk!h svjetovnih i duhovnih popjevaka iz 
Istre. On, rodom Istranin, a kao općinski tajnik 
zaposlen u više istarskih mjesta, dobro je upoznao 
istarsku pučku popijevku, a dao se na melografski 
rad potaknut napose Kuhačevim radom. 


j i i 1859. u 

Matko Brajša-Rašan rodio se 1. prosinca 
Pićnu kraj Pazina u srednjoj Istri, Pučku je školu 
učio u rodnom mjestu, gimnaziju u Pazinu, a pravne 
nauke u Beču. Neko je vrijeme bio odvjetnički konci- 

pijent, a poslije općinski činovnik u raznim istarskim 
mjestima, najposlije u gradu Pazinu, gdje je ostao 
do kraja g. 1923., kad se preselio u Zagreb. Potkraj 
života gotovo je oslijepio. Umro je u Zagrebu 6. rujna 
1934. Glazbu je učio privatno već u gimnaziji, a poslije 
— na sveučilištu u Beču — nastupao je i kao dirigent 
pjevačkog zbora »Zvonimir«. Gdjegod je službovao, 
aktivno je surađivao u hrvatskim pjevačkim društvi- 
ma. Sam je skladao razne pjevačke zborove (himne, 
mise i dr.). Sakupljao je narodne popijevke za bečko 
društvo, pa je dio toga u svojoj posebnoj harmoniza- 
ciji izdao pod naslovom: Hrvatske narodne popijevke 
iz Istre (50), svjetske i crkvene. Pulj, 1910. 


Dr. Vinko Žganec još je kao bogoslov u Zagrebu 
izdao u dva sveska harmonizirane hrvatske narod- 
ne popijevke iz Međumurja; poslije je sabrao i 
izdao kao građu bez obradbe veliki zbornik među- 
murskih pučkih popjevaka (izdanje Jugoslavenske 
Akađemiie). U novije vrijeme, žvući kao odvjetnik 
među Bunjevcima i bačkim Hrvatima, sabrao je i 
obradio za zbor veći broj bunjevačkih pučkih po- 
pjevaka. , 


Zlatko Špoljar posvetio je svoju sabiračku dje- 
latnost hrvatskim narodnim popijevkama iz Podra- 
vine, gdje je više godina službovao kao učitelj. I 
on je najprije obrađivao sabranu građu u zbornim 
stavcima; sada je sabire podrobno (u okolici Virja) 
bez pratnje. Po njemu sabranu građu nabavila je 
za svoj zbornik Jugoslavenska Akademija. 


Zlatko Špoljar rodio se 9 .travnja 1892. u Miholjcu 
kraj Križevaca. I otac njegov učitelj, bavio se kao 
orguljaš glazbom, a već i djed njegov bio je »muzi- 
kaš«. Zlatko je učio gimnaziju i preparandiju u Za- 
grebu. Službovao je kao učitelj više godina u Lud- 
bregu, poslije u Zagrebu; danas je činovnik u Odjelu 

j vlasti. Glazbu je učio najprije 
u best ti S ealije i privatno. Skladao je velik 
b Zi jela (zborovi, obradbe hrvatskih narodnih i 
om di crkvenih skladba, dječjih popjevaka, pa ma 
a. kuraške zborove i dr.) Bavi se mnogo sa ma 
njem hrvatskih narodnih popjevaka, napose iz raznin 


mjesta Podravine, 


Lijepa je zbirka kajkavskih »varoških« dea 
iz Samobora, što ju je u svom velikom m , 
Samoboru objelodanio Milan Lang, dugogodi ia 
učitelj u Samoboru. Šandor Bosiljevac izdao L Z 
sveska svojih. glasovirskih obradba bosansko- ća a 
govačk'h, dalmatinskih popjevaka, te ponjevs a 2 
južnih krajeva. I Bogumir Kačerovski izdao 
svoje glasovirske obradbe bosanskih pučkih a 
vaka. Manje su vrijedne A obzirom na sa _ Z 
i obradbu — obradbe pučkih popjevaka iam 
lakom glasovirskom stavku u albumima Sto 22 
Lutzovu, Lžičarovu i Rahinu; tu se nađe i po . 
umjetnička popijevka poznatih i priznatih oi : 
skih skladatelja. Hrvatskih pučkih popjeva 3 Z 
laganoj, ali i težoj, pa i u virtuoznoj dando 2: g 
virskog stavka ima u izdanjima Berse, “je da a 
Konjovića, Dobronića i drugih; u tim se z . 2 ; 
nalaze uz hrvatske narodne popijevke ma i : 
popijevke drugih južnih Slavena. Dobronić je ra 
đivao pučke popijevke i za zborne skupine (posebn 


za muški zbor, pa za mješoviti zbor, druge za sam , 


ženski zbor). 


Osobito je vrijedna zbirka dalmatinskih od 
popjevaka, Vladoja Berse; u njoj su vrlo atom 
sabrani zapisi od 464 narodne popijevke najvećm 
iz srednje Dalmacije, dalmatinskog primorja 1 sre- 

dnjo-dalmatinskih otoka (Brača, Hvara i Visa). Tu 
je zbirku Bersa sabrao u g. 1906. i 1907. putujući 
od mjesta do mjesta sam, da sabere građu za bečko 
Društvo za proučavanje narodne popijevke svih 
naroda u nekadašnjoj Austriji. Bersina zbirka da- 
nas je u posjedu Jugoslavenske akademije, pa je 


spremljena za štampu u Zborniku narodnih po- 
pjevaka. 


Vladoje Bersa rodio se 1864, a umro je 7. VII 
1927. u Zadru. Učio je gimnaziju u Dubrovniku, a 
pravne nauke u Grazu, gdje je u isti mah privatno učio 
i glazbu (kompoziciju i instrumentaciju). Poslije je bio 
upravni činovnik u raznim mjestima u Dalmaciji. 
Pred smrt, već kao umirovljenik, bavio se i umjetnim 
obrtom (drvorezbarijom) kao nastavnik u srednjoj teh- 
ničkoj školi u Splitu. Napisao je nekoliko opera, skla- 
dao razne skladbe za glasovir, komornu glazbu, popi- 
jevke za jedan glas i glasovir, crkvene popijevke 
(zborne), pa orkestralna djela (Marjan, Noveleta). 


Velik je broj obradba za zbor izdao i »Sklad« 
namjenjujući ih ne samo mnogim hrvatskim se- 
ljačkim pjevačkim društvima, te pjevačkim zbo- 
rovima mnogobrojnih ogranaka Seljačke Sloge, 
nego i gradskim pjevačkim zborovima s lijepom. 
namjenom, da se programi njihovih koncerata 
ispune djelima stare tradicionalne narodne glaz- 
be u manje ili više dotjeranim harmonizacijama i 
obradbama. Da se vidi, kolikog je maha uzeo taj 
Pokret za obrađivanjem hrvatskih narodnih popje- 
Vaka u dotjeranim zbornim stavcima, u kojima su 
Se obrađivači osobito trudili, da otkriju skrivene 
zakone latetne harmonike (ta ih je svojom ne- 
Običnosti upravo podraživala na taj posao), dosta 
je nabrojiti nekoja važnija imena skladatelja i glaz- 

benika. Među njima su —= osim već spomenutih — 
Fran Lhotka, Josip Štocer-Slavenski, Jakov Goto- 
vac, Zlatko Grgošević, Rudolf Matz, Boris Kernic, 
Josip Vrhovski, Ivan Brkanović, Mladen Pozajić, 
Milo Cipra, Franjo Dugan ml., Rudolf Taclik, Mirko 
Kolarić, Rudolf Hercigonja, Leon Stepanov, dr. 
Mar:jan Markovac, Slavko Janković, Slavko Mo- 
drijan, Pavao Kempf, Nikola Toth, Ivan Kokot, 
Stevo Lovrić i dr. . 

No te zbirke i albumi, te obradbe hrvatskih na- 
rodnih popjevaka ne promiču mnogo razvitak hr- 
vatske muzikologije. Njihova je svrha, da postanu 
pomagalom glasovirske obuke, ili da budu .mate- 
rijalom za koncertno nastupanje pianista, pjevača 
i pjevačkih zborova. Nisu se napokon svi ti obra- 
đivači ni služili samo zapisima hrvatskih narodnih 
popjevaka, što su ih sami učinili, bilježeći takve 
popijevke na terenu; nalazili su ih zabilježene i 
objelodanjene u poznatim zbornicima. 

Zato su za muzikologiju važnije zbirke, koje su 
namah samim melografima poslužile kao osnova 
za istraživanje posebnih problema hrvatskog glaz- 
benog folklora. Tako je V. Žganec na osnovi svojih 
zapisa utvrdio starocrkvene ljestvične obrasce hr- 
vatskih pučkih popjevaka iz Međimurja. Ivan Ma- 
tetić svratio je i svraća vazda još posebnu pažnju 
4. zv. istarskoj ljestvici, traži harmonijske osnove 


te ljestvice u mol-trikordima, ali i marno sabire , 


novi materijal iz područja, u kojima se ta ljestvica 
javlja. »Ojkanje« je proučavao i Antun Dobronić, 
ali mu to proučavanje ima poslužiti samo kao 
osnova za tumačenje evolucije glazbe u malo po« 
znatom njezinu stanju za ranoga srednjeg vijeka. 

Tako dr. Milovan Gavazzi potankim istraživanjem 
utvrđuje, da je dalmatinski narodni glazbeni in- 
strumenat »lira«, »lirica«, »lijerica« (Kuhač je 
nazva »vijalom«, ali nema potvrde za taj naziv u 
današnjem govoru) zapravo mediteransko kulturno 
dobro, koje se rasprostrlo i duboko u balkanski 
poluotok; isti taj istraživač daje i sažet ali vrlo 
iscrpljiv pregled razvitka hrvatske muzikologije u 
članku »Pregled karakteristika pučke muzike juž- 
nih Slavena« u poljskom časopisu »Lud Slowian- 
ski«, T. III., god. 1932. 

Odmah kod osnutka Etnografskog muzeja u Za- 
grebu g. 1920, uređen je u njemu odsiek za pučku 
glazbu. U njemu sam i sam uz dra Milana Gavaz- 
Zija više godina surađivao, a i sad još surađujem. 
Taj je odsjek razvio svoju djelatnost u više smje- 
rova. U svom fonografskom arhivu čuva fonograf- 
ske snimke pučkih popjevaka i pučke instrumen« 
talne glazbe iz raznih krajeva. Sabrana je veoma 
potpuna i stručno uređena zbirka od nekih 600 
narodnih glazbenih instrumenata iz svih krajeva, 
što ih nastavaju južni Slaveni, a uz tu je zbirku 
izrađen i realni leksikon pučkih glazbenih instru- 
menata s građom, koja se odnosi na tehniku svi- 
ranja kao i na izgrađivanje tih instrumenata. Da- 
kako da se napose sabire i nova melografska građa. 

Jugoslavenska Akademija znanosti i umjetnosti 
u Zagrebu počela je izdavati u posebnoj publikaciji 


"pučke popijevke, pa su dosada tu izdana dva sve- 


ska Žgančevih zapisa međimurskih pučkih popje- 
vaka; u štampi se nalazi V. knjiga Kuhačeva zbor- 
Nika i nastavak Kubinih zapisa bosansko-hercego- 
vačkih popjevaka, a u pripremi su i daljni svesci, 

među ovima spomenuta već Bersina zbirka dalma- 
tinskih popjevaka, zbirka popijevaka Hrvata ča- 
kavaca, što je sabire Ivan Matetić, te zbirka hrvat- 
skih pučkih popjevaka iz okolice Virja u Podravini, 
što ju sabire Zlatko Špoljar. 

Sadašnji se istraživači hrvatskoga glazbenog fol- 
klora nastoje poslužiti i novijim egzaktnijim me- 
todama istraživanja. (fonografskim snimanjem, fi- 
zikalnim metodama za utvrđivanje tonskih sno- 
šaja i sl) — pa otkrivajući nove osobine njegove 
nastoje odmah gonetati njihove značajke. I tu su 
na poslu ne samo Hrvati, nego i strani istraživači. 
Ali i pristalice najnovijih modernih smjerova su- 
vremene kompozicije (na pr. četvrt-tonskog susta- 
va) nastoje čak u posebno ugođenim tonovima 
osnovnog ljestvičnog niza u nekim područjima hr- 
vatskog glazbenog folklora utvrditi elemente toga 
sustava, kako je to u predavanju u Zagrebu otvo- 
reno istaknuo najistaknutiji predstavnik tog su- 
stava Alois Haka. 

I. RAZDIOBA GRAĐE HRVATSKOGA 
GLAZBENOG FOLKLORA 


Hoće li se pregledati sva dosada već sabrana 
građa hrvatskoga glazbenog folklora, kao i sve 
studije o pojedinim Pitanjima, koje kušaju riješiti 
pojedine probleme, valja tu građu poređati. 

Hrvatski glazbeni folklor može se najzgodnije 
podijel!ti u tri skupine. Najveća ie i najznačain ja 
— čisto vokalna skupina — narodne ili pučke po- 
Pijevke (lirske i obredne): u narodnoj su popijevci 
naineposredniie objavliuie buini osiećaj i život na- 
rodni; ta je skupina u biti svojoj zborna. U drugu 
skupinu treba ubrojiti sve popijevke uz pratnju, 
pjevanje uz svirku (među ovima se nalaze i soli- 
stičke, osobito značajno guslarsko umijeće i pje- 
vanje junačkih pjesama uz kucanje u tamburu, 
kako je to u običaju u muslimanskih Hrvata u 
bihaćkoj krajini); to je vokalno-instrumentalna 
skupina. U treću — čisto instrumentalnu — spada 
Svirka na pojedinim instrumentima, uz svirku u 
manjim ili većim instrumentalnim ensemblima, 
(na pr. po dvije sopile, tamburaški zborovi i sl); 
ta se je vrst narodne glazbe oslobodila doduše svoje 
tijesne veze s narodnim pjesništvom, ali tek dje- 
lomično i svoje veze s plesom. Čiste instrumentalne 
narodne glazbe rijetko je naći u folkloru bilo kojeg 

naroda; ona je — jer pretpostavlja i postojanje 
posebne umjetničke struke, virtuoza-svirača, re- 
produktivnog umjetnika — najvećma plod dugog 
razvitka opsežne glazbene kulture cijelog naroda 
i iserpljive naobrazbe istaknutih njegovih pojedi- 
naca, posebno nadarenih stručnjaka. 

Od te tri skupine najopsežnija je dakako prva; 
narodna je seljačka popijevka osnovni zaklad hr- 
vatskoga glazbenog folklora. Njoj su i svi melo- 
grafi dosada posvećivali punu svoju pažnju. Čistu 
instrumentalnu narodnu glazbu — zbog tehničke 
teškoće kod zapisivanja — malo su melografi zapi- 
sivali, a zapisujući primjerke vokalno-instrumental- 
ne glazbe najvećma su postupali tako, da su svra- 
tili svu pažnju pjevanoj melodiji. , 

Svoju sabranu građu melografi su ređali na 
razne. načine. Kuhač je na pr. u svom velikom 
zborniku poređao građu po sadržaju teksta. Naj» 
prije su ljubavne popijevke (iz novijeg, srednjeg 
i starog doba, u prve dvije i u prvoj polovini treće 
knjige zbornika), — možda bi zgodniji naziv bio: 
lirske popijevke, ili još kraće, narodna lirika — 
dalje su igre odrasle mladeži, pjesme uz kolo, a 
iza ovih zapisi čisto. instrumentalnih plesova (sve 
to u drugoj polovini treće knjige); onda svatovske 
popijevke, junačke pjesme i davorije, među koje 
je Kuhač uvrstio i »ilirske« budnice, pa i korač- 
nice graničarskih pukovnija; (to je u četvrtoj knji- 
zi Kuhačeva zbornika). U petoj su knjizi rodo- 
ljubne popijevke, dječje, obredne i mitološke po- 
pijevke. 

I Bersa je u svojoj zbirci dalmatinskih narodnih 
popjevaka razdijelio sabranu građu na sličan način; 

Tu se redaju vojničke popijevke, kola i plesovi, 
rodoljubne popijevke, popijevke »za žornima« (uz: 
okretanje žrvnja), uspavanke, šaljive popijevke, 
svatovske, napitnice, žetelačke popijevke, kolede 
i sl, crkovne, čobanske, djevojačke, ljubavne, ju- 
načke popijevke i popijevke razna sadržaja. 

I Žganec je — bar uglavnom — tako postupao. 
U svojoj opsežnoj zbirci međimurskih narodnih 
popjevaka on je samu prvu skupinu (u kojoj su 
popijevke s općenitim slavenskim značajkama). 
razdijelio u: igre i dječje popijevke, popijevke od 
kola, stare društvene i obredne popijevke, svatov- . 
ske i slične popijevke, stare šaljive popijevke, ro-. 
mance i balade, te popijevke o prirodi. U drugoj: 
su skupini popijevke specifično međimurske pore-: 
đane po melodijskim tipovima (po melodijama, od: 
kojih su ostale postale zgodnim variranjem), dok 
su u trećoj skupini popijevke, u kojima je jasno 
istaknut tuđinski (mahom mađarski) utjecaj. Du- 
hovne (crkvene) popijevke Žganec je s praktičkih 
razloga (s obzirom na izvedbu u crkvi) poređao po 
crkvenoj godini. 

Sasvim je drugačije postupao Kuba, redajući 
svoje zapise bosansko-hercegovačkih popjevaka; on 
je uzeo u obzir samo strukturu ljestvičkih nizova, 
pa je među ovima našao i takvih, koji nisu po- 
znati u općoj evropskoj pučkoj glazbi. Najveću su 
mu teškoću pritom zadavale ljestvice nepotpune, 
kod kojih je opseg tonova upotrijebljenih u napjevu 
bio vrlo malen; a tako i popijevke s modulacijom, 
t. j. takve, koje u svom razvijanju prelaze iz tona- 
liteta jedne u tonalitet druge ljestvice. Takvim 
poređivanjem Kuba je silno olakšao muzikološki 

studij svoje zbirke. No i njegov poređaj, kao i 
poređaj Kuhačev (i drugih melografa, koji su je- 
dnako i slično postupali), ne uzima nikakav obzir 
na lokalitet, na mjesto postanka popijevke, što je 
međutim uistinu teško utvrditi, jer slučajni pjevač, 
kojega je melograf slušao i prema njegovu pje- 
vaniu načnio svoj zapis, ne mora biti iz onoga 
kraja, u kome je nastala popijevka, koju je pjevao. 
A ipak je za ispitivanje značajka i osobina narodne 
melodike i za utvrđivanje njihova rasprostiranja 
kod određivanja pojedinih područja hrvatskog 
glazbenog folklora pitanje provenijencije neke po- 
pijevke od odlučne važnosti. U tom pogledu sve su 
dosadašnje zbirke (osim Žgančeve, koja zapravo 
obuhvaća samo popijevke jednog folklornog po- 
dručja) u mnogočemu manjkave. 

Značajna je činjenica, da nijedan melograf, koji 
je dosada objelodanio svoje zapise, nije pokušao 
poredati ih prema melopoičkom principu, kako to 
preporuča Ilmari Kron (u Sammelb&nde der Inter- 
nationalen Musikgesellschaft, knj. I.); takvim se 
postupkom naime odmah lako otkrivaju melodički 
tipovi, iz kojih su ostale narodne popijevke nastale 
spretnim i mnogostrukim  variranjem; samo je 
Žganec jedan dio svoje zbirke međimurskih popje- 
vaka tako uredio. 

Kad se razgleda hrvatski glazbeni folklor u svo- 
joj potpunosti, dade se (uz obzir na tri skupine, 
kako su u početku ovog poglavlja označene načiniti 
ovakva razdioba: 

I., Vokalna glazba: 


A) a) crkvene (duhovne) popijevke, hi- 
mnički tekstovi za pojedine svetkovine; starina 
takvih popjevaka potvrđena je rukopisnim pje- 
smaricama, ali i štampanim zbornicima (tri iz- 
danja »Citharae octochordae« iz g. 1701., 1723. 
i 1757.) 


b) liturgijske popijevke, najvećma u 
staroslavenskom, ali i hrvatskom živom govoru 
i to u krajevima, gdje se služba Božja vrši u 
staroslavenskom jeziku (u senjskoj i krčkoj bi- 
skupiji, ali i u mnogim selima u dalmatinskoj 
Zagori). 


P) a) lirske popijevke (ljubavne popijevke 
i manje pričalice). To je najopsežnija i najrazno- 
vrsnija skupina, na koju se i najprije pomišlja, 
kad se govori o hrvatskoj narodnoj seljačkoj 
popijevci uopće. Među lirskim popijevkama na- 
laze se starije, novije i najnovije tvorbe hrvat- 
skog glazbenog folklora (koliko je tvorna dje- 
latnost naroda još živa u nekom kraju). 


b) obredne popijevke, vezane uz godi- 

šnje ili obiteljske običaje: ophodne (jurjevske, 

filipovčice, križarske, kraljičke, prporuške, do- 

dolske, kolede), svatovske, tužbalice, naricanja 

i sl. ' 

€) dječje popijevke, koje odrasliji pje- 
vaju djeci (u glavnom uspavanke) ili ih sama 

djeca izvode kod svojih igara. 

d) plesne popijevke uz plesanje kola i 

drugih plesova, koliko se ne pjevaju uz plesanje 

kola običajne popijevke ili čak i junačke“ (kako 


je.to običaj u Novom Vinodolskom), odnosno, 


koliko se ne pleše bez pjevanja i svirke (kako 
je to običaj u vrličkoj krajini u dalmatinskoj 
Zagori). : 
Vokalno-instrumentalna glazba: 

a) guslarsko pripovijedanje zapravo 
je. recitiranje deseteračkih narodnih junačkih 
pjesama po kratkoj mielodijskoj formuli jednog 
stiha uz pratnju gusala (još se sačuvalo živo 
u dalmatinskoj Zagori, osobito u kotlini rijeke 
Cetine), ili uz kucanje u tamburu (među mu- 
slimanima u Turskoj Hrvatskoj); samo pojedi- 


načno može se utvrditi i pjevanje junačkih: 


pjesama uz svirku na lirici (nekada na Hvaru, 
Braču i Visu). U tom pripovijedanju glavna je 
pažnja slušalaca posvećena sadržaju teksta: — 
događaju, o kome guslar pripovijeda. 

b) popijevke uz kolo, plesne popi- 
jevke uz pratnju gajdaške, dudaške svirke ili 
svirke tamburaškog zbora. To su kraći melo- 


.dijski obrasci, male glazbene rečenice, koje pje- 

vači (u isto vrijeme i sami plesači) izvode od 
vremena do vremena za samog plesanja. Sa- 
držaj je takvih popjevaka najvećma ljubavni, 
no one su često i satiričke, podrugljive. Osobito 
je živahna bila upotreba takvih »poskočnica« u 
Slavoniji i Srijemu, a i sad se još izvode tamo 
mnoge vrste kola na takav način. 


m 
' 

III. Instrumentalna glazba: 


a)Svirka na lirici uz razne vrste plesova 
(na otocima Braču, Hvaru, Visu, nekada i u 
Makarskom primorju; u okolici Dubrovnika i 
danas još plešu uz udaranje u liru). 


b) svirka na sopilima uz razne vrste 
plesova i ophoda (nekad u cijelom području 
čakavštine, danas još na otoku Krku; vazda 
sopu po dva sopca: jedan na »malu«, a drugi 
na »velu« sopilu). 


oo)svirka na mješnicama uz razne ple- 


sove i ophode (najvećma.u Hrvatskom Primor- 
ju, nekim kvarnerskim otocima i Istri, ali, 


= makar tek mjestimično, i u dalmatinskoj Za- 


gori); danas je u ta područja unesena i mnogo 
raširena harmonika-rastegača, 


b) svirka muzikaša (u Hrvatskom Za- 
gorju i Prigorju) na violinama i bajsu kao 
pratnja raznih vrsta plesova. U novije su vri- 
jeme te muzikaše zamijenili tamburaški zbo- 
rovi ali se i sad još nađe po koja skupina takvih 
muzikaša, među kojima ima i violinista i tam- 
buraša (u Zagrebačkom Prigorju). 


e) pastirske davorije na ćurliku, dvoj- 
nicama i diplama (sa mijehom ili bez njega). 
To je milo prebiranje pastira na dalekim pasi- 
štima u gori; oni se — hodajući za stadom — 
time zabavljaju. Značajno je, da dalmatinski 


'diplari baš tako izvode svoje najljepše svirke, 


a manje sviraju pratnju za plesanje kola, 

III. PUČKI GLAZBENI INSTRUMENTI 


Instrumentarij hrvatskog glazbenog folklora bo- 
gat je ne samo po broju instrumenatalnih vrsta, 
nego još više po broju varijanta, koje se ističu u 
jednu ruku u posebnom obliku (eventualno i orna- 
mentici, pa i samoj tehnici te ornamentike), a onda 
i po konstruktivnim detaljima, koji su redovno 
uvjetovani građevnim materijalom, od koga se iz- 
zrađuju pojedini oblici iste vrste instrumenata. 

Kao kod svakog glazbenog instrumenta, koji se 
još upotrebljava u pučkoj glazbenoj praksi seljač- 
kih naroda, tako se i kod instrumenata hrvatskoga 
glazbenog folklora mora utvrditi kao osnovno na- 
čelo konstrukcije: kopiranje starijih uzoraka i geo- 
metrijski raspoređaj razdiobe konstruktivnih dije- 
lova. Ne da se nigdje utvrditi neko traganje za 
dotjerivanjem u čistoći intonacije; samo na prebi- 
raljci gajda i duda izrađuje graditelj tih instrume- 
nata rupice za prebiranje dovoljno velike, da ih 
može sam gajdaš ili dudaš prije sviranja voskom 
umanjiti (djelomično zatvoriti) i time dotjerati 
(često iza dosta duge priprave) intonaciju svoje 
sviraljke, svoj instrument čisto ugoditi prije svi- 
ranja. Tako se može utvrditi i kod svirke na gu- 
slama i lirice, da guslar i liričar prebirući na 
struni, odnosno na lirici, smješta prste u prirodnom 

njihovu rasponu, a ne brine se, da jačim razmi- 
canjem prstiju, odnosno njihovim približavanjem 
učini intonaciju ljestvičnog niza na svom instru- 
mentu potpuno čistom. ' 

S razloga dakle smještanja prstiju i prirodnog 
raspona kod prebiranja na gudaljkama, te razmje- 
štaja rupica za prebiranje na prebiraljci svake svi- 
raljke po geometrijskim principima, — pučki gla- 
zbeni instrumenti ne mogu poslužiti kao osnova za. 
ispitivanje intonacije pojedinih stupaka u ljestvič- 
nom nizu bilo koje vokalne pučke glazbe. Tu su 
činjenicu dovoljno dokazali berlinski stručnjaci 
(Abraham i Hornbostel) istražujući nana 
glazbu naroda dalekog istoka, 

Pučki su glazbeni instrumenti u Hrvata pm 
raznovrsni. Od roda instrumenata sa žicama (stru- 
nama) upotrebljavaju Hrvati gudaljke (u dva sa- 
svim različita oblika), te trzaljke iz roda kopljastih 
lutnja (sličnih staroegipatskom instrumentu nabla)., 

Oblici gudaljaka, što ih upotrebljavaju Hrvati u 
pučkoj glazbenoj praksi, jesu: gusle i lirica. Dok 
su gusle zacijelo vrlo stari glazbeni instrumenat 
hrvatskoga glazbenog folklora, pa su ih Hrvati do- 
nijeli sa sobom iz svoje zakarpatske pradomovine, 
te su bile zacijelo raširene negda u čitavom po- 
dručju hrvatskog glazbenog folklora; — liricu su 
Hrvati prihvatili tek iza svog dolaska i konačnog 
smještanja u današnjoj svojoj postojbini a i to na 
dosta ograničenom prostoru (negda su bile raširene 
zacijelo u čitavoj dužini jadranske obale, danas se 
lirice upotrebljavaju u bližoj. okolici Dubrovnika, 
jer su i u srednjoj Dalmaciji i na otocima u nesta- 
janju ili su već potpuno nestale iz pučke glazbene. 

prakse). Već sama ta činjenica govori, da je lirica 
(praoblik moderne evropske violine, od roda instru- 
menata, koji. Nijemci nazivaju »Leier«, a Romani 
»vielle«, od čega možda njemačko »Fiedel«) opće 
mediteransko kulturno dobro, — U novije su doba 


— možda već tijekom 18. stoljeća — ušle sa sje-: 


verozapada u kajkavsko područje hrvatskog glaz- 
benog folklora i instrumenti od roda moderne 
evropske violine. Zagorski »muzikaši« (kad su na- 
stupali kod svadbenih priredaba, nazivali su ih 
ponegdje i »veselniki«), po troje njih, gudili su u 
dvije »gusle« i jedan »bajs« (veličine violoncella sa 
tri žice). 

Još kasnije — valjda tek početkom 19. stoljeća 
— ulaze neposredno iz Srijema i istočne Slavonije, 
gdje su se udomaćile nekih stotinjak godina prije, 
tambure i to mahom kao ensemble, kao tamburaški 
zbor. Kod toga dobivaju te tambure posebni oblik 
(zapravo su dva oblika, u kojima se izgrađuju tru- 
pine različitih tambura), a i točniji raspoređaj preč- 
nica na dugome svom vratu. Sve su te promjene 
uzrokovane potrebom sviranja u ensemblu, u tam- 
buraškom zboru, kakva se nije ukazivala, dok su to 
bili istočnjački solistički instrumenti, jer su tambu- 
re valjda unesene u ostala područja hrvatskog :gla- 
zbenog folklora zapravo tek iza osmanlijske najezde 
(u XV. st. ili možda i nešto kasnije). I taj veoma 
stari glazbeni instrumenat bližeg istoka (javlja se 
u najstarijoj hetitskoj i staroj egipatskoj kulturi) 
nije nigdje u Evropi našao podesna tla za razvitak 
(u Italiji su tamburi srodan colascione napustili još 
u 17. st.) kao u srijemskoj i slavonskoj ravnici, gdje 
su — napustivši istočnjačku praksu solističke upo- 

trebe tambura za pratnju pjevača, preobličili tam- 
bure, dotjeravši ih do tog stupnja, da su se sasvim 
osamostalile i — upotrijebljene u raznim veličina- 
ma — sastavile tamburaški zbor. Solistička upo- 
treba tambura za pratnju pjevača postojala je u 
drugoj polovini 18. st. u Slavoniji (v. A. Ivanošića 
Pismu od uzetja Turske Gradiške, koju piva Sla- 
vonac uz tamburu), a do danas se sačuvala kod 
muslimanskih Hrvata u Bosni, posebice u negda- 
šnjoj Turskoj Hrvatskoj, gdje se upotrebljavaju i 
stariji, čisto istočnjački oblici tambura. Tako se 
vjerojatno razvio tamburaški zbor kao samonikla, 
iako novija hrvatska tvorba i začudo se brzo pro- 
širila u sela i gradove prostorno dosta udaljene, pa 
je doprla (posredstvom hrvatskih čitaonica i pje- 
vačkih društava) i na kvarnerske otoke. Danas se 
tambure upotrebljavaju općenito kao pravi hrvat- 
ski narodni instrumenat, iako on nije — baš kao 
i »ruska« balalaika — autohtono kulturno dobro 
hrvatskoga glazbenog folklora. 

Od sviraljaka upotrebljavaju Hrvati gotovo na 
cijelome području, koje nastavaju, razne vrste 
sviraljaka s usnama i to najvećma kao jedinke 
(jednocijevne sviraljke) i kao dvojnice (dvocijevne 
sviraljke), rjeđe kao trojnice, te razne vrste svira- 
ljaka s piskom (na kojem je odlupljen jednostruki 
udarni jezičak) i s valjkastom dupljom u prebi- 
raljci, t. j. najjednostavnije oblike klarineta: to su 
dvojne sviraljke, diple (tek lokalno se upotreblja- 
vaju i jednocijevne takve sviraljke, kao jednojnice 
u Hercegovini, bribirače u Vrbniku na Krku i 
slamnate sviralice na Rabu — sve to najviše kao 
dječji instrumenti); takva klarinetska dvojna svi- 

raljka najvećma je dio mješnica, gajda i duda. 
Mješnice i nemaju osim dipala druge sviraljke, na 
njima nema trubnja, kojim se izvodi dugi, bren- 
čavi i bordunski ton; trubanj se nalazi samo na gaj- 
dama i dudama. Dok su sve te klarinetske sviraljke 
raširene prostorno vrlo daleko, dapače u čitavom 
hrvatskom glazbenom folkloru, pa prema tome 
spadaju u najstarije njegove tekovine, a neke su 
- + tako diple i mješnice (»diple s mihom«, kako se 
danas najviše nazivaju po svoj Dalmaciji i Herce- 
govini), — upravo tu i nastale; sopila je (primi- 
tivna vrsta evropske oboe, sviraljke s dvostrukim 
jezičkom i čunjastom dupljom u prebiraljci) ili toč- 
nije sopile (jer se redovno upotrebljavaju po dvije 
zajedno: »vela« i »mala«), zapravo tradicionalno 
kulturno dobro, koje su Hrvati preuzeli sa sjevero- 
zapada još krajem srednjega vijeka. Upotreba je 
sopila u prostornom obziru znatno ograničena na 
područje čakavštine, danas još samo na otok Krk 
i nekoliko mjesta u Hrvatskom Primorju. 
Sviraljka s usnama jedinka (svirala, žveglica, šal- 
tva, kavela, ćurlik, to su samo neka njezina lokalna 
imena) gradi se uglavnom u dva oblika: jedan oblik 
ima rupu-glasnicu (to je labium = usne) izrezanu 
na prednjoj strani prebiraljke, na kojoj su ižežene 
i rupice za prebiranje; na drugom obliku ta je rupa- 
glasnica izrezana na stražnjoj strani prebiraljke. 
Prvi je oblik jedinke jednostavniji. Njegova je 
rasprostranjenost u hrvatskom glazbenom folkloru 
veća, a lokalne varijante uvjetovane djelomice po 
građi, po vrsti drva, od koga su građene, a još više 
PO načinu ukrašivanja: paljeni ukrasi prevladavaju 
u Hrvatskom Zagorju, a rezbarija druguda, pa se 

i tu po ornamentici i po dotjeranosti rezbarije na+ 
laze dosta dobro omeđena područja rasprostiranja 
— najdotjeranije su rezbarije na jedinkama (i 
dvojnicama) u bosanskoj krajini oko Rame i u široj 
okolici Petrinje u negdašnjoj Banskoj krajini u 
Hrvatskoj. Sve, što je rečeno za ukrašivanje je- 
dinka, vrijedi gotovo jednako i za ukrašivanje 
dvojnica. Posebni oblik jedinke, ćurlik, s tubastom 
plosnatom glavom i prebiraljkom odebljalom u 
sredini njegove dužine kao da je preuzet — ili je 
ovdje nastao pod utjecajem istočnjačkog kulturnog 
vala; ćurlik se nalazi u Bosni, Hercegovini i u 
vrličkoj krajini podno Dinare. — Ograničena je 
upotreba strančice ili frule-strančice (njem. Quer- 
flote); ona se nalazi u okolici Medvednice (Zagre- 
bačke Gore) i njezin:h sjevernih i južnih padina, 
a nije još utvrđeno, da li je slavonska frula upravo 
strančica ili je to lokalni naziv za jedinku. 
Dvostruka sviraljka s usnama, dvojnice (svirale, 
vidulice, svirala — neka lokalna imena za tu svi- 
raljku) sastoji se zapravo od dviju jedinka, koje su 
izgrađene jedna kraj druge od istog komada drva. 
Dvojnost takvih sviraljaka na istoku redovno je 
zbog pojačavanja zvučnog intenziteta, tek u drugom 
redu zbog treptaja, koji dodavaju mekani prizvuk 
inače u boji dosta siromašnom zvuku svake svi- 
raljke s usnama, a nastaju zbog sitnih razlika u 
intonaciji pojedinih istih tonova na jednoj i drugoj 
Sviralici dvojne sv'ralike u čitavom njezinu opsegu, 
a najviše u najkrupnijoj položini, kad svirač svira 
»na malu paru«. Tako se tumači dvojnost (dr. C. 
Sachs, Uber eine bosnische Doppelfičte, Sammel- 
b&nde der Internationalen Musikgesellschaft) uopće, 

na pr. kod staro-grčkog diaulosa, kod istočno- 
mediteranskog arghula i sl. Dvojnost dvojnica ne 
može se tako tumačiti. Na tu su teškoću naišli 
gtrani stručnjaci, ne poznavajuć' osobina i odlika 
hrvatskoga glazbenog folklora, Našima naime mu- 
zikolozima, već i Kuhaču, nije ta pojava nigda bila 
zagonetna. Ta znalo se, da se na dvojnicama — za 
razliku prema prije spomenutim dvostrukim svi- 
raljkama — vazda svira dvoglasno, pa je zbog toga 
na jednoj (desnoj) cijevi prebiraljke uvijek po jedna 
rupica za prebiranje više nego na drugoj (lijevoj) 
cijevi; na diaulosu, arghulu i sl. broj rupica za 
prebiranje na jednoj i drugoj cijevi uvijek jed- 
nak. Dvojnice su rasprostranjene gotovo u jednako 
velikom području kao i jedinke; samo su ih u dal- 
matinskoj Zagori i susjedn.m krajevima zapadne 
Bosne i Hercegovine istisnule iz pučke glazbene 
prakse diple, više još diple »s mihom«, Posebna 
varijanta »dvojnica«, »sluškinja« (možda bi isprav- 
niji naziv bio »sloškinja«), na kojoj je jedna cijev 
potpuno svirala jedinka sa šest rupica za prebira- 
nje, a druga je cijev uopće bez takvih rupica, — 
javlja se osamljeno u nekim mjestima na Medved- 
nici (Zagrebačkoj Gori); u tom bismo instrumentu, 
da nije njegova pojava u hrvatskom glazbenom 
folkloru utvrđena tek na tako ograničenom pro- 
storu, mogli gledati prvotni oblik dvostruke svi- 
raljke s usnama, koja je namijenjena dvoglasnom 
sviranju: razvijena melodija izvodi se na jednoj 
sviraljci, dok se drugom dodaje otegnuti trajni (te- 
meljni) ton — neka vrst borđuna, analogna zvuku 
trubnja na gajdama; koliko se taj ton ne oglašuje 
samo mjestimice, a ne zvuči za cijelog trajanja 

svirke; tako to obično čine kod sviranja žveglari 
iz Bistričkog i Stubičkog Laza u Medvednici. 


Kao neki neobični oblik izrađuju žveglari iz Laza 
i »trojnice«, dodavajući običnim dvojnicama (sa 
sedam ili sa devet »vrti«), a ne »sloškinji«, još 
jednu cijev sviraljke, ovu bez rupica za prebiranje. 
Oni katkada izrađuju čak i četverostruku sviraljku, 
sastavljenu od »dvojnica« i »sluškinje«, pa se tim 
instrumentom i služe čas kao dvojnicama, čas kao 
sloškinjom; na sve četiri sviraljke toga četvero- 
cijevnog instrumenta ne svira se nigda ujedanput. 


I sviraljke s udarnim jezičkom također su 
dvojne: diple imađu dvije cijevi, a u svaku je 
utaknut po jedan pisak (od trstike ili od bazgo- 
vine), na kojem je odlupljen, a poslije tesanjem ili 
struganjem stanjen elastični, udarni jezičak; zato je 
taj pisak idioglotni za razliku od modernog klarineta 
ili saksofona. koji imadu na pisku pričvršćen jezičak, 
dakle heteroglotni pisak, Dok se u Crnoj Gori još 
mjestimično upotrebljavaju dvocijevne diple, na- 
činjene od dvije odijeljene trščane cijevi, kako se i 
danas još u Egiptu prema prastaroj tradiciji izrađuje 
dvocijevni arghul, kojega su djelomično sačuvani 
primjercima d'pala svira jednoglasno; dvoinost je 
se hercegovačke i dalmatinske diple (a i bosanske, 


.negda su takve bile i diple u Lici i Žumberku) od 


jedne drvene kladice, u koju se provrtaju dvije 
usporedne (ili malo razmaknute) duplje, a u svaku 
usadi po jedan pisak. Na pojedinim se »starijim« 
primjerci dipala svira jednoglasno; dvojnost je 
samo zbog pojačavanja zvučnog intenziteta, pa je 
na jednoj i drugoj cijevi dipala provrtano ili pro- 

žeženo po šest rupica za prebiranje. No kako je 
praksa jednoglasnog sviranja gotovo posvuda na» 
puštena, pa se i na diplama svira dvoglasno (zbog 
čega se na »novijim« primjercima dipala buše na 
jednoj cijevi prebiraljke redovno samo dvije rupice 
za prebiranje, dok ih na drugoj cijevi ima šest), 
to se za dvoglasno sviranje na starijim primjer» 
cima, koji su sačuvani i još se upotrebljavaju, a i 
na novijim, gdje se po starijim uzorcima još izra- 
čuju (kao ponegdje u Hercegovini), neke od rupica 
na jednoj cijevi (i to gornje četiri) začepe prije 
sviranja voskom. Diple se najvećma pričvršćuju 
na mješinu, pa se prema tomu upotrebljavaju kao 
mješnice;: takve su »mišnjice« u Hrvatskom Pri- 
morju, u Istri i na Kvarnerskim otocima, odnosno 
»diple s mihom« u Dalmaciji. Da li je naporno 
dipljenje u diple bez mješine starije ili je kasnije 
nastalo zbog toga, što ponegdje (u siromašnijim 
krajevima diplač ne može nabaviti mješine, nije 
utvrđeno. A 

Mješnice su pastirski instrumenat i u ovom naj- 
jednostavnijem obliku bez bordunske svirale, trub- 
nja, kako ih poznaju zapadni i sjeverni Slaveni, 
a i neki drugi zapadno-evropski narodi, među 
kojima su ih u dnevnoj praksi najdulje sačuvali 
Škoti kao svoj vojnički instrumenat, nalaze se u 
ograničenom, jasno odijeljenom prostoru hrvatskog 
glazbenog folklora: u Dalmaciji i Hercegovini, 
a zna se, da su se dosta upotrebljavale i u Lici, pa 
u Hrvatskom Primorju i Istri (koliko tu nisu u 
pučkoj glazbenoj praksi prevladale sopile). 

Razvijeniji oblik sviraljke s mješinom raspro- 
stranjen je u Srijemu i Slavoniji. To su gajde, na 

kojima je osim dvojne prebiraljke još i bordunska 
sviraljka, trubanj, koji gajdaš kod sviranja oslanja 
na lijevo rame. Svirka je gajda troglasna: trubnjem 
se izvodi dubok olegnuti ton, koji zvuči za cijele 
gajdaševe svirke; na jednoj cijevi prebiraljke tek 
je jedna rupica za prebiranje i tom se izvode dva 
tona u razmaku kvarte, a na drugoj se cijevi nalazi 
pet rupica za prebiranje, pa se na njoj izvodi 
melodija. Takav je oblik gajda poznat u pučkoj 
glazbenoj praksi Čeha, Poljaka, Lužičkih Srba, a 
upotrebljavali su ga negda i Nijemci, koji su gajde. 
— po svoj prilici — preuzeli od susjednih slaven- 
skih naroda sa istoka. Najrazvijeniji se oblik takvog 
instrumenta s mješinom naziva dude, (naziv dude 
i gajde ponegdje se izmjenjuju za jednu ili drugu 
vrstu ovog instrumenta). Rasprostranjene su na 
krajnjem sjevero-zapadnom području hrvatskoga 
glazbenog folklora, (uz izuzetak Hrvatskog Zagorja 
i Međimurja). Prebiraljka duda trocijevna je svi- 
raljka: uz sviralicu za pratnju (s jednom rupi- 
com za prebiranje) postoji i sasvim kratka sviralica 
(s otvorom na stražnjoj strani prebiraljke), kojom 
se može izvesti samo jedan sitan ton (gornji osnovni 
ton ljestvičnog niza melodijske sviralice, upravo 
kao završetak tog ljestvičnog niza). 


Od sviraljaka s membranama (a to su baš usne 
Sviračeve utisnute u gornji otvor cijevi na svi- 
raljci) upotrebljavaju se ili su se negda upotreb- 
ljavali kao signalni, odosno pastirski instrumenti 
za dojavljivanje: rogovi i trube. Rogovi su od 
volujskog (ali i od manjeg kozjeg roga); služe i 
danas još ribarima na Rabu za signaliziranje, dok 

i iri u jaskanskom prigorju, a i u Slavoniji 
aodkovskita ia dozivanje stada ili krda, ira M 
za signaliziranje svog polaska i povratka. U sig 
svrhu služile su i trube od dugovratih tikava < a 
vani su primjerci iz Srijema) odnosno sastav a. 
od uskih drvenih dužica izvana obručima ke 
(u Hrvatskom Zagorju i gornjoj Posavini); i jedne 
i druge danas se već ne upotrebljavaju. 


iri izrađuju na mnogim mjestima o Jurjevu 
(i dora maa proljeća, kad je drvo u s. 
rogove, svijene od odlupljene svježe kore vr na 
(javorovih, jasenovih) šiba, pa tule u njih, da ina 
dadu znaka svojoj radosti u slavu svoga prvog » 
stirskog dana (vidi sl. u knjizi dra zaradi a - 
vazzija: Godina dana hrvatskih narodnih ol 
Matica Hrvatska, Zagreb 1939., sv. I str. 51). Sli “e 
grade i dječaci sebi za razonodu i zabavu an 
raznovrsne fućkalice od svježe kore, što je ski ia 
s vrbovih, javorovih, jasenovih idr. tankih oja 
dok je drvo s proljeća u mezgi. Među ovim es jim 
sviraljkama ima ih — dakako u sasvim ru mea 
tarnom obliku — raznovrsnih, gotovo od o e 
prije navedene vrste: labijalnih, pa s jednostrui ia 
i dvostrukim jezičkom, kao i S pomeo. e 
dječje sviraljke mogu prema tome ov s 
primjerci najprimitivnijih oblika u razvitku p 
jednih vrsta sviraljaka. 


Od instrumenata iz roda udaraljka pona 
vaju se u bosanskim gradovima i gradićima mali 
ručni bubnjići s limenim pladnjacima (rane. tam- 
bour basque, katkad se naziva i tamburin); to je 
»def«, pa već sam njegov naziv upućuje, da je to 

instrumenat unesen iz blizog istoka, pa on kao 
i tupan (veliki bubanj) zajedno sa zurlama u ru- 
kama bosanskih cigana služi kod slavljenja glavnih 
muslimansk'h svetkovina (poglavito bajrama). U 
glazbenu praksu kršćana nisu ti instrumenti nikako 
ušli. Jedino se u graničarskim selima upotrebljavao 
vojnički mali bubanj za oglašivanje. 


Posvuda se pak rado upotrebljavaju škrebetaljke 
(na srednjodalmatinskim otocima grade se u dosta 
velikom mjerilu); one služe za oglašivanje (umjesto 
zvona) u zadnja tri dana velikog tjedna. 


Na kraju valja istaknuti značajnu činjenicu, koju 
Kuhač u svojim istraživanjima nije mogao utvrditi, 
jer se proučavanjem pučkih glazbenih instrume- 
nata zanimao tek uzgredice, svraćajući glavnu 
svoju pažnju sabiranju i bilježenju popjevaka. On 
je čak — prebrzim zaključivanjem — pokušao po- 
kazati, da svaki svirač (i guslar i žveglar i diplač, 
tamburaš i gajdaš) sam znade izraditi svoj instru- 
menat, da ga šta više doista i izrađuje, dotjerajući 
i njegov vanjski oblik ukusnim ukrasima i njegovu 
zvukovnu vrijednost izrađujući posebnom pomnjom 
konstruktivne detalje. Tu tvrdnju obaraju same 
činjenice, koje su primjerice za mnoge vrste instru- 
menata već dokazane. Gradnjom pučkih glazbenih 
instrumenata bave se — makar i uz ostali poljo- 
djelski svoj posao — kao kućnim obrtom samo u 
nek!m mjestima (gdje u blizini ima u dostatnoj 
količini podesne građe za to), tek po neki ljudi, 
spretniji i vještiji u ovakvom poslu. Pojedina mje- 
Sta (Laz u Medvednici, Zelovo u planini Svilaji, 
komšiluk Komazeci u Žegaru u zrmanjskoj kotlini, 

Bosni i Hercegovini, selo Hlapa nad 
Krku) ističu se kao rasadišta (sijela 
obrta) i u njima je tehnika rada i 

je i ć visoki stupanj 
i dnje instrumenata dosegla već visoki stu 
idea jer se vršila u cijelim generacijama; 


neka sela u 
Dobrinjem na 
takvog kućnog 


kaže se na pr., da se diple izrađuju u Zelovu, otkad 


je Zelova. 

IV. KAKO NASTAJE NARODNA POPIJEVKA, . 
NAPOSE HRVATSKA 


Pitanje, kako nastaje narodna popijevka, pokušao 
je prikazati već prvi hrvatski muzikolog Franjo 
Š. Kuhač još g. 1873., kad je uređivao veliki svoj 
zbornik narodnih popjevaka. On se ozbiljno spre- 
mao za taj golemi posao izdavanja, pa je htio tome 
svom životnom djelu napisati doličan predgovor. 
I napisao ga je njemačkim jezikom i štampao iste 
te godine u zagrebačkom dnevniku »Agramer Zei- 
tung« u brojevima od 194. do 202.. četrdeset i osmog 
godišta tih novina. Članak nosi naslov »Sachliche 
Einleitung zu der Sammlung siidslavischer Volks- 
lieder«. U tom članku raspravlja on o raznim 
problemima glazbenog folklora svih južnih Sla- . 
vena, a među ostalim raspravlja i O postanku na- 
rodnih popjevaka. Tu on veli : 

Evo kako naš narod zamišlja svoje popijevke: 
Zbude se zgoda, primjerice svečanost, junaštvo, 
nevjera ili štogod drugo, što bi valjalo opjevati, 
da se sačuva u spominjanju pokoljenja, to će prvi 
pjevač improvizirati i pjesmu (tekst) i njezin na- 
Pjev, a trudit će se, da sadržaj karakterizira i rije- 
čima i tonovima. On zapjeva svoju popijevku naj- 
prije ukućanima, pa onda i drugima; a svatko, 
tkogod se nalazi u taj čas u društvu, namah će ' 

a —————sesszaeeeeeneeeenve rasna 


ponoviti stih za stihom (tako se najlaglje pamti). 
Improvizator daje redovno samo glavnu misao sa- 
držaja, redovno ne izgrađuje cijele pjesme (cijelog 
teksta) sam ili to čini veoma rijetko. Zamisao može 
da bude dobra i u jednoj glavi; no da se pjesma 
izgradi, tome treba ili dostatne izobrazbe ili sarad- 
nje mnogih. (Tu saradnju mnogih Kuhač je mogao 
utvrditi napose kod novijih popjevaka). Često 
onaj, koji domeće pjesmi nove sadržaje, zabaše u 
nešto sasvim novo; mnoge pak pjesme ostaju ne- 
dovršeni fragmenti; u njima je preostalo tek djelo 
prvog improvizatora. Da su takve popijevke stare, 
moglo bi se pomisliti, da je pjevač daljnje stihove 
zaboravio. Domeci kasnijih obrađivača poznaju se 
— po Kuhaču — po tome, jer u njima redovno. 
glazbeni ritam i metar teksta nisu u skladu. Jednu 
popijevku izgrađuju dakle mnogi, a moglo bi se 
reći i čitav narod. Po varijantama (inačicama) lako 
se razabira popijevka, koja je postala u Bosni, a 
dovršena u Bačkoj, — poznaje se to najjače po 
tekstu, ako i napjev sačuva kod prenošenja neokr- 
njenu jezgru. Ako je pjesma (tekst) improvizatora 
preopsežna, ako su kasniji obrađivači pjesme za« 
basali u novi sadržaj, raspane se, postane od nje 
nekoliko manjih, a ove se naravno pjevaju sve po 
istom napjevu. 

Narodni naime pjevač izmišlja vazda i pjesmu 


i njezin napjev. Kao dokaz za tu tvrdnju navodi ' 


Kuhač činjenicu, da se u mnogim krajevima pjesme 
iz Kačićeve pjesmarice čitaju i napamet recitiraju, 
a nigda ne pjevaju uz gusle poput junačkih narod« 
nih pjesama. (Tu pojavu, koja je postojala u doba 
Kuhačeva melografskog rada — između g. 1858. 

i 1871. — nije više Kuba opazio sredinom . đeve- 
desetih godina prošlog stoljeća, a i Bersa je u 
prvom desetljeću ovog stoljeća opazio, da se po- 
negdje pjevaju Kačićeve pjesme). Kuhač iz te po- 
jave izvodi zaključak, da narod stvara i nove 
popijevke prema uzorima, što su mu ih namrli 
pređi. U starijim i najstarijim napjevima gotovo 
se raspoznaje neki praoblik, kojemu su mlade po- 
pijevke pojedinoga folklornog područja u neku 
ruku varijante. Narod neprestance pjeva; bujna 
mu je mašta, a zvonak i gibak govor, jednostavni 
metri stihova, bogatstvo jezičnih rima — sve to 
vanredno olakoćuje pjevanje. I ma da je u narođu 
golema pjesnička sposobnost, ne će on izmišljati 
nove umjetničke forme. To može učiniti samo 
majstor, obrazovani pjesnik, odnosno skladatelj. 
Ako su novije popijevke nezrele, to je znak, da . 
još nisu proživjele svoj vijek. Možda ga i ne će 
proživjeti, jer produktivnost naroda raste toliko, 
da noviju popijevku više ne pjeva toliko grla i ne 
pamti toliko glava kao stare nekadašnje popijevke; 
upravo ta plodnost može biti na štetu pojedinih 
popjevaka, jer u vrevi ubrzanog rada i života, koju 


: unosi civilizacija u narod, ne dospijeva ovaj iskle- 


sati najsitnije detalje svakoj popijevci. — Tako 
govori o postanku narodne popijevke Kuhač na 
osnovi iskustva, stečenog dugogodišnjim melograf- 
skim radom. 

Kuba je pak u svojoj raspravi o »Narodnoj glaz- 
benoj umjetnosti u Dalmaciji« (Zbornik, knj. IILi 
IV.) pokušao rastumačiti onu — već po Kuhaču 
nabačenu — misao, da nove popijevke postaju po 
uzorcima, što su ih predajom namrli pređi potom» 

stvu. On upozoruje na to, da majka već u kolijevci 
zapisuje svoje dijete čarobnoj moći narodne po- 
pijevke, pjevajući mu najnježnije uspavanke; 
(»Majka sina u ruži rodila, ružica ga na list do- 
čekala, bila vila u svilu povila, a čelica medom 
zadojila«; urednik Zbornika, dr. Antun Radić za- 
pisao je tu pjesmicu u Stocu u Hercegovini, a čuo 
je i u Travniku u Bosni). Kuba dalje nastavlja 
ovako: Majka time postizava znamenitu stvar: dje- 
tetom ovlada čar stiha, poslije i autoritet stiha; uči 
se i priučava poštivati sve, što je postalo vrijedno 
pjesničkog govora, što zvoni kao stih; u pjesmi 
spoznaje životnu mudrost i istinu, sreću i bol. 


Dalje je Kuba — kao prije njega i Kuhač — 
jasno učio i to, da je napjev narodne popijevke 
nešto, što se stalno mijenja. Kao da je to neko 
organsko biće, koje ima svoj razvoj, dakle i ne- 
prestane promjene. Pučka popijevka živi primajući 
u sebe i hraneći se novim življima, domaćim i 
tuđim; ona se grije na srcu naroda podlažući se 
posve njegovoj voljici. Što je popijevka bliže ne- 
stanku, njezin je oblik određeniji. Stalne su pak 
samo one popijevke, koje u narodu izginu, kojih 
nestane iz njegove glazbene prakse. 


U novije je vrijeme dr. Vinko Žganec, sabirući 
sav glazbeni folklor rodnoga svog kraja, Međi- 


murja, dao o novijim međimurskim narodnim po- - 


pijevkama i njihovu postanku ovaj prikaz (»Sv. 
Cecilija« 1919., str 47—51): »Pjesme u novije doba 
u Međimurju nastaju u velikom mnoštvu, da ih 
već sutra nestane; one se u brzom komešanju iz- 
mjenjuju, brzo ostare, zaboravljaju ih, jer se već 

pjevaju nove«. I razlog tome nalazi on (slično ka 
što je to Kuhač već bio istakao) u novom načinu 
života. Mlađi svijet polazi na zaradu u tuđinu. Tu 
se u posve novim prilikama njegova mašta oplodila 
novim motivima. Popijevke nastaju tamo, gdje se 
momci sastanu na bezbrižni razgovor. Jedan će 
započeti. Drugi to prihvaćaju, ali odmah i domeću 
svoje i popijevka je gotova. Dakako da spominjanje 
na ono, što su čuli u tuđini i vojništvu, mora pre- 
vladati; otuda tuđinski utjecaj. No takvim je 
popijevkama kratak vijek. Prigoda, u kojoj je po- 
pijevka nastala, ubrzo se zaboravi, pa i popijevka 
iščezne pred novom, koja je nastala u novoj 
prigodi. 

Tako Žganec tumači znatan madžarski utjecaj 
na međimursku pučku popijevku u vremenu prije 
rata. Iza rata više Međimurci ne idu u tuđi svijet. 
Odlaze na rad prema Zagrebu, a kao vojnici po 
cijeloj državi i donose kući nove motive. Doista 
je tako mogao dr. Gavazzi već nekoliko godina iza 
rata, snimajući fonografom hrvatske pučke po- 
pijevke u Međimurju, utvrditi neke motive, pre- 
nesene iz Stare Srbije (tako na pr. pripjev »Aj ši, 
aj ša, konja jaše šubaša«). Sam sam mogao kon- 
statirati — ispitujući Bersine zapise dalmatinskih: 
gradskih pismica, da danas, tek 30 godina iza nji- 
hovih zapisivanja, mnogih popjevaka, negda dobro 
poznatih, više ne pjevaju, spominju ih se samo 
stariji ljudi. Mlađi pak svijet, ponukan upravo 
priređivanjem Smotra hrvatske seljačke kulture u 
Zagrebu, nastoji svratiti svoju pažnju baš takvim 
starijim popijevkama i pita za njih starce i starice, 
koji su negda slovili kao poznati pjevači, kao oni, 

koji su znali mnogo narodnih popjevaka; tako u 

ilni Braču. 
rai "je naučio stvarati pučkog pjesnika-sklada« 
telja-pjevača? A 

U prvi čas — imajući pred očima i pretpostavlja- 
jući samoniklu intuitivnu snagu darovitih pojedi- 
naca, koji u času stvaranja, ne misleći ni na kakvu 
stegu, ni na kakvu zakonitost, traže ispravni spon- 
tani izražaj svome prebujalom osjećanju — u prvi! 
bi čas rekao tkogod, da je to tvorba doista sasvim 
samonikla, da je tvorba bogodanog izabranika, koji 
i ne zna svojih sposobnosti, ne zna svog talenta i 
ne pita za priznanje i hvalu za svoju tvorbu. Kao 
da je po čudesnoj inspiraciji odmah našao formu 
adekvatnu zamišljenom sadržaju. No taj je tvorni 
proces i suviše zamršen, da bi se mogla pretpo- 
staviti tolika genijalna samoniklost pjesnika-skla- 
 datelja makar i sasvim jednostavne, ali u svojoj 
savršenosti ipak skladne pučke popijevke. i 

I tvorac je pučke popijevke učio. Učio je već 
slušajući uspavanku svoje majke (kako je to 
Kuba lijepo istaknuo), slušao je pjevanje starijih, 
pjevanje svojih drugova i pjevajući i .sam često 
i u najrazličitijim prigodama. Na tom je pjevanju 
odgojio svoj duh, praktičnim muziciranjem spo- 
znao srž popijevke, njezine oblike i odlike. Svoje 
glazbeno pojimanje proniknuo je duhom popijevke 


onog roda i kraja, u kome živi. Zna on mnoge po-' 


pijevke, a po njima i svu predaju svog zavičaja, i ta 
je predaja osnova njegovu stvaranju. On je osjetio 
živo bilo ritmike pučkog pjevanja, zapamtio mnoge 
melijske motive, usvojio brojne značajke latentne 
harmonike, pa kako u svom pjesmotvoru (u tekstu) 

upotrebljava mnoge pjesničke figure, tradicijom 
predavane u baštinu mnogim pokoljenjima, tako i 
u napjevu formira svoju zamisao iskorišćujući sve 
elemente (melijskog, ritmijskog i harmonijskog 
karaktera) tradicionalnog glazbenog izražaja svoga 
roda i koljena. 

Ta je predaja imanentna glazbenom pojimanju 
u tolikoj mjeri, da i onda, kad pjevač prenosi gotov 
napjev iz drugog kraja u svoj zavičaj — iz jednog 
folklornog područja u drugo — proniče takav une- 


. seni napjev svojom predajom i pjeva ga — pro- 


mijen'vši mu po potrebi i metrijsku, a osobito har- 
monijsku (tonalnu) strukturu. Tvorac narodne po- 
pijevke stvara dakle u duhu predaje, koju su 
izgrađivala čitava pokoljenja. Zato stvara lagano 
i nebrižno; ne mari za svoje djelo, jer ono će samo 
svojom unutarnjom skladnošću utvrditi svoje pravo 
na bitak i samo u tom povoljnom slučaju ostati 
trajna tekovina pjevačkih drugova, rođaka i pri- 
jatelja, njegova sela, pa i čitavog kraja, koji ima 
istu ili srodnu glazbenu tradiciju, a u osobitim 
slučajevima i svojina čitavog naroda; (pri prijelazu 
u drugo folklorno područje napjev će se koji put 
makar i nebitno izmijeniti, kako je to prije izloženo). 

Glazbena je predaja svakog folklornog područja 
nastajala postepeno i razvijala se veoma sporo. U 
nestašici pisanih spomenika iz prošlosti danas je 
veoma teško, a i nemoguće fiksirati postanak ove 
ili one značajne pojave hrvatskoga glazbenog fol- 
klora; pa i u onim krajevima i područjima, u koji- 
ma se stara predaja sačuvala do danas; a gdje još 
danas uz nju postaju i nove popijevke, gdje dakle 
u isti mah postoji po nekoliko tipova pučkih popje- 

i j i starinski i po novom, gdje se u 
ma RA onljekom izražaju mogu utvrditi raz» 
noliki i raznorodni ljestvični obrasci stariji, mlađi i 
najmlađi — i u takvim krajevima moguće je tek da 
analogiji s općenitim razvitkom glazbenog pojim 
nja — kako ga je utvrdila nauka i to poglavito po- 
vijest glazbenih teorijskih disciplina . kaje 
slijed tipova i oblika, kako su postajali je ian 
drugim, a nikako se ne dadu odrediti klpataci 
granice za postanak određene pojave toga fo <. 

Valja naime vazda držati na umu mr mre : 
spoznaju, da razvitak predaje svakog po ijo ko 
našeg folklora zavisi u prvom redu o djela a 
nadarenih i sposobnih, te marnih ne ed 
koljenje, u kojemu ne bude takvih, moći he : 
održati neokrnjenom predaju, što ju je i aram 
baštinu i tako je sačuvanu predati u nas . _ 
daljem svome potomstvu, a da samo ne gn . 
ništa novo zakladu tradicionalnog blaga, n : Z 
vitku narodne popijevke svoga kraja. A o sa 
izreda više takvih neaktivnih generacija, nas . 
u razvitku predaje zastoj, koji može u ra : 
prilikama potrajati i dulje vrijeme. Pre sa Ba 
staje, da tako kažemo, ukrućena; usmenom rad 
jom predavane popijevke nose u sebi = ed 
stareži, i melograf treba da se požuri, dai sia 
i spremi u arhiv glazbenog folklora. nai ; 
evropskim narodima već je davno : Žž od 
pijevke, negdje nisu čak dospjeli ni da j ida 
pisima spreme u arhiv. No u ji je m 
popijevka je živa još u svim njegovim o = Z 
područjima i ona je najsnažnijim izrazom g 
stva njegova narodne duhovne kulture. 

V. OPĆENITE ZNAČAJKE I OSOBITOSTI 
POJEDINIH PODRUČJA HRVATSKOGA 
GLAZBENOG FOLKLORA 


Kad bi tkogod zaželio, da iz velikoga Kuhačeva 
zbornika narodnih popjevaka sebi izgradi točniji 
pregled melodijskih, ritmičkih, harmonijskih i arhi- 
tektonskih značajka jednoga glazbeno-folklornog 
područja, mnogo bi se izmučio, da iz raznih knjiga 
i poglavlja ispiše sve one motive, iz kojih se dobro 
može razabrati karakteristika traženog folklornog 
područja. To je doista znatan manjak ovog osnov- 
nog djela hrvatske muzikologije. No Kuhač još nije 
mogao zahvatiti čitav taj problem u svoja razma- | 
tranja; on čak nije ni slutio, jer je raznovrsnost 
tonalnih karakteristika jedva osjetio kao posebnu 
značajku nekog određenog glazbeno-folklornog po- 
dručja, u pojedinim opaskama tek je mjestimično 
upozorivao na neke pojave kao neobičnu osobitost. 
Svaki je svoj zapis nastojao svrstati u jedno od 
triju razdoblja povijesnog razvitka, koje je i ne- 
svijesno osjećao, pa nije mogao zbog toga dati ni 
određenih podataka o kriterijima, po kojima je to 
Svrstavanje izvršio; kako je određivao starije, sred- 
nje i novo doba, gdje jedno prestaje, a drugo poči- 
nje. Kuhačeva konstatacija, da je slavenska (tako 
Je on zove) mol-ljestvica različita od evropske i da 

i višenu sedmu stupku (vođicu), vodi 
pogode sh od elementa povećane sekunde, koja 
je po nauci kasnije utvrđena kao značajka no) osa 
talne glazbe, što je Kuhač previd'o. Ta se nae an 
i javlja u popijevkama, u kojima je i inače ui iam 
utjecaj blizog istoka. — Za nas danas Kuhače 
zbornik reprezentira građu, koja nam. a kPa 
daje pregled stanja narodne glazbe far a- 
kako popijevaka) svih južnih Slavena, a u najve a 
svom dijelu narodne glazbe Hrvata između šezde- 
setih i sedamdesetih godina prošloga stoljeća. 
Kuba je svratio veću pažnju pitanju snene 
folklornih područja, pa u svom zborniku popjeva 2, 
svih južnih Slavena (Slovanstvo ve svyh zpčvech) 
oštro luči popijevke po narodima, ali i po zem- 
ljama, koje ti narodi nastavaju. Tu se nalaze ks 
pijevke slovenačke, popijevke iz Hrvatske i . 
vonije, iz Dalmacije i iz Bosne i Drasnne 
popijevke iz raznih krajeva srpskih i bugarsi a 
On prema tome već jasno zapaža razlike u izražaj 
među popijevkama istog naroda, pa ih vrsta po 
zemljama, dakle po upravn'm područjima, u kojima 
je radio sabirući pučke popijevke. No Kuba je 
opazio i mnoge važne i znamenite značajke, ma 
je u pojedinim mjestima i područjima m 
suviše malo vremena, da i osjeti i spozna sve Ka- 
rakteristike pojedinoga  glazbeno- folklornog po- 
dručja. Osim toga i on naginje više povijesnom 
ređanju zapaženih osobitosti, kako se to razabira 
iz njegova već spomenutog referata na bečkom 
muzikološkom kongresu g. 1909. Tu je pokušao 
prikazati razvitak hrvatske pučke popjevke na 
osnovi onih značajka, što ih je utvrdio u istarsko- 

dalmatinskoj pučkoj popijevci; na drugom je mje- 
stu (Zbornik, knj. III. i IV.) upozorio još i na to, 
da te značajne osobine postoje u isti mah (sinhrono) 
u istom području. Dok se divi konzervativnoj 
ustrajnosti dalmatinskih gorštaka, koji radije izvode 
najvećim. naprezanjem svoje starinske napjeve, 
ma da razvitak susjednih primorskih mjesta i gra- 
dova“pruža gipku, dopadljivu, podatljivu i laganu 
dur-mol melodiku. Kuba na te osobitosti upozoruje 
naučni svijet, jer mu se čini mogućim po tim po- 
javama tumačiti mnoge nejasne konstatacije glaz- 
bene povijesti u antikno doba (osobito upućuje na 
starogrčku glazbu) i u ranom srednjem vijeku, 

. Nadovezujući na Kubino izlaganje pokušao je 
A. Dobronić u više mahova objasniti bujnu razno- 
likost melijskog izražaja i gonetati »psihološki« sa- 
držaj pučko-glazbenog izraza pojedinog folklornog 
područja. Dok u »Ojkanju« još nastoji — po Ku- 
binom primieru — razjasniti razliku dalmatinske 
gradske pismice i seoskog težačkog pjevanja tako- 
đer u vezi s raznim povijesnim razdobljima u raz- 
vitku glazbe; dok tu čak u samom »ojkanju« traga 
za poiavama, analognim razvijenom »concentusu« 
i »accentusu« sredovječnog grgurovog korala, na- 
stoji u kasnijim svojim obradbama pučkih popije- 
vaka južnih Slavena, a i u jednom spisu najprije 
utvrditi razna, da i bitno razna glazbeno-folklorna 
područja, a svojim razmatranjem hoće odmah je- 
dinstveno obuhvatiti sve slavenske narode na Bal- 
kanu. Po njegovoj razdiobi postoji šest raznih 
glazbeno-folklornih područja među južnim Slave- 
nima: tri su se od njih razvijala pod utjecajem 
zapadne kršćanske kulture, a ostala tri pod utje- 

cajem istočne kršćanske. Sva ona prva tri zapravo 
su područja hrvatskoga glazbenog folklora: »istar- 
ski«, »kajkavski«, »slavonsko-bački«, a od područja 
istočnih za hrvatski glazbeni folklor dolazilo bi u 
obzir područje bosansko s »mnog:m« istočnjačkim 
elementima. Dobronić nije dao nikakvih glazbenih 
karakateristika tih područja tek kod kajkavskog 
područja nalazi značajnu upotrebu »male terce«; 
on te značajke i ne smatra osobito važnima, jer 


želi istražiti i utvrditi samo »psihološke značajke«.. 


Sasvim pouzdanim putem pošao je dr. V. Žganec 
kod sabiranja hrvatskih pučkih popijevaka iz Me- 
đimurja. On, dijete toga kraja, živući dugi niz 
godina u Međimurju, polazi od sela do sela, da u 
svakom selu ispituje, sluša i zapisuje, pa je tako, 
sabrao ne samo gotovo sve popijevke u Međimurju, 
nego je uistinu osjetio i spoznao prave značajke 
tog područja hrvatskoga glazbenog folklora, što se 
“iz lijepog raspoređenja njegove zbirke razabire, a 
znao je on to — bar za najznatniji problem, za 
latentnu harmoniku, za određivanje  tonalnih 
osnova te narodne glazbe — utvrditi i izreći. Tako 
je konstatirao, da su ljestvični obrasci međimurskih 
popijevaka upravo stari crkveni tonusi, najvećma 
dorski i frigijski. 

Jednako podrobno i savjesno ispituje osobine 
pučke popijevke čakavskih Hrvata Ivan Matetić- 
Ronjgov. I on sabire građu, ne prezajući pred na- 
pornim radom u najzabačenijim selima Hrvatskog 
Primorja i otoka Krka (a da se i ne spominje 
njegov, tada još skromni i oprezni rad, prije rata, 
dok je učiteljevao u Istri). Matetić je zapazio i 

kušao odgonetati osobitu pojavu smanjene pete 
stupke u ljestvičnom nizu istarskih popjevaka; po- 
kušava to uvođenjem trihorda u opsegu male terce 
kao osnovne melodijske sheme, pa kombinacijom 
takvih trihorda (bez diazeuksisa, analogne staro- 
grčkoj teoriji sustava teleion metabolon) dolazi 
doista do melijske konstrukcije, u kojoj logički 
nastupa snižena peta stupka ljestvičkog niza istar- 
skih popjevaka. Ali je teže s latentnom harmoni- 
kom, koja se ipak očituje makar i rudimentarno 
u dijafoniji, dvoglasnom pjevanju na način sredo- 
vječnog gimela (cantus gemellus). Tu će valjati još 
tragati ne samo za točnim fiksiranjem intonacije 
pojedinih stupaka te »istarske ljestvice« i to s po- 
moću egzaktnih metoda fizikalnih (to nažalost kod 
nas još nitko nije pokušao), već i za tumačenje 
melijskih, a s njima u vezi i dijafonskih obrazaca 
tog pjevanja, u kojima nota finalis nema nikako 
značaj punog toničkog sazvuka. — Sniženje (pri- 
godice) pete stupke ljestvičnog niza opazio je i 
Ludvik Kuba u bosanskim popijevkama, pa je na- 
stojao odgonetati tu značajku — za razliku prema 
Matetiću — čisto melijskim razlozima: peta je 
stupka snižena, jer se tim snizivanjem hoće po- 
moći melodijski pomak prema dolje. 

I dr. B. Ivakić (Hrvatska Revija god. 1930.) kuša 
dati pregled folklornih područja hrvatske narodne 
glazbe, no on se ograničuje na konstataciju činje- 
nica, koje su drugi zapazili i istaknuli; tome pro- 
blemu nije pristupio na osnovi samostalnog istraži- 
vanja, a premalo iskustva baš u rješavanju takvog 
zamršenog i zamašnog pitanja lako dovodi do smi- 
Onih i nedovoljno dokumentiranih tvrdnja. 

Iz svega se razloženog može razabrati, da ovaj 

osnovni problem hrvatskog glazbenog folklora nije, 
da tako kažemo, ni postavljen na dosta oprezan i 
ispravan način. Usudio bih se ustvrditi, da se 
uopće još i ne da u svoj potpunosti dobro postaviti, 
jer nam manjkaju gotovo svi pripravni radovi za 
to, u prvom redu iscrpljive zbirke narodnih melo- 
dija (popjevaka i instrumentalnih napjeva) iz poje- 
dinih folklornih područja. Šta više: ima čitavih 
krajeva, koji su u tom pogledu u hrvatskoj me- 
lografiji gotovo nepoznanice (na pr. Gorski Kotar, 
Lika, Zapadna Hercegovina, Bihaćka Krajina i 
druga područja iako u manjoj mjeri). Doista je 
malo učinjeno na podrobnom sabiranju hrvatske 
narodne melodike. Sretnom zgodom učinjeni vrsni 
radovi Žganca, Matetića i Špoljara (zbirke potonje 
dvojice još čekaju na publikaciju), tu su iznimka, 
koja samo potvrđuje gore rečeno, pa se još i jasnije 
razbire pomanjkanje takvih potpunih zbornika na- 
rodne melodike, iz kojih bi se mogle razabrati sve 
karakteristike nekoga kraja, nekoga glazbenog fol- 
klornog područja. ' 
Zato se mogu zasada istaknuti samo neka hr- 
vatska glazbeno-folklorna područja, kod kojih se 
bitne značajke, napose u tonalnom pogledu razbi- 
raju jasnije, a i za ta područja gotovo je nemoguće 
dati točnije geografske podatke o njihovu raspro- 
stiranju. Ispitivanje hrvatske narodne melodike -- 
analogno istraživanju hrvatskih dijalekata — jedva 
je i započelo. Neka se zato donja podjela primi 
s toliko opreza, s kolikim je ovdje dana. 

Počnimo s područjem, koje pokazuje karakteri- 
stike najstarijeg doba. To je područje t. zv. »istar- 

ske ljestvice«; glavna mu je značajka -— kako je to 
prije istaknuto — snižena peta stupka u ljestvič- 
nom nizu; ali se na tom području mogu utvrditi i 
druge starinske karakteristike; tako mali opseg 
(ambitus) upotrebljenog tonskog niza, završetak u 
noti finalis, koja još nema akordičke vrednote, pa 
zbog toga i pomanjkanje izrazite latentne harmo- 
nike (to su primjerci čiste heterofonije); završetak 
u pomaku za malu sekundu dolje ostavlja dojam 
t. zv. frigijskog završetka. 

No golemo ovo područje najstarije, da i po sred- 
stvima izražaja i tehnike izvađanja najprimitivnije 
čisto vokalne narodne predaje nije cjelovito; i 
njega će valjati još razdijeliti u dva do tri manja 
područja: u jednome od njih prevladava tehnički 
naporna tehnika »ojkanja«, u kojoj kao da se sve 
odlike najstarijih pjevačkih tehnika: portamenta 
i glissanda stapaju s izrazitim tremolom (ponekad 
izvedenim i u staccatiranim figurama). U drugom 
se javljaju t. zv. »sekundni dvopjevi« (Kubin ter- 
min), na kojima se razbira, kako se jedna dionica 
teško i postepeno odvaja od druge; a u trećem je 
već potpuno razvijeno to odvajanje dovelo do pa- 
ralelizma u tercama (ili sekstama). Te tri osobine 
pjevačke tehnike istaknuli su već i Kuba (op. c.) 
i Gavazzi (op c.). Skupljajući pak sve ovo troje u 
jedno područje, upravljao sam se po tonalnim zna- 
čajkama ne obazirući se nimalo na tehniku pjeva- 
nja, a po tim značajkama cijelo bi područje valjalo 
razdijeliti u dva manja: u jednome se jedna dionica 
od druge nije još odijelila, a u drugome već je 
odijeljena. (Dr. Gavazzi voljan je samu tehniku 
ojkanja tumačiti ostatkom prastarog predslaven- 

skog balkanskog načina pjevanja, koji su Hrvati 
usvojili — i sačuvali — doselivši se na jug u da- 
našnju svoju postojbinu). U to područje pripada: 
Istra, Kvarnerski otoci, Hrvatsko Primorje, Lika(?), 
Gorski Kotar(?), Gornje i Srednje Pokuplje (sa su- 
sjednom Belokranjskom sve do Črnomlja), Žumbe- 
rak, Zapadna Hercegovina, Zapadna Bosna(?), Dal- 
matinska Zagora; no tragovi se tonalnih osobina 


mogu mjestimice naći i duboko u kajkavskom po-' 


dručju (u starinskim žetelačkim popijevkama u 
Zagrebačkom Prigorju i u Poznanovcu u Hrvat- 
skom Zagorju). 

Kajkavsko-međimursko područje odlikuje se zna- 
čajnom upotrebom starih crkvenih načina (tonusa), 
— već je naprijed istaknuto, da se od ovih najviše 
iskorišćuju dorski i frigijski tonus, no u međimur- 
skoj se popijevci nalaze i vidljivi tragovi još starije 
anhemitonske pentatonike (je li to trag prastare 
pradomovine Hrvata u blizini tatarskih naselja u 
Aziji?). Područje obuhvata: Međimurje, Gornju 
Podravinu, Hrvatsko Zagorje; dok se u jaskanskom 
Prigorju ukrštava s područjem istarske ljestvice, 
to je u okolici Zagreba pa dalje prema istoku sve 
do srednje Posavine razvitkom već doseglo i mo- 
derne ljestvične dur- i mol-obrasce, pa time postaje 
srodno slavonsko-srijemskom području, kojega su 
glavne značajke: izraziti tonalitet dur-ljestvice, re- 
dovan završetak u dominantnom tonalitetu, a sve 
je to uzrokovano znatnim utjecajem narodne in- 
strumentalne svirke (tamburaškim zborovima i sta- 
rijom gajdaškom i dudaškom svirkom) i po njoj 
uzrokovane latentne harmonike. Smisao tonaliteta 
potpuno je razvijen. Ovo područje obuhvata Slavo- 
niju, Srijem, Bačku i Banat. (Kuba kuša završetak 
na drugoj ljestvičnoj stupki, u dominantnoj har- 
moniji, tumačiti kao neposredno prenošenje melo- 
dijskih obrazaca starocrkvenog dorskog tonusa .u 
dur-tonalitet, kako će to biti dalje razloženo još 


podrobnije). 

Posebno, odijeljeno od pravih narodnih seoskih 
popjevaka, treba proučavati varoške popijevke u 
gradovima, gradićima i većim mjestima (termin 
varoška popijevka potječe od Kuhača, koji je i te 
popijevke obuhvatio u svome zborniku, a hoće ih 
tim nazivom oštro lučiti od seoskih popjevaka 
s čistom nenatrunjenom narodnom predajom); jer 
varoške popijevke pokazuju posvuda jak tuđinski 
utjecaj. Tako »gradska pismica« u Dalmaciji poka- 
zuje ove značajke: čistu dijatoniku, vrlo jedno- 
stavnu ritmiku, u kojoj se redovno neprestance 
ponavljaju jednaki metrijski obrasci;  višeglasno 
pjevanje, razvijeno poimanje tonaliteta, sve to na 
osnovi vokalne glazbe bez instrumentalnog utje- 
caja. U dalmatinskoj se gradskoj pismici očituje 
utjecaj talijanske melodijske koncepcije (karak- 
terističan završetak izvedan melodijskim kreta- 
njem iz vođice prema terci toničnog trozvuka). To 
područje obuhvata dalmatinske gradove i veća 
mjesta, pa i one, koji nisu neposredno u Primorju. 
Drugačiji su utjecaji na varošku popijevku u Hr- 
vatskoj i Slavoniji. Tu kao da je bio djelatan do- 
seljenički živalj, koji je elemente strane predaje 
donosio sa sjeverozapada i sjevera (premda je utje- 
caj madžarski znatno manji). Napokon je vidljiv i 
znatan utjecaj istočnjački (nije još utvrđeno, da li 
arapski ili turski) na stvaranje bosanske »sevda- 
linke«, gradske popijevke muslimanskog življa u 
Bosni i Hercegovini; izrazita je značajka tog utje- 
caja u upotrebi povećane sekunde u melopoiji i to 
iu uzlaznom i u silaznom melodijskom pokretanju. 
— No u svim tim slučajevima ipak.treba istaknuti 
činjenicu, da je sva ta melodika nastala na našem 

terenu, upravo u tim dalmatinskim, hrvatskim, 
slavonskim, bosanskim mjestima, da prema tome 
predočuje izraz stapanja starije domaće predaje 
s elementima unesenim izvana. To je za gradsku 
pismicu dalmatinsku Bersa ponovno izričito na- 
glašavao. 

Već se iz ovoga vrlo sumarnog pregleda razbira, 
da su mnoga područja upravo golema, pa je si- 
gurno, da će se daljnjim potanjim ispitivanjem 
možda odijeliti još koje folklorno područje, koje 
je sad sumarno obuhvaćeno u području većeg opse- 
ga, jer poznamo premalo posebnih značajka raznih 
krajina unutar tog područja. Tako će se daljnjim 
istraživanjem moći napokon i točnije odrediti gra- 
nice pojedinih područja, pa iz toga prijeći i na 
istraživanje sitnijih lokalnih razlika ne samo u 
pogledu glazbenog izraza nego i s obzirom na na- 
čin predavanja. 

Oživljavanjem pučkog pjevanja na smotrama 
ogranaka Seljačke Sloge ubrzat će se upoznavanje 
i tih veoma sitnih i finih razlika u značajkama 
narodne melodike ovih područja. Tu djelovanje 
Seljačke Sloge ne izvršuje samo veliku svoju i za- 
mašnu nacionalno-kulturnu zadaću (u prvom redu 
da sačuva neokrnjenom staru predaju), već i za- 
daću, kojom mladoj hrvatskoj muzikologiji otvara 
nova područja djelatnosti. 

VI. OSOBITOSTI HRVATSKE NARODNE 
MELODIKE 


Rezultati Kuhačevih istraživanja 


U punoj vjeri, da će doći do stvaranja posebnog 
nacionalnog glazbenog smjera u glazbenoj umjet- 
nosti njegova naroda; a u nastojanju, da sam ubrza 
i podupre sva nastojanja, koja vode stvaranju ta- 
kvog nacionalnog glazbenog smjera, i u spoznanju, 
da će nova djela, što će ih skladatelj tog nacional- 
nog smjera stvoriti, utvrditi svoje mjesto u općoj 
glazbenoj povijesti i pridonijeti novih pobuda za 
razvitak svjetske glazbe, — Kuhač je u napornom 
studiju tokom više godina ispitivao i onda objelo- 
danio pod naslovom »Osobine narodne glazbe na- 
ročito hrvatske« ispoređujući ove s osobinama puč- 
kih popjevaka susjednih naroda: s talijanskim, 
njemačkim i madžarskim pučkim popijevkama; u 
toj je raspravi dao ujedno i prvu komparativnu 
muzikologiju hrvatske narodne melodike. | 

Kuhač pokušava otkriti sve ono, što skladatelji 
moraju znati, osjetiti i spoznati, na što moraju kod 
izrađivanja svojih kompozicija paziti, hoće li, da 
njihova djela nose u sebi sve značajke nacionalnog 
izraza, da budu dotjeranim umjetničkim izrazom 
narodnosti u umjetničkoj glazbi. Kuhač je uvjeren 
da je te bitne »osobine« već otkrio i pouzdano se 

nada, da će oni, koji njegov rad nastave, postepeno 
razotkriti i sve melopoičke zakone predajom po- 
svećenog hrvatskog glazbenog folklora. 

U svim svojim razlaganjima služi se jezičnim, 
gramatičkim i sintaktičkim analogjama, što ga 
ponovno navodi možda i na stramputice. Svoju je 
raspravu razdijelio u pet poglavlja, pa ispituje 
redom: temperaturu glazbenih intervala, upotrebu 
glazbenih intervala, glazbenu sintaksu, govornu 
melodiju i figure u jezičnim i glazbenim stavcima. 


Evo rezultata njegovih istraživanja: 


1) Kako svi narodi ne intoniraju jednako vokale 
i konzonante, tako ne intoniraju jednako ni inter- 
vale u ljestvici. Hrvati ugađaju kvintu nešto sit- 
nije, a septimu nešto krupnije, jer se služe — kao i 
Madžari — t. zv. prirodnom ugodbom ljestvičkih 
intervala. Za razliku od njih Nijemci i svi ro- 
manski narodi upotrebljavaju t. zv. temperiranu 
ugodbu, u kojoj su zbog potreba umjetničke glazbe 
pojedini intervali ljestvice drugačije ugođeni, kako 
bi se izjednačile sitne razlike u intonaciji alterira- 
nih tonova u ljestvici. Kuhač je sam vazda zapi- 
sivao pučke popijevke u temperiranoj ugodbi obič- 
nim notnim pismom, a znajući potrebe razvitka 
umjetničke glazbe svog naroda, ne zahtijeva, da se 
narodna umjetnička glazba strogo veže na prirodnu 
ugodbu intervala. 


2) Kako se pojedini narodi u svojem govoru služe 
posebnim glasovima (vokalima i konzonantima), 
kojih drugi jezici ne znaju; i kako se u pojedinim 
jezicima neki glasovi više upotrebljavaju nego u 
drugim jezicima, tako se i u glazbi raznih naroda 

ne upotrebljavaju neki intervali uopće, dok se 
drugi narodi tim intervalima više i češće služe u 
formiranju svoje narodne melodije. Kuhača je na 
tu spoznaju upozorio još njegov učitelj na peštan- 
skom konzervatoriju Thern, tumačeći mu razliku 
između slavenske i germanske melodike ovako: 
»Nijemci grade svoje pjevne melodije obično od to- 
nova rastavljena sazvuka (akorda), Slaveni opet 
upotrebljavaju u svojim napjevima rado blize in+ 
tervale.« Kuhač je statističkom metodom istražio 
hrvatske pučke popijevke (upravo 400 popjevaka 
prve knjige svog zbornika), a tako i popijevke su- 
sjednih naroda, pa je mogao: na taj način utvrditi 
neke značajne pojave u narodnoj melodici tih 
naroda. Tako primjerice hrvatska melodika rado 
izbjegava melodijski pomak na veliku tercu, pa 


umjesto izvodi 


Mas==== Mazes== 


Melodijski pomak za malu tercu prava je karakte- 
ristika hrvatske narodne melod'ke (40,5% hrvatskih 
popjevaka sadržava samo male terce; u Madžara 
je taj postotak 33,5, u Talijana 16,5, u Nijemaca 
12). Otuda neki mekani, često za stranca tugaljivi 
prizvuk te melodike. Pomak za povećanu sekundu 
— javlja se samo u hrvatskoj i madžarskoj (trebalo 
bi dodati još i u srpskoj i bugarskoj) narodnoj 
melodici; taj se pomak javlja zbog upotrebe har- 
monijske mol-ljestvice, kako se ona osobito često 
upotrebljava u melodici blizog istoka. Već je Liszt 

zaključivao na orijentalno podrijetlo ove osobine, 
a sam je Kuhač to stajalište bolje: precizirao u 
svojoj raspravici »Turski živalj u pučkoj glazbi 
Hrvata, Srba, Bugara« (Glasnik Zemaljskog mu- 
zeja za Bosnu i Hercegovinu, g. 1898.). Povećana 
sekunda kao melodijski element javlja se ipak više 
u madžarskoj nego u hrvatskoj narodnoj melodici. 
Kuhaču je izmaklo to, da se u hrvatskoj narodnoj 
melodici povećana sekunda redovno upotrebljava 
kao silazni interval, uzlazno se i ne javlja, a i onda, 
kad se javlja, da je interval siguran znak, da se 
radi o orijentalnom utjecaju (na to je uzgredice 
upozorio Kuba). Uzrok tome, da se u hrvatskoj na- 
rodnoj melodici manje upotrebljava povećana se- 
kunda, nalazi Kuhač u tome, što je njezin opseg 
(ambitus) najvećma malen (redovno je to seksta); 
kako pak kod Madžara ambitus često premašuje i 
oktavu, razumljivo je, da se povećana sekunda u 
njihovoj narodnoj melodici češće javlja. Melodijski 
pomak za tritonus (povećanu kvartu ili smanjenu 
kvintu) osobina je narodne melodike austrijskih 
Nijemaca, pa je otale ušla u narodnu melodiku Slo- 
venaca: najvećma se javlja u dominantnoj harmo- 
niji kao pomak od septime na vođicu. Kuhač još 
nije mogao razabrati, da je ta pojava — uz neke 
druge melijske osobine — znatno šire rasprostra- 
njena, moglo bi se reći, da postoje razlozi za pretpo- 
stavljanje posebnog alpsko-tirolskoga glazbenog fol- 
klornog područja, u koji se po svojim melopoičkim 
značajkama uklapa i slovenačka narodna melodija, 
a ostaje vazda još otvoreno pitanje, da li su osnovi 
te pučko-glazbene predaje slavenski ili germanski, 
dok je pitanje izvora i uzroka tih melijskih osobina 

već prilično objašnjeno: valja ih tražiti u prirod- 
nom nizu gornjih harmonijskih tonova na svi- 
raljkama od roda rogova i trubalja; tako se objaš- 
njava i prije istaknuta osobina germanske narodne 
melodike: upotreba tonova rastavljena sazvuka za 
građenje melodike. 

Pomak za sekstu nalazi se u hrvatskoj narodnoj 
melodici veoma rijetko: tu je vazda znak velikog 
zanosa. Pomak za oktavu, a pogotovo za intervale, 
koji su veći od oktave, ne nalazi se nikako u 
hrvatskoj narodnoj melodici. Tako u njoj nema ni 
pomaka s velike septime na oktavu na završetku 
napjeva; taj pomak iz vođice u toniku u samoj 
kađenci javlja se u hrvatskoj narodnoj melodici sa 
3,25%, dok je postotak u Talijana 46,5, u Madžara 
25,5, a u Nijemaca 27,5. Kuhač zato smatra tu me- 
lodijsku osobinu značajkom talijanske narodne me- 
lođike, koju su usvojili Nijemci. 

Niz kromatičnih polutonova, koji su nastali alte- 
racijom  ljestvičnih stupaka, upotrebljava se u 
hrvatskoj narodnoj melodici vrlo ograničeno: dolazi 
najviše njih četiri po redu, a i to vrlo rijetko. 

U svemu: Osnovna je osobina hrvatske narodne 
melodike upravo u kretanju u samim malim inter- 
valima, u malim i velikim sekundama i samo se 
rijetko to pokretanje prekida većim pomakom za 
malu tercu, rjeđe još pomakom za čistu kvartu ili 
kvintu. Osnovna je dakle karakteristika hrvatske 
narodne melodike to, da je ona čisto vokalna. 


3. Raspredajući pod naslovom »glazbene  sin- 
takse« izgradnju glazbenih stavaka Kuhač hoće 
utvrditi ove zasade: 

a) Ono, što je u jeziku spolnik, to je u glazbi 
uzmah, »Auftakt«. Kako hrvatski jezik nema spol- | 
nika, to u hrvatskoj narodnoj melodici nema uz- 
maha, pa se počinje redovno naglašenom (teškom) 
dobom mjere, 

b) Imenicu teksta harmonijski zastupa tonični 
sazvuk, glagol pak teksta dominantni sazvuk: tako 
to kuša Kuhač utvrditi za glazbu svakog naroda. 
Hrvatska je narodna melodika u tome gotovo naj- 
dosljednija, jer i na mjestu kopule, a pogotovo u 
slučaju elipse, t. j. kad pomoćni glagol ispadne iz 
teksta, glazbeni se stavak razvija tako, da traži 
dominantni sazvuk. Ako u prvom stihu (ili prvoj 
polovini stiha) nema glagola, onda se glazbena iz- 
reka tako gradi, da dominantni sazvuk stoji već 
pripravljen na takvom mjestu, da kod ponavljanja 
motiva u drugom stihu (ili u drugoj polovini stiha) 
može glagolu odgovarati dominantni sazvuk. No 
glazbeni se glagol (t. j. dominantni sazvuk) podu- 
dara s jezičnim samo u prvom stihu (ili u prvoj 
kitici) teksta. Razlog tome nalazi Kuhač u opće- 


“ nitom propisu melopoije, u traženju kontrasta. 


Dok su Kuhačevi zaključci otkrili gledom na 
upotrebu intervala u hrvatskoj narodnoj melodici 
uistinu činjenice, to su njegovi izvodi gledom na 
vezu latentne harmonike i jezične sintakse vrlo 
gmioni i danas se više ne bi mogli održati, jer u 
prvom je redu zaključivanje glazbenih stavaka u 
kadenci, osnovanoj na kvintnoj harmonijskoj srod- 
nosti, osobina sve evropske glazbe, kojoj je temelj 
u dur- i mol-tonalitetu; a samo je podudaranje je- 
zičnog i »glazbenog« glagola uvjetovano pravilima 
hrvatske sintakse, po kojima se određuje smještaj 

glagola što dalje od kraja, pa na koncu jezične reče- 
nice redovno dolaze imenice, Razlog pak nepoduda- 
ranju u ostalim stihovima (jer je djelomično podu- 
daranje i sam Kuhač mogao potvrditi tek u prvom 
stihu), valja tražiti u osnovnom litanijskom obrascu 
arhitektonike u hrvatskoj narodnoj melodici, a ne 
u traženju kontrasta. Zato valja Kuhačeve upute, 
kako bi se glazbeni stavak imao graditi s obzi- 
rom na svoju harmonsku strukturu, da zadovolji 
prije istaknute zasade: subjekt = tonični sazvuk, 
predikat = dominanini sazvuk, objekt — subdo- 
minantni sazvuk; — danas kao zastarjele odbaciti. 
Ne samo da je razvitak suvremene glazbe osim 
kvintne srodnosti iznio i druge harmonijske veze 
(napr. terenu srodnost medijante, snošaj istoime- 
nog dura i mola — kojim je Zaje nastojao mnogim 
svojim djelima dati hrvatsko obilježje, — pa en- 
barmonijsko mijenjanje tonalnih i funkcionalnih 
obilježja svakog tona u sazvuku kao osnovu hro- 
matici i druge još suvremenije tekovine kompozi- 
.torske tehnike), — nego već i sama građa (mnoštvo 
narodnih popjevaka iz raznih folklornih područja), 
samo obilje raznovrsnih harmonskih i ljestvičnih 
obrazaca, koji su otkriveni daljnjim i dubljim pro- 
učavanjem hrvatske narodne melodike nuka suvre- 
mene hrvatske skladatelje, da iskoriste sve te zna- 
čajne osobine, to bogatstvo obrazaca i oblika kao 
movo izražajno sredstvo u oblikovanju velikih djela 
s istaknutim nacionalno-umjetničkim značaikama. 

Po Kuhaču istaknute arhitektonske značajke hr- 
vatske narodne melodike, ta njegova glazbena sin- 
taksa (da se poslužimo njegovim terminom), znatno 
bi sprečavala razvitak hrvatske umjetničke glazbe 

g narodnim obilježjem, da su je hrvatski sklada- 
telji usvojili i striktno u svojim djelima počeli pri- 
mjenjivati, 

Zato su vrijedne Kuhačeve konstatacije gledom 
na ponavljanje motiva u izgrađivanju glazbenih 
stavaka (fraza, rečenica, perioda). No Kuhač i u 
tom nazrijeva samo tijesnu vezu između govorena 
jezika i melodije, a ne razabira, da razlog. ponav- 
ljanju nekog motiva s jednakim tekstom valja tra- 
žiti upravo u zakonima glazbene arhitektonike. Iz 
gamog jednog stiha teksta gradi narodni pjevač- 
skladatelj čitavu glazbenu rečenicu, period, dii 
svoje male pjevne forme; zato mora tekst čitavog 
stiha ili pojedinih dijelova stiha ponavljati; pritom 
ge često služi čak i predmetanjem, umetanjem i do-' 
metanjem zvučnih slogova (bez misaonog značenja, 
na pr. ej, oj, aman, nina-nena i sl.), pa i pripjevom. 

4. Velikom je pomnjem i vrlo podrobno Kuhač 
ispitivao govornu melodiju, fleksije jezičnog izgo- 
varanja pojedinih rečenica u raznim afektima; sve 
to on odmah ispoređuje s pripadnom melodijom, 
pa nalazi, da se u hrvatskoj narodnoj melodici 
pjevna melodija prilagođuje, što više može, govor- 
noj melodiji. Nigda se ne će naći popijevka, u kojoj 
bi govorna melodija s kraja na kraj bila u opreci 
prema melodiji napjeva. Ako su pojedini dijelovi 
popijevke u tom smislu pogrješno melodizirani, to 
je zato, što narodni pjevač-skladatelj nije znao, 
kako bi drugačije učinio. Kuhač preporuča hrvat- 
skim skladateljima, da se obaziru jednako na go- 
vornu melodiju kao i na metriku teksta; on drugim 
riječima propagira ono, što je realizam u glazbi 
istaknuo kao tekovinu najnovijih nastojanja kom- 

pozitorske tehnike, tako već Musorgski. u svojim 
popijevkama »U dječjoj izbi«, a osobito — kao 
osnovno načelo u gradnji svoje melodike — Leoš 
Janaček u svojim operama. : 

* U oštroj opreci s time traži Kuhač za recitativ 
(tj. za neariozna, nemelizmatska mjesta u operi), 
da se ima razvijati iz recitacijskih guslarskih obra+ 
zaca. Kao da mu je izmaklo, da baš tu nema obzira 
na govornu melodiju. Guslari imađu svoje stalne 
melodijske obrasce, i svi su oni srodni, ako i nisu 
tijekom cijelog guslarskog recitiranja podjednaki. 
Ima ih, koliko i pjevača-guslara. I u tom guslar- 
skom recitiranju prevladava sasvim skanzija teksta, 
zbog koje se raskida metrika po govornim i lo- 


gičkim naglascima. Današnji pak skladatelji svra- | 


ćaju najveću svoju pažnju baš dramatski izrađe- 
nom recitativu i u njemu se najviše prilagođuju 
govornoj melodici. Jednolično recitiranje na način 
guslarski uništilo bi svaku živost dramatskog 
recitativa. 

5. Kuhač podrobno ispituje i pjesničke figure u 
tekstovima popjevaka: anafore, epifore, kiklose itd., 
pa asonanciju, leoninski stih i onomatopeju, kao i 
njihovu vezu s melopoijom, te nalazi, da u hrvat- 
skoj narodnoj melodici pjevač-skladatelj nastoji, 
kako bi postigao što bolji sklad između pjesničke 
figure u tekstu i motivne figure u glazbi. Takvog 
sklada Kuhač nije mogao utvrditi u narodnoj glazbi 
drugih naroda, jer — po njegovu tumačenju — 
kod formiranja melodike oni ne misle vokalno već 
instrumentalno. Upozorujem ovdje na ono, što je 
rečeno već naprijed o opetovanju motiva u glazbe- 
noj rečenici. 

. Gledom na konstrukciju kitice (strofe) Kuhač 
nalazi dva osnovna oblika, i to: 


a) formu litanijskog niza kratkih melodijskih 
fraza (u dječjim popijevkama, u guslarskom reci- 
tiranju) sve, dok se ne svrši misao ili suvisli dio 
opisa (u epskim pjesmama); 


b) građenje kitice iz jednog stiha, koji se raširio 
ponavljanjem cijeloga teksta ili samo jednog dijela 
njegova ili kraćim ili duljim predmecima, umecima 
ili domecima, odnosno posebnim pripjevom sa ili 
bez umetka. ' 

Tu je Kuhač i ne sluteći dao prvi pregled arhi- 
tektonike, koju su kasnije istraživali i drugi muzi- 
kolozi, a ponekad i istraživači narodnog pjesništva 
ispitujući njegovu metriku. 

Iz svega se Kuhačeva razlaganja razabira, kako 
on nastoji po svakoj svojoj utvrđenoj značajki 


hrvatske narodne melodike izreći uputu, po kojoj 


ima hrvatski skladatelj postupati, ako želi, da mu 

melodije imađu u sebi vanjske značajke narodnosti 

u samoj konstrukciji. Ako se ne uzme u obzir taj 

gavjetodavni dio opsežne Kuhačeve rasprave o 

osobinama hrvatske narodne metodike, onda je ta : 
Tasprava za daljnje njezino komparativno muziko- 

loško istraživanje baš toliko znamenita kao i Ku- 

hačev zbornik za svaki daljnji sabirački melograf- 

ski rad. ' 


Osnovna je Kuhačeva zasada: glazba je postala 
iz uzvišena govora, a pjevna je melodija, rekli 
bismo, potencirana govorna melodija. Tu zasadu 
Valja korigirati tako, da su zakoni za formiranje 

pjevne melodije zakoni svoje vrste; pjevna se me 

lodija formira po posebnim glazbenim načelima i 
što je ona razvijenija, to je dalje od govorne melo- 
dije, kako je to utvrdio dr. Robert Lach u svojoj 
velikoj studiji »Geschichte der ornamentalen 
Melopoie«. 


Tonalne osnove bosansko-herce 
govačkih narodnih popjevaka — po 
istraživanjima Ludvika Kube 


Redajući brojne svoje zapise bosansko-hercego«- 
vačkih narodnih popjevaka (najvećma svjetovnih) 
Kuba nije postupao niti po dotada uobičajenoj 
shemi (popijevke ljubavne, šaljive, obredne, napit- 
nice itd.), niti ih je redao po krajevima (folklornim 
područjima). On je kao mjerilo svoje razdiobe uzeo 
čisto glazbena načela i nije žalio truda, da veliki 
sabrani svoj materijal ispita po njegovoj glazbenoj 
strukturi, po zvukovnoj građi: pregnuo je da 
otkrije ljestvične obrasce, koji su služili kao građa 
za tvorbu pojedinih melodija, a po tim utvrđenim 
ljestvičnim obrascima kušao onda gonetati neke 
pojave latentne harmonike, upravo tonalne osnove 
(tonalitete) tih popjevaka. Postupajući tako otkris 
je ljestvične obrasce svih sustava, koji su osnova 
današnje evropske glazbe, ali i takove, kojih evrop- 
ska glazba uopće ne upotrebljava. 

Za prosuđivanje tonaliteta svih 11 ljestvičnih 
obrazaca, što ih je utvrdio u bosansko-hercegovač- 
kim narodnim popijevkama, postavio je Kuba pet 
ljestvičnih osnova, pa je iz njih — premještanjem 

tetrahorda (sastavnih dijelova tih ljestvičnih osnova) 
i isticanjem posebnih finalnih nota lako izveo svih 
J1 ljestvičnih obrazaca. Kuba je kod tih ispitivanja 
promišljeno upotrijebio starogrčku teoriju glazbe 
i njezine ljestvične obrasce, jer je već prije 
(u svojoj studiji o hrvatskoj narodnoj glazbi u 
Dalmaciji) izrekao i pokušao potvrditi svoje mi- 
šljenje, da postoji veza između starogrčke i narodne 
glazbene tradicije u Hrvata. 


Prvu osnovu naziva Kuba dur-osnovom; to je 
općenito poznata c-dur-ljestvica, sastavljena od dva 
starogrčka lidijska tetrahorda, koji se ne nadove- 


.zuju jedan na drugi neposredno, već je među njima 


razmak od cijelog tona (starogrčki teoretici rekli bi 
diazeuksis). i 


Druga je mol-osnova, koju teorija danas naziva 
barmonijskom (s povišenim sedmim stupnjem, vo- 
đicom i povećanom sekundom između šeste i sedme 
ljestvične stupke); tu je osnovu Kuhač u svom raz- 
laganju nazvao slavenskom mol-ljestvicom i za nju 
predložio i u svom velikom zborniku dosljedno 
proveo novi način predznačivanja (armature) iza 
ključa; na pr. Kuhač a-mol označuje s povisilicom 
za gis, d-mol s ponizilicom za ton hes i povisilicom 
za ton cis, itd. Ta se osnova sastoji od starogrčkog 
frigijskog (srednjovjekovnog. dorskog) tetrahorda i 
posebnog tetrahorda — koji ću nazvati orijental- 
nim, jer čini osnovu t. zv. orijentalne ljestvice (vidi 
dalje), u kojem dolazi povećana sekunda: e-f-gis-a 
(taj je tetrahord kao neki obrat starogrčkog hro+ 
matskog tetrahorda, koji je imao redom dva polu- 
tona, a onda još povećanu sekundu). 

"Treća je osnova: a-h-cis«d II e-f-gis-a; Kuba je ra- 
stavlja u starogrčki lidijski (upravo dur-tetrahord) 
i prije istaknuti (orijentalni) tetrahord s poveća- 
nom sekundom u sredini. 

Četvrtu osnovu: a-h-c-d (e-fis-gis-a) ali i nizlaz- 
no s povišenim istim stupkama, za razliku od me- 
lodijske mol-ljestvice, koja uzlasno glasi kao ta 
osnova, ali silazno dokida povišenje šeste i sedme 
ljestvične stupke, Kuba rastavlja u starogrčki fri- 
gijski (srednjevjekovni dorski) i lidijski (današnji 
dur-) tetrahord, a među njima i diazeuksis. 

Peta je osnova (po Kubi: gis-a-h-c-dis-e-f-gis) 
zapravo — u nešto drugačijem poređaju — onaj 
ljestvični obrazac, koji je Liszt našao kao osnovu 
po njemu tako prozvane »ciganske« glazbe, — a u 
nauci se najvećma naziva orijentalnom (misli se 


pritom na glazbu blizog istoka), To je shema:. 


h-c-dis-e-f-gis-a s finalnom notom a. Zapravo se 
gastoji od dva tetrahorda, a u svakom je po jedna 
povećana sekunda; oba su pak tetrahorda među 
sobom spojena zajedničkom notom (posljednja nota 
prvog tetrahorda ujedno je prva nota drugog tetra- 
horda), a da među tetrahordima nema diazeuksisa. 
Kuba dođuše tvrdi, da je slušao (ali nije zapisivao) 
i dosta seoskih popievaka, koiima je ljestvična 
osnova bila ova posljednja, pa kako je selo konzer- 
vator svake starine, voljan je vjerovati, da će to 
biti najstariji spomenici narodnog pjevanja. Šteta 
je, što nije tu svoju tvrdnju bolje dokumentirao. 
.Meni se čini, da je tu Kuba pomiješao dvije i (po 
rasprostiranju u hrvatskoj narodnoj melodici) pro- 
storom odijeljene tonske osnove: onu, koja se u 
svojoj građi približuje t. zv. istarskoj ljestvici (a 

ima je na području zapadne Bosne i Hercegovine): 
i pravu orijentalnu ljestvicu, | 
Na temelju tih pet ljestvičnih osnova Kuba utvr-- 
đuje ljestvične obrasce (on ih doduše naziva lje-- 
stvicama, ali bi ih strože teorijsko razmatranje: 
radije obilježilo tonusima, anagolno starocrkvenim 
tonusima (načinima), — jer postaju od osnove tako, 
da se bilo koji ton osnove uzme kao početni ton 
ljestvičnog niza i bude namah i nota finalis tog“ 
ljestvičnog niza. 
Iz prve ljestvične osnove izvodi se ovih šest: 
ljestvičnih obrazaca: 
dur-ljestvica (starogrčka lidijska, srednjevjekovna: 
jonska): c-d-e-f || g-a-h-c | 
starogrčka frigijska (srednjevjekovna dorska) lje-- 
stvica c-d-es-f || g-a-hes-c 
starogrčka dorska (srednjevjekovna frigijska) lje-- 
stvica c-des-es-g || g-as-hes-c 


starogrčka hipofrigijska (srednjevjekovna miksoli: 
dijska) ljestvica: c-d-es-g || g-a-hes-e 

starogrčka (i srednjevjekovna) hipodorska ljestvica: 
c-d-es-g || g-as-hes-c 

starogrčka miksolidijska (srednjevjekovna hipofri-- 
gijska). ljestvica:  c-des-es-f-ges-as-hes-c (u toj: 
ljestvici nema diazeuksisa; ton £ posljednji je u 
prvom tetrahordu a u isti mah i prvi u drugom 
tetrahordu, a posljednji ton c dođan je, da se: 
ispuni oktava), 
Svi su ljestvični obrasci transponirani u opseg: 

oktava c-c, da se može isporediti razmještaj cijelih 

tonova i polutonova unutar ljestvičnog niza. 

Iz druge ljestvične osnove izveo je Kuba samo 
»dva ljestvična obrasca, koja je našag upotrijebljena 
u bosansko-hercegovačkim narodnim popijevkama; 
to su: 3 
harmonijska  mol-ljestvica (Kuhačeva slavenska 

mol-ljetvica): c-d-es-f || g-as-h-c 
:mol-dominantna ljestvica: c-d-es-f || g-as-hes-c 


Iz treće ljestvične osnove izvedena je — po Kubi: 
«dur-mol ljestvica: c-des-e-f || g-a-hes-c 


Tako je i iz četvrte ljestvične osnove izveden po 
Kubi samo jedan ljestvični obrazac i to: 


:mol-dur ljestvica: c-des-es-fes-ges-as-hes-c (i u toj 
ljestvici nema diazeuksisa). 


Napokon se iz pete ljestvične osnove može izvesti 
samo jedan ljestvični obrazac; to je već spomenuta 
4. zv. orijentalna ljestvica: 

c-des-e-f || g-as-h-c 

Nove nazive ljestvičnih obrazaca uveo je Kuba 
na temelju tonalnih odnosa, koji rezultiraju iz 
sastava ljestvičnih obrazaca. Tako zove mol-domi- 
nantnom ljestvicom zbog toga, što je u toj po 
značaju svom mol-ljestvici značajan upravo domi- 


nantni završetak. Dur-mol-ljestvica ima osnovu,. 


“koja se sastoji od po jednog dur-tetrakorda i mol- 
tetrakorda; slično je i sa mol-dur-ljestvicom. Seo- 
skih popjevaka na osnovi jedanaestog ljestvičnog 
obrasca (orijentalne ljestvice) gotovo i nema; ia 
značajna tvrdnja Kubina u protivnosti je s njego- 
“vom opaskom uz petu ljestvičnu osnovu, na što sam 
već prije upozorio. Takve su varoške popijevke, 

u kojima ima znatnih tragova utjecaja orijentalne 
kulture, što je preplavila sav Balkan iza osman- 
lijskog zavojevanja. Zato Kuba smatra ljestvične 
obrasce: mol-dominantni, dur-mol i mol-dur kao 
posebne slavenske, jer ih nalazi samo u starinskim 
seoskim hrvatskim popijevkama katoličkog i mu- 
slimanskog sviieta u Bosni i Hercegovini, a djelo- 
mično i u srpskim narodnim popijevkama nesamo 
u Bosni i Hercegovini, nego i dalje prema istoku, 
kako je to potvrdio i Stevan Mokranjac u svojoj 
studiji o popijevkama iz Levča u Srbiji. Osobito je 
u tom pogledu značajno, da se redovno upotreblja- 
va subdominantna harmonija u mol-obliku u dur- 


skoj ljestvičnoj osnovi; time se dobiva na šestoj 


stupci vođica prema dolje; pa se čak i jače veže po- 
micanje dionica kod vezanja nesrodnih sazvuka. 

Lako je bilo Kubi u te tako dobivene ljestvične 
obrasce ređati napjeve onih popjevaka, u kojima 
je opseg upotrebljenih tonova velik, t, j. u kojima 
dolaze svi tonovi nekog ljestvičnog niza. Velike je 
teškoće nailazio u slučajevima, kad u melodiji upo- 
trebljeni tonovi čine niz, u kojemu ima tek šest 
ili još manje tonova. Tu je valjalo točnim ispiti- 
vanjem odrediti značaj finalne note i njen even- 
tualni snošaj prema ostalim tonovima najprije u 
kvintnoj, a onda i terenoj srodnosti. On je primje- 
rice našao shemu neke popijevke u samo jednom 
tetrahordu: cis-d-e-f, pa je — zbog finalne note d 
— uvrstio u dur-mol ljestvicu. 

Ipak je za sasvim stare popijevke, kojima je 
Opseg (ambitus) tonova vrlo malen, morao ostaviti 
tonski rod neodređen, Tako je i kod popjevaka, 
koje iskorišćuju u svemu tri i četiri tona. Sve te 

starinske popijevke pokazuju još čiste melopoičke 
osobine, u kojima se harmonski tonalitet tek po- 
malo upravlja prema završnoj noti (finalis). Svoju 
pak starinu pokazuju takve popijevke i drugim 
značajkama: priprostotom i jednostavnošću u rit- 
mici i melodici, u silabijskom raspoređivanju teksta 
bez ligatura i drugih ukrasa: sve je u njima oštro 
i izrazito, jednostavno i gotovo grubo. 

No Kuba je među sabranim napjevima našao 
dosta i takvih, u kojima se neki tonovi alteriraju 
(povisuju dotično snizuju). Tu je utvrdio dvoje: 
razlog alteracije može biti melijski, (pjevač kod 
nekog pomaka upotrebljava na pr. sniženi ton zbog 
lagljeg izvođenja), ali razlog može biti i modula- 
cijski, (napjev prelazi iz jedne ljestvične sheme u 
drugu i to najvećma nezamjetljivo). Najčešća je 
modulacija iz dur-osnove u ljestvičnu osnovu s po- 
većanom sekundom. A 

Sve ovo Kubino zaključivanje osniva se na poji- 
manju čisto vokalnog izvora hrvatske narodne 
melodike (u popijevkama iz Bosne i Hercegovine) 
— analogno primjerice postanku grgurovskog (rim- 
skog) korala; tu se finalna nota smatra osnovom 
ljestvičnog niza: tonikom, Takav je pak najveći dio 
tih popjevaka, Ima ih ipak i takvih, u kojima je 
harmonsko pojimanje potpuno razvijeno. Šteta je, 
što Kuba — utvrdivši to — nije pokušao odrediti 
i folklorno područje, u kojem se ova značajka jav- 
lja. Zacijelo bi se utvrdilo pritom, da se područje 
(sjeverna Bosna?) nadovezuje na područje hrvatske 
melodike iz Slavonije, gdje je taj proces nastao 
pod utjecajem instrumentalne svirke (gajdaške i 
tamburaške). ' 

Zanimljivi su primjeri, što ih Kuba navodi, da 
pokaže preobrazbu jednog napjeva, koji je prijela- 
zom iz jednog folklornog područja (čisto vokalnih 
značajka, izgubio svoj tonalni (starogrčki frigijski, 
srednjevjekovni dorski) karakter i dobio značajke 
dominantnog završetka izrazite dur-melodije, toliko 
značajne u hrvatskoj narodnoj melodici u Slavo- 
niji. Tim je tumačenjem Kuba i nehotice znatno 
pridonio upoznavanju ove osobine slavonskih po- 
pjevaka, a tu su baš osobine dugo smatrali naj- 
značajnijom osobinom, da, pravom karakteristikom 
svakog hrvatskog napjeva. 


Problemi harmonike. 


(istarska ljestvica — pentatonika — 


starocrkveni modusi) 


Dok se iz većine ljestvičnih obrazaca dadu bez 
većih teškoća izvesti snošajevi tonalne srodnosti, 
po kojima se utvrđuje obrazac kadence bilo u mo- 
derno dum- i mol-tonalitetu, bilo u staro-crkvenim 
načinima (najpače u dorskom i frigijskom), to se 
neki ljestvični obrasci opiru takvom tretiranju 
zbog toga, što u njima nema traga glavnoj tonal- 
noj (kvintnoj) srodnosti. 

Tu se ističe pred svima t. zv. istarska ljestvica; 
već je prije (u poglavlju o folklornim područjima) 
rečeno, da je veoma značajna osobina te ljestvice 
u redovno sniženoj petoj stupci ljestvičnoj niza. 
No to nije jedina osobina ove »ljestvice«: Može li se 
uopće govoriti o istarskoj ljestvici, ako pod lje 
Stvicom razumijemo takav tonski niz, koji ispunjuje 
osnovni razmak oktave? Jer sva se narodna, vokal- 

na i instrumentalna, melodika čakavskih Hrvata 
služi tonskim nizom najviše u opsegu heksahorda, 
a često i manjim opsegom, što je sigurnim znakom. 
časne starine tog pjevanja. Pitanja, što se nadaju 
kod tretiranja istarske popijevke gledom na laten- 
tnu harmoniku, raspravljali su mnogi — u prvom 
redu glazbenici, koji su prvi pokušali harmonizirati 
takve popijevke (Kuhač, Brajša). O. Ignacije Radić 
opazivši, da narod na Krku te harmonizacije ne 
osjeća, kao da je zagledao tajnu tog u biti melo- 
poičkog, heterofonog problema, pa je ispisao dvo- 
glasni tonski niz: 


Taj je tonski niz osnov istarskih popijevaka. I 
drugi su zapisivali taj niz uz male varijante, (Joža 
Černik u »Hudebni Revue«, 1918.). No o. Ignacije 
Radić upozorio je i na to, da je terca toga tonskog 
niza neodređeno ugođena, nije ni velika ni mala; 
po Helmholtzu mogli bismo je nazvati »neutralnom 
tercom«; — ona se poglavito očituje u sazvučanju. 
Tako je i vođica (sedma stupka liestvičnog niza) 
drugačije ugođena; u gornjem tonskom nizu ozna- 

. čena je kao dis; no ne smije zavesti pisanje u mo- 
dernoj (temperiranoj) notaciji na to, da se pomiš- 
lja upravo na taj (temperirani) ton, jer povišenjem 
tona na dis treba istaknuti samo to, da je taj ton 
vođica (i zbog toga je zapravo ton d nešto sitnije 

ugođen), što se napose opaža u slučaj | 
ju, kad se 
ogledaju završeci dvoglasnog pjevanja u sekstama. 


olakšalo _harmoniziranje istarskih popjevaka i 
Žgančevi uzorci bliži su našem poimanju od Braj- 
inih, mada se i u njima razabira traganje za otkri- 
vanjem kvintne srodnosti. No Matetić, sam rođeni: 
čakavac, osjećao je, da i to nije riješenje latentne 
harmonike istarskih melodija, pa je tragao za dru-. 
gim tonalnim srodnostima i postavio teoriju o 
(mol-) trihordima, koji se bez diazeuksisa nastav-- 
ljaju jedan na drugi, na pr, 


a-h-c 
| 
c-d-es 
| f h 
I s-f-ges = a-h-c-d-es-f-ges; 
f-g-as 


as-hes-ces = e-f-g-as-hes-ces 

“tako je dobiven tonski niz, koji uistinu dobro go 
neta melodijske snošajeve istarskih popjevaka. No 
“upotreba tih melijskih snošajeva ne daje ključa za 
riješenje tonalnih pitanja, mada je Matetić u veli- 
'kim svojim zborovima (Čaće moj, Roženice) upo- 
trebom sasvim modernih harmonijskih sredstava 
(paralelnim tonskim kompleksima umjesto sazvu- 
.ka) dao izvrsno obojeni ugođaj čakavskog teksta. 

Iskorišćujući prvu opasku Kubinu o alteraciji u 
(bosansko - hercegovačkoj narodnoj popijevci, da 
mnogim alteracijama valja tražiti uzroke u melij» 
.skim potrebama (laglje dohvatanje tonova), i držeći 
na umu i tu osobinu, da se primjerice i trihordu 
a-h-c srednji ton uzlazno javlja kao h, a silazno 
(dosta često) kao hes; upozorujući još i na to, da 
je pjevanje istarskih popjevaka vazda dvoglasno 
— pomišljamo na to, da u tom pjevanju upravo 
i nema latentne harmonike. To su uzorci stare (da, 
najstarije) predaje  višeglasnog pjevanja, (prvi 
falsi bordoni, cantus gemellus), u kojima pjevači 
uopće ne osjećaju harmonike. Česta je tamo po- 


java, da pjevač znade pjevati samo svoju dionicu ' 


(na pr. donju), a druge ne zna. Kao da se u tom 
.dvoglasju očituju vazda još samo linijski snošaji 
u melodiji, svi udešeni za to, da se dosegne nota 
finalis. 

No u novijim se istarskim popijevkama na mno- 
.fim mjestima opaža već jasno evolucija prema har» 
monijskom poimanju, i stranac se, dok sluša to 
otegnuto pjevuljenje, ne može oteti dojmu, da je 
u tom pjevanju sakriven još nerazvijeni mol-način. 

U svim pak slučajevima, gdje se može utvrditi 
“tonalna srodnost, lako je otkriti latentnu harmoniku, 

ako popijevka i nema melodiku razvijenu u mol- 
ili dur-načinu, pa će harmonizator morati poseg- 
nuti za harmonskim osobinama i funkcionalnim 
snošajima, koji su stariji od dur- i mol-sustava. 
Pitanjima latentne harmonike u hrvatskoj narod- 
noj melodici svraćali su dosada hrvatski sklada- 
telji najveću pažnju; jer su — htijući prirediti po- 
pijevku u bilo kakvom višeglasnom stavku — mo- 
rali po prirodi te zadaće riješiti pitanje kadence. 
Kuhač se kod tog posla redovno držao onih shema, 
što ih je našao kod klasika. Iza njega su — osobito 
suvremeni obrađivači hrvatske narodne melodike 
— posizali i za drugim sredstvima, što ih je izgra- 
dio romantični, napokon i moderni smjer u evrop- 
skoj umjetničkoj glazbi. No već je sam Kuhač 
morao prigodice posegnuti za sredstvima, kojim se 
tretira harmonika staro-crkvenih tonusa; i u tom 
su pogledu iza Kuhača znatno dotjerana sredstva. 
Naročito je Žganec u svojoj prvoj svesci međimur- 
skih popijevaka lijepim harmonizacijama znatno 
obogatio harmoniku starih crkvenih tonusa u hr- 
vatskoj narodnoj melodici, osobito za primjenu 
dorskog tonusa, koji se najčešće javlja; manje se 
javlja frigijski, a još manje ostali crkveni tonusi. 
Kao da je ovakvo harmonijsko poimanje Međimur- 
cima, i njihovim bližim susjedima (u Hrvatskom 
Zagorju i u gornjoj Podravini) prirođeno; oni tako 
formiraju i svoje novije popijevke. No Žganec je 
u svojim zbirkama dao i primjeraka pjevanja, koji 
nose u sebi neosporne tragove anhemitonske pen- 
tatonike, Šteta je upravo, da na tu činjenicu nitko 
dosada nije svratio pažnje, pa to pitanje istražio, 
jer bi se time možda utvrdilo, da je prvotno poitma- 

nje Međimuraca upravo u toj anhemitonskoj pen- 
tatonici (najstarijoj ljestvičnoj shemi, utvrđenoj i 
u staro-grčkoj glazbi, a danas još osnovkom sve 
glazbe dalekog istoka — kod Kineza i svih tatar- 
skih plemena i naroda). Možda su Međimurci po. 
prirodnom razvitku iz te pentatonike sami izgradili 
svoju heptatoniku, a osim toga su na to izgrađi- 
vanje djelovali i strani utjecaji. Kada se to zbilo, 
ne će se valjda dati — u pomanjkanju dokumenata 
— uopće danas više utvrditi. Ili se u međimurskoj 
narodnoj melodici najčišće sačuvali tragovi pen- 
tatonike kao prastarog tonalnog poimanja, što su 
ga Hrvati donijeli iz zakarpatske postojbine, a 
upućuju na blizinu mongolskih naseobina, kako je 
to već naprijed istaknuto. 

No problem anhemitonske pentatonike u bosan- 
sko-hercegovačkoj narodnoj popijevci upozorio je 
nedavno dr. fra Branko Marić, 

Marić je pitanje pentatonike u bosansko-herce- 
govačkoj narodnoj popijevci ispitivao samo na 
osnovi Kubinih zapisa, kako ih je našao gotove u 
Glasniku Zemaljskog muzeja za Bosnu i Hercego- 
vinu, pa i iz velikog Kuhačevog glasnika. Proučio 
je nekoliko značajnih napjeva, pa im određuje 
pentatonski ljestvični niz i u njemu notu finalis, 
t.j. nastoji odmah gonetati i tonalitetne snošajeve, 
mada je ove uistinu teško odrediti. Osim toga malo 
se može danas već i naći primjeraka čiste penta- 
tonike, jer je ona gdje manje, gdje više natrunjena 
prolaznim i izmjeničnim notama, uzetim iz hepta- 
tonike; u drugim slučajevima Marić takve note 
tumači prijelazom iz jednog pentatonskog niza u 
drugi, t. j. da se tako kaže: pentatonskom modula- 

cijom. Sve pak te pojave tumači na osnovu kineske 
glazbene teorije, koja je pitanje pentatonike teorij- 
ski najpotpunije razvila, što nije ni čudo, ako se 
drži na umu, da je sva kineska melodika u svojoj 
biti zapravo pentatonska. 

Ako se danas više ne nalazi mnogo izrazitih pen- 
tatonskih napjeva, mogu se tragovi pentatonike, po 
Mariću pentatonizmi, naći na mnogo mjesta, mađa 
ih je često teško lučiti od t. zv. orijentalizama. Kao 
takve pentatonizme utvrdio je Marić: češće po- 
navljanje motiva u opsegu kvarte (uzastopnim sko- 
kom male terce i velike kvarte); disonanca ispu- 
njujućih tonova povećane kvarte; kolebanje na- 
pjeva između više tonskih načina, te završetak 
napjeva na drugoj stupci ljestvice. Po ovoj po- 
sljednjoj karakteristici dovodi Marić ispravno u 
vezu pentatonski ljestvični niz s »dorskim« na- 
činom, kako se to može utvrditi i u međimurskoj 
narodnoj popijevci, 

Posebno je Marić obradio t. zv. ditonsku penta» 
toniku (na pr. nizef—a;hc—e), koja je nastala 
po analogiji prema anhemitonskoj pentatonici, a 
karakteristika je japanske narodne glazbe. Kao da 
se i ona javlja u našoj narodnoj melodici s drugim 
pojavama orijentalnih utjecaja. 

Harmonika se hrvatske narodne melođike prema 
tome ne osniva samo na suvremenoj kađenci dur- 
ili mol-sustava (IV-V-I). Često ne dostaju ni sa- 
zvuci ostalih stupka ljestvičnog niza. Suvremeni 
skladatelj posegnut će u tom slučaju i za akordi- 
kom, što ih je moderna harmonijska nauka (i skla- 
dateljska praksa) razvila napose po studiju egzo- 
tične glazbe. Pritom se mora čuvati, da mu harmo- 

nika ne postane tek' nekom umjetnom napravom, 
koja ne nalazi nikakva oslona u latentnoj harmo-' 
nici hrvatske narodne melodike. Međutim treba 
priznati, da su harmonizacije hrvatskih skladatelja 
u tom pogledu najvećma vrlo uspjele. 

Hrvatski su se skladatelji upravo harmonikom 
narodne popijevke najviše zanimali. Kao da su 
vjerovali, da će otkrivanjem latentnih harmonija 
naći i cjelovito riješenje osnovnog problema na- 
rodne umjetničke glazbe i njezina posebna izražaja. 
No većina je njih taj problem rješavala samo prak- 
tički, upravo u svojim djelima, a malo ih je nasto 
jalo taj svoj postupak opravdati i teorijski; nisu 
to ni pokušavali, mada je sigurno da su o tom 
problemu i često razmišljali i mnogo o njemu među 
sobom raspravljali. A ipak je i ovakvo teorijsko 
razmatranje svih pitanja, koja su u vezi s tim pro- 
blemom, svakako potrebno već radi točnijeg defi- 
niranja pojedinih postupaka. 


Dvoglasje i višeglasje u hrvatskoj 
nharodnoj glazbenoj praksi 


Hrvatska narodna popijevka i svirka redovno je 
— osim rijetkih iznimaka — dvoglasna. 

Jednoglasje — misli se tu vazda na skupno mu- 
ziciranje, kad pjeva po više pjevačica i pjevača 
zajedno, u zboru — rijetka je pojava; opazili su 
je samo ponegdje (na pr. Međimurju). Dvoglasno 
zborno pjevanje izvršuje se tako, da pjevaju samo 
ženski glasovi (tada je to sopran i alt), ili da 
pjevaju samo muški glasovi (tada je to tenor i bas) 

ili da pjevaju muški i ženski glasovi zajedno. U 
tom posljednjem slučaju mogu se istaknuti dva 
bitno različita načina dvoglasja; nazvat ćemo ih 
— prema kraju, u kome se najvećma javljaju — 
čakavskim i slavonskim. U dvoglasju na području 
čakavske glazbene predaje najvećma su to doista 
dva glasa: ženski se glasovi kreću u registru altove 
dionice, a muški u registru tenorove dionice, pa 
nastaje dijafonija (= dvoglasje) pomicanjem u pa- 
ralelnim sekstama s oštro istaknutom notom fina- 
lis: na kraju svakog stavka dosegnu obje dionice 
isti ton u protupomaku (u oktavi), Od toga je ra: 
zličito dvoglasje, što ga gore nazvasmo slavonskim: 
tu su upravo dva dvoglasja, jer ženski glasovi pje- 
vaju dvoglasno (sopran, alt), a muški glasovi opet 
dvoglasno (tenor, bas) samo u položini krupnijoj 
za oktavu. U prvi čas pomislit će neupućeni sluša- 
lac, da je to pjevanje u četveroglasju, jer pjevaju 
četiri glasa; no kako su dionice soprana i tenora 
jednake, a tako i dionice alta i basa, razabira se, 
da je to tek podvostručeno dvoglasje. Valja ipak 
istaknuti, da se tim postupkom postiže osobita 
punina zvučnosti, zbog koje slušalac i pomišlja na 
četveroglasje napose, kad su dionice brojem pje- 
Vača u svakoj dionici dobro izjednačene, jer se 
Pjeva vazda iz pune duše i puna grla bez većih di- 
namskih razlika; — jedino se — prema lokalnoj 
Predaji — mjestimično iskorišćuje solistički pjev 
prema zbornom zvuku, iako počimalja (tako zovu 
u Slavoniji solisticu), počinje sama više zbog toga, 
da dade cijelom zboru sigurnu intonaciju. Dalja je 
značajka tog dvoglasja u tome, što je završetak 
svakog stavka redovno u dominantnoj harmoniji, 

koja se jasno izrazuje u kvintnom intervalu, kojim 
obje dionice završuje pjevanje svake kitice (ili 
dijela njezina); — završetak nije prema tome u 
jednoglasju ili u oktavi, da se jače naglasi nota 
finalis kao u čakavskom dvoglasju, Na tu je činje- 
nicu upozorio već Kuba kod istraživanja bosansko- 
hercegovačkih popjevaka, kad je na nekoliko pri- 
mjera pokazao, što se događa s napjevom, koji je 
u jednom folklornom području u frigijskom ili 
dorskom načinu ( s notom finalis na završetku), 
ako se predajom prenese u drugo folklorno podru- 
čje, u kojemu ta ista završna nota prestaje biti nota 
finalis i postaje dijelom dominantne harmonije. 
Kuba baš takvim postupkom nastoji naći tumačenje 
za česti završetak mnogih hrvatskih narodnih po- 
pjevaka (upravo onih iz Slavonije) u dominanti. 
No bit će, da je takav. način završetka nastao 
s drugih razloga: u jednu ruku takvim se završet- 
kom postizava posebna neodređenost završetka, 
zbog koje slušalac očekuje nastavak u litanijskom 
nizanju daljnjih kitica iste popijevke, a onda je 
kod tog fiksiranja tonaliteta zacijelo djelatni utje- 
caj instrumentalne svirke, o čemu će dalje još biti 
govora. 


Osim ovoga razvijenog dvoglasja, u kojemu se 
zbog paralelizma u obim dionicama jedna dionica 
od druge duž cijele melodijske linije odvojila, 
postoje još i prije spomenuti »sekundarni dvo- 
pjevi«. U njima se jedna dionica samo mjestimično 
odvaja od druge, da se opet stope u jednoglasju 
(v. notni primjer 2). Iako se po izrazitoj ritmijskoj 
strukturi kao i po jasnije određenim intervalima 
(vazda još u uskom ambitusu jedne i druge dionice) 

to pjevanje udaljilo od samog »ojkanja«, tu je 
djelatno vazda još isto načelo melopoičkog stvara- 
nja (dohvatanje najbližih intervala portamentima 
i glissandima), pa se o latentnoj harmonici uopće 
još ne može govoriti. Kao da se jedna dionica 
na čas oslobodi u svom pokretanju, a druga je 
malo poslije opet nastoji doseći (neka vrst zaosta- 
jalice); pritom se veoma često javljaju u sazvuča- 
nju sasvim blizi intervali (velike i male sekunde), 
zbog kojih je Kuba tom načinu pjevanja i dao 
naziv »sekundni dvopjevi«, Nije rijetkost, da se 
pojedini stavci takvim sekundama i svršavaju 
Po snošaju pjevačeve dionice prema dionici gu- 
sala javlja se »sekundni dvopjev« i u guslarskom 
umijeću, 

. Osim dvoglasja javlja se u pjevanju gradskih 
pismica u Dalmaciji i pravo višeglasno pjevanje. 
Znadu tamo momci pjevati i četveroglasno, Kuba 
je među svoje zapise (Zbornik III. i IV.) uvrstio 
nekoliko takvih zborova, pa je dao i karakteristike 
tog i takvog pjevanja. Ovo je višeglasje vrlo jed- 
nostavno, homofono; upotreba sazvuka ograničuje 
se u glavnom na sam tonički i dominantni akord; 
subdominantni se trozvuk čuje veoma rijetko. Imao. 
sam međutim sam prilike slušati kod pjevanja ši- 
benskih mladića upotrebu i nesrodnih suzvuka IV. 
i V. stupke u neposrednom slijedu; pjevači su — 
i ne znajući — nepravilno vezali te akorde: para- 
lelnim pomicanjem dionica nastale su usporedne 
kvinte i oktave. Lako je gonetati razlog toj pojavi: 
SVa je naime tehnika toga načina pjevanja, (kako je 
to i inače kod svakog pjevanja bez nota, po sluhu 
i osjećanju, kako je to bilo u pradavnoj tehnici, 

što je kroničari spominju među prvim pojavama 
višeglasja u Evropi, kao contrapunctus a mente), 
— gdje svaki pjevač domeće iz pameti svoju dio- 
nicu, da se dohvati ton narednog akorda najmanjim 
pomakom, koliko se i kod te promjene ne uzmogne 
ostati na istom tonu. Samo će vještiji pjevači na- 
stojati, da svoju pratnju iskite, a i to će u glavnom 
gastojati u paralelnom pokretanju prema glavnoj 
melodijskoj liniji, koja je vazda u prvoj, gornjoj. 
tenorskoj dionici. Kuba i ne kuša tumačiti, kako 
je došlo do takvog višeglasnog pjevanja u dalma- 
tinskim gradovima i većim mjestima, i gdje i kad 
valja tražiti zametak te pjevačke prakse. 


Dvoglasje se međutim javlja i inače u hrvatskoj 
narodnoj glazbenoj praksi. Eto: sve je umijeće gu- 
slarsko dvoglasno, mada se tu pjevačeva dionica 
jedva i odmiče od dionice gusala, dok se razvije- 
nija svirka javlja tek na mjestima pjevačeva odaha: 
Guc dug 0x0 Tr) 03 drjrrekao bi Platon za staro-grčko 
pjevanje uz svirku. Eto i dipljenje na diplama bez 
mijeha ili s mijehom, pa mila svirka na dvojnicama 
(u Dalmaciji bi rekli na sviralama), sve je to u 
dvoglasju, mada se dionica pratnje vrlo malo miče, 
pa je sličnija bordunu, kakav se javlja u svirci 
na lirici u okolici Dubrovnika i na srednjo-dalma- 
tinskom otočju, a i u svirci na slavonskim gajdama 
i istočno-hrvatskim dudama: samo tu postoji pravi 
bordun, krupni ton trubnja brenči nepromijenjen 
za cijelo vrijeme svirke. Napokon se i pjevanje uz 
tamburicu, dangubicu u muslimanskih Hrvata (oje- 
vanje sevdalinka na ašikovanju i pjevanje junač- 
kih pjesama) odvija u dvoglasju, koje se najvećma 
približuje guslarskom načinu s razvijenijom instru- 

mentalnom  melodikom na mjestima pjevačeva: 
odaha. 
Odakle to dvoglasje? Otkada se upotrebljava? 


Za hrvatski je glazbeni folklor to znamenita po- 
java, jer se u malo naroda nalazi nešto tome slično | 
u narodnoj glazbenoj praksi. Samo je zborno pje-: 
vanje u ruskog seljaka (poznato po zapisima gdje 
Linev) pojava glazbenog folklora od ove hrvatske- 
zamašnija. Dijafonija — nazovimo tako to dvogla«: 
sje prema prvim pojavama višeglasja u glazbenoj 
povijesti — hrvatske narodne melodike zanimala 
je stručnjake, napose strane muzikologe, upravo: 
svojim heterofonim značajkama, »paralelizam u 
tijeku napjeva, a slobodniji pomak jedne dionice: 
prema drugoj samo na početku i na završetku 
stavka«, jer su strani stručnjaci u tom čudesno jed- 
nostavnom, a ipak milom pjevanju razabrali žive: 
primjerke davno zaboravljene prakse u umjetni- 
čkoj glazbi Evrope. I tu glazbenu praksu poznaje 
povijest glazbe zapravo samo iz dosta podrobnih 
tadašnjih opisa, a ne iz pisanih spomenika, jer za 
contrapunctus a mente i nije trebalo ispisivati 
dionice, koju je vješti pjevač imao ishitriti iz pa- 
meti. Nešto se takvih pisanih spomenika sačuvalo 
baš u našim stranama, (Robert Lach našao je u 
knjižnici župnog ureda u Lošinju dvije latinske mise 
u obliku takve jednostavne dijafonije i štampao ih 
u Sammelbinde der Int. Musikgesellschaft IV., 
WI.); — Viktor Novak našao je primjerak takve 
umjetničke dijafonije u zadarskom kodeksu, koji 
je sačuvan do danas u razmjerno mladom prije- 
Pisu); — kako se našlo takvih zapisa davne glaz- 
bene prakse iz doba na prekretu tisućljeća u našim 

stranama, a osim toga živa narodna glazbena pra- 
ksa danas još može poslužiti kao realna slika, a ne 
tek kao puka analogija teoriji, koja je u mnogim 
srednjevjekovnim učenim traktatima to podrobno 
raspravljala; kako je sve to djelovalo na strane 
učenjake, oni su pregnuli, da objasne postanak 
takvog dvoglasja u hrvatskoj narodnoj glazbenoj 
praksi (Robert Lach), odnosno da istaknu značenje 
“'heterofonije kao osnove za razvitak svega više- 
.glasja, homofonije i polifonije, u umjetničkoj glazbi 
(dr. Guido Adler). 

Evo, kako zamišlja na Lach postanak dvoglasja 
u hrvatskoj narodnoj melodici: Pučani su istarski 
(otočani na Lošinju, Cresu, Krku i Rabu) naučili 
to pjevanje usmenom predajom od davnih svojih 
'pređa, a ovi su naučili tako pjevati slušajući tada 


pjevanje crkvenih zborova, što su se nekad izvodili, 


po samostanima i u većim gradskim i manjim seo- 
skim crkvama. Ti su pak pjevački zborovi više- 
glasno pjevali povodeći se za tada suvremenim po- 
javama u evoluciji evropske umjetničke glazbe, 
kako su to opazili u naprednijih zapadnih susjeda. 
Heterofono dvoglasje bilo bi prema tome prene- 
sseno u naše strane — najprije u područje čakav- 
štine — još u doba, kad je postalo — iz Italije. U 
našim je stranama zahirilo, ostalo na istom tadaš- 
.njem stupnju razvitka, (dr. Lach navodi tome i 
razlog: propadanje mnogih samostana, pa i čitavih 
gradova poput Osora), i zadržalo se u prvotnoj 
jednostavnosti, a nije se daljnjom evolucijom mo» 
glo razvijati, jer da su nekako u to doba preuzeli 
pučani taj način pjevanja i za liturgijskog obreda 
od tadašnjih popova glagoljaša, koji su prije toga 

sami bili crkveni pjevači. To se zbilo prema tome 
negdje u razdoblju od 11. do 13. stoljeća. 


Još je manje vjerojatna hipoteza Vasila Stojina, 
profesora Glazbene Akademije u Sofiji. Po njoj 
bi trebalo tražiti početak svakog dvoglasja, upravo 
izvor dvoglasja u cijeloj Evropi u udaljenim i ne- 
pristupnim gudurama rodopskih planina, gdje se 
danas još mogu čuti neobični primjerci takva dija- 
fonskog pjevanja. Kao da su stari Bugari, koji su 
došavši na Balkan tek tu i tamo ostali u kompakt- 
nijim skupinama, sačuvali baš na takvim mjestima 
dvoglasje kao pradavnu baštinu svojih djedova, 
donesenu iz dalekih negdanjih azijskih postojbina. 
Oni pak Bugari, što su kao vojnici pozivani — a 


. pozivali su ih zapadni vojskovođe — za plaćenike 


talijanskih ili longobardskih velikaša — odlazili u 
daleke krajeve, smještali se onuda i izgubili svoj 
trag narodnosti; no pritom su baš oni donijeli na 
zapad tu predaju svoga dvoglasnog pjevanja još 
mahom iza 7. stoljeća, pa se ta vrst pjevanja na 
zapadu dalje dotjerivala i razvijala. 


I dr. Lach i Stojin gledaju na problem dvoglasja 
u hrvatskom glazbenom folkloru iz preuskog 
kruga. Ono je pojava znatno širih zamaha, nego 
su to oni zamišljali. Nije u sve krajeve, kuda se 
proteže dvoglasje, mogla doprijeti suvremena glaz- 
bena praksa evropske umjetničke glazbe (u onim 
đavnim vremenima!), a sasvim je nemoguće, da bi 
iz tih krajeva dopirali umjetnički poticaji toliko 
zamašni, da izazovu tako duboke dojmove, zbog 
kojih bi se dotada jednoglasna praksa evropske 
glazbe mogla i morala stubokom promijeniti. A 

povijest evropske glazbe s dosta sigurnosti smješta 
mjesto postanka višeglasja na sjever Evrope. 

'Tu je među Hrvatima djelovalo isto nastojanje 
čovjeka«tvorca, koji je tragao za produbljivanjem 


svoga glazbenog rijeka, za snažnijim izražajem i. 


nezadovoljan jednoglasjem u dvoglasju našao prvo 
zadovoljenje tih svojih težnja. Postale su vrlo slične 
sheme iz jednakih preduvjeta, a da za te dvije 
pojave ne moramo pretpostaviti niti sinhronost po- 
stanka niti uzročne međusobne veze. 

Uostalom u samoj hrvatskoj narodnoj glazbenoj 
praksi ima primjeraka dvoglasja, koji se među- 
sobom i bitno razlikuju, pa nam od najjednostavni- 
jih obrazaca prema razvijenijima dadu donekle bar 
zagledati i u evoluciju tog načina pjevanja. Nije li 
se u guslarskom umijeću sačuvalo najjednostavnije 
dvoglasje, koje se tek prigodice i za kratak čas 
odvaja od jednoglasja (na mjestima guslarevog 
odmaranja od naporna njegova pjevuljenja u vi- 
sokom registru grla?). Nije li u čudesnim »sekund- 
nim« dvopjevima (tako ih je nazvao Kuba) dalma- 
tinskih Zagoraca sačuvana heterofonija, u kojoj se 
jedna dionica prema drugoj heterofono, ali neo- 
visno pokreće, a da se i ne brine, da zajedničko sa- 
zvučenje bude vazda u konsonancama; u takvom je 
dvoglasju sekunda vrlo čest interval sazvučenja i na 
samim završecima pojedinih glazbenih stavaka. Nije 
li dalje u čakavskom dvoglasju dan primjerak para- 
lelizma u tercama (odnosno sekstama) koje još nisu 
potpuno određene? Nije li napokon u slavonskom 
dvoglasju izraženo već dvoglasje u skladnim (konso- 
nantnim) paralelnim tercama, (koje se eventualno 
udvostručuju u ženskim i u muškim glasovima?). 

Narodna je hrvatska melodika u izvođenju re 
dovno dvoglasna, jer takvo dvoglasno pjevanje naj- 
bolje odgovara izražavanju narodnog skladatelja: i 
najpunije zadovoljuje težnju pjevača, da u harmon- 
ski punijoj reprodukciji dadu maha bujnome svom' 
osjećanju. Hrvati nisu svoje dvoglasje ni od koga 
naučili, već ga čuvaju i danas kao dragu tekovinu 
i baštinu svojih pređa. 


Problemi ritmike (snošaj metrike 
stiha sglazbenim ritmom) 


. Iako je hrvatska narodna melodika vazda rit- 
mijska, nema u njoj uvijek metrijskih simetrija; 
ima čak u nekim područjima, za posebnu vrstu pie« 
vanja i ametrijskih obrazaca na način srednjovječ« 
nog korala (Grgurovog, rimskog), a po tome i ne- 
pobitni dokaz časne svoje starine. 

U tom pogledu valja u prvom redu istaknuti li- 
turgijsko pjevanje u crkvama zapadnog obreda u 
staroslavenskom jeziku. Taj je jezik doduše u usti- 
ma narodnih pjevača na mnogo mjesta istisnut 
živim hrvatskim govorom, ali podjednaki pjev 
odjekuje i dalje pod jednostavnim svodovima ma- 
lenih crkvica u Hrvatskom Primorju, na. svemu 
gotovo otočju Jadranskog mora i u dalmatinskoj 
Zagori; u te crkve grne svijet, da pjevajući mo- 
litvu Bogu sam sudjeluje u liturgijskom obredu 
i drugim pobožnostima kao u davnim vremenima 
Prvoga kršćanstva. Kad su oni naučili taj pjev i 
tko ih je učio? I danas se naime još prenosi samo 
usmenom predajom, pa se sama predaja sačuvala 
neokrnjena i vazda još živa, mada su ostajale samo 

ij sheme i ritmijske vrednote a mnogi se 
pot KE bm u brojnim pokoljenjima morao 
izgubiti; ta ljepota i ispravnost reprodukcije zavi- 
sila je od sposobnosti pojedinih pjevača, a ti su se 
(i po svojim sposobnostima) u pokoljenjima izmi- 
jenjivali. Malo ima zapisa takvog pjevanja. Kao 
melografi liturgijskog pjevanja zapadnog (rimskog) 
obreda radili su o. Bernardin dr. Sokol (u Vrbniku 
na Krku), učitelj Harapin i prof. Dragan Andres 
(u Novom Vinodolskom), Ivan Matetić-Ronjgov 
(po svemu Hrvatskom Primorju i Kvarnerskim 
otocima). Ja sam zapisivao na Krku, Rabu, u dal: 
matinskoj Zagori (na pr. u Potravlju), na dalmatin- 
skim otocima (u Jelsi na Hvaru, Ložišću i Bolu 
na Braču), manje stvari i u drugim mjestima. Fo- 
nografirao sam dosta liturgijskih napjeva na 
Krku, a nešto i na Rabu. U tom pjevanju razvijaju 
se osnovni melodijski pokreti iz akcentskog načela, 
oni se upravljaju ritmikom uzvišena govora i po- 
staju, da kažemo, iz njega upravo po akcentskom 
načelu, dok je pneumatska profilacija (na mjestima 
odaha) bitno pomagala stvaranje duljih melijskih 
obrazaca. Sve je u tom pjevanju jednostavno, pri- 
lagođuje se shemama opće poznatim iz latinske 
psalmodije, često čak i lekcijskim uzorcima: pje- 
vanje je gotovo samo silabijsko, svaki slog ima 
samo jedan ton. Naglašeni slog nosi svu težinu rit 
mike, na njemu je naglasak (iktus) i onda, kad nije 
istaknut melodijski, pa i onda, kad nije istaknut 
po trajanju (u slučaju kratkog akcenta). No kod 
melopoije (kod izgrađivanja ritmijskih odnosa u 
napjevu) zacijelo je odlučnu ulogu imala i duljina 
slogova, kako se to opaža i kod ostalog narodnog 

pjevanja po simetrijskim metrijskim shemama; a. 
u tome se staroslovensko liturgijsko pjevanje znat- 
no razlikuje od Grgurova korala, koji se baš u 
posljednjem svom razvojnom stadiju približio znat- 
no ritmijskoj izometriji, 

Ametrijskog pjevanja inače nema u hrvatskoj: 
narodnoj melodici. To je bar pravilo, od koga će se: 
naći malo iznimaka: tako će slavonska narikuša: 
gdjekoji stih u izbrajanju svog plača iskititi toliko, 
da je sasvim sličan ametrijskom obrascu. 

Metrijske relacije zacijelo su u uskoj vezi s ak- 
centuacijom stihova u narodnom pjesništvu, pa je 
sama simetrija u ređanju teških i lakih doba u 
glazbenom taktu — analogno naglašenom i nena- 
glašenom slogu u stopici — dovela do dvodijelnog 
i trodijelnog metra, mjere, takta; a tek po tim 
jednostavnim metrijskim relacijama do izgrađiva- 
nja zamršenijih obrazaca. Hrvatska je narodna me- 
lodika razvila — po tijesnoj vezi s metrikom na« 
rodnog pjesništva — kao elementarne metrijske: 
norme: trohejski i daktilski metar i nema uzmaha 
(Auftakta). Neki teoretici (na pr. njemački učenjak. 
dr. Hugo Riemann) smatraju uzmah prvotnim me- 
trijskim elementom, a trohejske i daktilske početke: 
prema tome drugotnima i izvedenima. No hrvatski 
glazbeni folklor daje upravo savršen obrazac, koji 
tu zasadu pobija, i već je Kuhač pokušao dati tome- 
pravo tumačenje. No i kod slovenačke narodne po- 
Pijevke, gdje se uzmah javlja, valja ga — po 
Bajuku — smatrati anakruzom, dok je pojava. 
uzmaha u hrvatskoj narodnoj melodici i svirci, a 
tako i u srpskoj i bugarskoj, dokazom, da je poje-- 
dina popijevka »varoška«, prema tome pojava,. 

koju treba proučiti uzimajući napose u obzir činje- 
nicu, da je slavonska »varoška popijevka« i dalma- 
tinska »gradska pismica« i bosanska »sevdalinka« 
produkt stapanja tuđinskih utjecaja s tradicijom 
hrvatske narodne melodike. 

Razmatranjem osnovnih oblika dvodijelne mjere 
lako je utvrditi poseban način, kojim je bio djela- 
tan akcenat govora kod tvorbe glazbene metrike, 
kod izgrađivanja mjere (takta). U narodnoj melo- 
dici drugih naroda mogla su se desiti pri tom dva 
glučaja: ili je djelatan sam akcenat (jer je davao 
samo težinu), pa daktil dovodi do stvaranja tro- 
dijelnih metrijskih obrazaca; — ili je duljina slo- 
gova utjecala na građu mjere svojim trajanjem 
(u staro-grčkoj poeziji, pa u arapskoj glazbi i 
poeziji), pa je daktil vodio u stvaranju dvodijelne 
mjere; — hrvatska se narodna melodika služi i 
jednim i drugim načelom gotovo podjednako, pa 
mu zato sama dvodijelna mjera daje dovoljno mo- 
.gućnosti. Evo zato nekoliko primjera: : 

iz Žgančevih zapisa (međimurska popijevka) > 


di PIA dd 
15 Do - ri-ca pla-će, ka jr Je 


Iz Kuhačeva zbornika (popijevka iz Hrvatskog 
"Zagorja): 


44 AD I 2 MK 


De sha joj pu ora no 


Tu se daktil u dvodijelnoj mjeri javlja odmah 
u tri oblika . 

6 zidni 


ri- ca, juna: ka 


a ipak tako, da iktus ostaje vazda na prvoj (teškoj) 


* dobi mjere. 


Bezbroj je pak primjera; u kojima trohej — s 
istih razloga duljine slogova — dovodi do postav- 
ljanja trodijelnih metrijskih obrazaca:: 

Primjeri iz Duganove teorije: 


41 2309 so mmnigneosim 


kraj poto. ka, bistra xo- da 


U guslarskom je umijeću, a i mnogim ženskim 
popijevkama skanzija glazbenog metra važnija od 
skanzije govorenog teksta. Na tu je činjenicu upo- - 
zorio već Ferdo Ž. Miler u svojoj studiji o guslar- 
skom pjevanju. Nije li prema tome za metriku sve 
hrvatske narodne melodike mjerodavna baš glaz- 
bena metrika? Usudio bih se ustvrditi, da jest; a' 
€vo kako gonetam razvitak te značajne pojave: 

Drevniji je oblik ametrijskog pjevanja, pjevanja 
bez takta, u kojem se ritmika upravlja samo po 
govornom akcentu. No po nuždi zbornog pjevanja 
— a takvo je gotovo sve pjevanje hrvatskog naroda 
— na pr. pjevanja uz rad, koji mora vršiti veći 
broj ljudi u skladnom pokretanju — po samom tom 

uzroku teško se dade izvesti evolucija metrijskog 
pjevanja iz ametrijskog. Obje su pojave mogle 
nastati u isto doba — ametrijski obrasci iz reciti- 
rane proze, a metrijski iz recitirane poezije, u kojoj 
je prevladala ritmijska simetrija. Dok je još akce- 
nat djelatan kod melopoije, kod stvaranja melodije, 
teška će doba doći vazda zajedno s akcentom. 
Kako pak glazbena metrika ulazi namah u sime- 
trične ritmijske relacije ređanjem jednoga za dru- 
gim lako shvatljivih taktovnih obrazaca, izgubila 
se postepeno prevladavanjem osjećaja za tešku do- 
bu mjere ubrzo akcentska profilacija. Možda je i 
do toga došlo prelaznim stadijem po izometriji, kao 
u Grgurovu koralu, a mogla je namah i sama 
melodija toliko maha preoteti, da se oslobodila 
veze s govorom, pjevana je linija dobila svoju 
profilaciju po svojim posebnim metrijskim zako- 
nima razvijanjem osjećaja teške dobi takta — i 
ta težina onda upravlja pravilnim muziciranjem. 
Pritom je onda akcentu ostalo samo drugotno 
značenje. Usmenom predajom mogao se, a i morao 
— u slučajevima zbornog pjevanja — posve izgu- 
biti zamašaj akcenta. 

Osim ovoga osnovnog problema ritmike u hrvat- 
skoj narodnoj melodici napose je zamašna pojava 
sastavljenih nesimetričkih mjera, najčešće pete- 
rodijelne: 5/4, 5/8, 5/16. — Sastav se ove mjere 
tumači lako raznim kombinacijama dvodijelne i 
trodijelne mjere 2/4, 3/4, ili 3/4 2/4, Teže je rastu- 
mačiti činjenicu, da neki od tih metara služe kao 
osnovni obrazac za najstarije obredne popijevke 
(za kolede u Hrvatskom Primorju). Kao da su te 
sastavljenije mjere prije postojale u hrvatskoj na- 

rodnoj melodici od onih jednostavnijih, Ili jeitu 
još djelatno oduljivanje nenaglašena sloga na za- 
vršetku glazbene misli, kao u koralu »mora ulti- 
mae vocis«, 


U hrvatskoj narodnoj melodici ima i poliritmij- 
skih obrazaca. Tu se reda mjera za mjerom, a da 
nisu jedna drugoj jednake. Ipak se i u takvim 
kombinacijama opaža težnja za nekom simetrijom, 
na pr. ponavljanje trotaktne fraze 


5/8 3/8 5/8 ; sl. 


Ritmijski i metrijski problemi hrvatske narodne 
melodike imadu osobitu važnost kod istraživanja 
nekih nejasnih pojava u povijesti glazbe. Već je 
Kuba upozorio na skanziju deseterca (u svojoj 
raspravi o dalmatinskoj narodnoj melodici, Zbornik 
II. i IV.), osobito u guslarskom umijeću; s pomoću 
tog načina skanzije moglo bi; se eventualno razja- 
sniti rapsodsko recitiranje u staro-grčkoj glazbi. 
No isti problemi poslužit će dobro i za tumačenje 
nekih pojava glazbe ranoga srednjeg vijeka, iz 
koga se sačuvalo malo spomenika i mnogo učenih 
teško razumljivih trakata o glazbi, jer je hrvatska 
narodna popijevka još živa i u punoj životnosti 
Sačuvala najraznovrsnije metrijske obrasce. Rezul- 
tati istraživanja metrijskih i ritmijskih problema 
u hrvatskoj narodnoj melodici dobro će poslužiti 
kao analogija kod tumačenja nejasnih metrijskih 


Shema u početku evolucije evropske umjetničke 
glazbe, 

Problem arhitektonike (male pjevne 
forme u litanijskom nizu) 


Melopoija — tvorba melodije — izgradila je 
svoje zakone, koji su čisto posebni glazbeni; po 
njima se konstruira melodija popijevke i svirke. 
Svaki ton melodije dobiva svoje značenje po laten- 
tnoj harmonici, koja tumači tonalnu njegovu 
srodnost prema drugim tonovima ljestvičnog niza 
i utvrđuje tonalnu funkciju sazvuka, kojemu taj 
ton pripada. Otud se već razabira, da kod izgra- 
đivanja glazbenog motiva, stavka i perioda imađu 
znatna udjela čisto glazbeni elementi, pa za prouča- 
vanje melopoije ne dostaje samo razmatranje me- 
trijskih relacija, a ni analogije s govorom, kako ih 
je Kuhač postavio. 

Najjednostavniji glazbeni stavci su oni, u kojima 
dolaze same note jednakog trajanja; — izometrijski 
stavci. Veza s pjevanom riječi je vidljiva, a akcent- 
sko načelo uglavnom još djelatno kod odmjerivanja 
teške i lake dobe. U konstrukciji stavka ističe se 
najvećma dvojna fraza — suvisli niz od dva takta, 
analogan dipodiji u metrici poezije — u kojemu 
se, da tako kažemo, iscrpljuje sva melodika, Naj- 
jednostavnije takve tvorbe nalaze se u dječjim po- 
pijevkama i u starinskim obrednim napjevima. Ta- 
kve se popijevke zadovoljavaju redovnim ponav- 
ljanjem kratkodahe dvojne fraze i samo tim sred- 
stvom izgrađuju svoju arhitektoniku. Postaje shema 
AAAA... Takva je melodijska shema osnovom 
i guslarskom umijeću, pa se baš na njemu jasno 
razabira posebna sposobnost te priproste arhitex- 
tonike, sposobnost i upotrebljivost njezina za 

određene svrhe, U guslarovu pričanju upravo ona 
pomaže brzo odvijanje recitacije; drugačija, razvi- 
jenija melodika samo bi sprečavala živo prikaziva- 
nje događaja, a uza to i svraćala pažnju slušača 
drugamo, a slušači imaju slušati samo to pričanje, 
a ne razvijeniju melodiku, Jednaka će arhitek- 
tonska shema pomagati i odvijanju plesnih popje- 
vaka, odnosno svirke, ako one služe kao pratnja 
za žustro pokretanje plesača. 


U lirskim. se popijevkama očituje dakako težnja 
za složenijim melodijama, pa i za prokomponira- 
nim melodijama, mada se i u tim napjevima jasho 
razabira težnja za izgrađivanjem skladne jedinstve- 
nosti, Ma kako bogato pjevač kiti pojedine dijelove 
svog napjeva, on sve stapa u cjelinu. I zato se 
može utvrditi — usprkos redovne konstrukcije 
male dvodijelne ili (rjeđe trodijelne, pjevne forme 
— velika raznolikost, pa i bujnost oblika u hrvat- 
skoj narodnoj melodici, Kod te bujnosti u razvi- 
janju oblika, u izgrađivanju cijelog suvislog glaz- 
benog stavka, redovno je narodni pjevač-skladatelj 
u neprilici zbog toga, jer će mu (najvećma) kratki 
slih teksta davati premalo građe za formiranje 
kitice; tekst se narodne lirske popijevke naime 
reda u pojedinim stihovima, među kojima redovno 
nema strofne konstrukcije. Kitica se nalazi samo 
u novijim, i to ponajviše u varoškim popijevkama, 
1 ona je ponajviše dokazom novine a — ponekad 
— i tuđinskog utjecaja. 


Kako prema tome hrvatska narodna melodika iz 
malog broja slogova, što se nalaze u jednom stihu 
teksta, izgrađuje čitavu kiticu, skladni glazbeni 

stavak? Dva su sredstva za tu svrhu: ponavljanje 
i dometanje usklika, pripjeva, zaziva i sl. 

Ponavljanje se izvodi na više načina, Valja razli- 
kovati jednostavno ponavljanje od sastavljenoga 
(kad se ponavlja već ponovljeno), i djelomično po- 
navljanje od potpunoga. Dvojna se (ili trojna) fra- 
Za ponavlja, da se iz nje (bar prividno) izgradi 
stavak; tako se ponavlja i stavak, da se time upot- 
puni period (i ovdje često samo prividno, po tra- 
janju). Tako nastaju oblici, koji pokazuju arhitek- 
tonsku shemu 2 A + 2 B. No kod ponavljanja 
može se postupati i obrnutim redom, pa se dobiva 
shema: AB + BA; na pr. »Više sela zelena dubrava: 
zelena dubrava više sela«. Djelomično ponavljanje 
može biti u početku stiha, ali i u sredini; na pr. 
»Djevojka se, djevojka se krivo kunijaše«. Ima slu- 
čajeva, gdje se tako melodija razvija bez obzira na 
razumljivost teksta, na pr. »Kupi ko-, kupi konja« 
ili »Kiša pa-, pade dolje na livade«, No i samim 
ponavljanjem, potpunim i djelomičnim, ipak se u 
svakom slučaju ne dobiva dovoljan broj slogova, 
da se izgradi cijeli stavak; ostaje po nekoliko to- 
nova melodije bez teksta, Ako se to zbude na kraju 
stiha, uzet će se nekoliko slogova iz početka idućeg 
stiha za dopunu, a time se odmah naznačuje i to, 
da popijevka nija završena i da valja očekivati 
njezin nastavak. 

Kuba je proučavao gradnju kitice napose u bo- 
sansko-hercegovačkim popijevkama, pa je našao i 
vrlo komplicirane arhitektonske sheme, na pr.2A + 
B+2. (2A +8) i dr. Takvom analizom dokazao je 
Kuba bujnu raznovrsnost sitne arhitektonske grad- 
nje u hrvatskoj narodnoj melodici, upozorujući na 

veliku množinu kombinacija. Neka kao jasan pri» 
mjer takve gradnje kitice posluži dosta poznata 
popijevka iz Hrvatskog Primorja: »Popuhnul je 
tihi vetar«, Iz tog jednog stiha izgrađena je cijela 
kitica ovako: 


Popuhnul je, 

popuhnul je tihi vetar, 
popuhnul je; 

trajna nena, 

nina nena, trajna nena, 
tihi vetar. 


Tu se već razbira i primjena bezznačajnih zvuč- 
nih siogova kod umetanja u tekst na način neke 
vrsti tropiranja. Dok ti zvučni slogovi nemaju smi- 
saonog značenja, drugi put su to riječi, koje imadu 
Smisao, samo nemaju prave veze sa sadržajem tek- 
sta, na pr. »djevojko«, »draga dušo moja«, i dr. 
Ponegdje se javljaju i kratki uzvici oj! ej! ih!; slog 
»Oj« ima kod »ojkanja« čak i na široko razvijenu 
melizmatiku, U bosansko-hercegovačkoj popijevci 
javljaju se na takvim mjestima dosta često i tuđe 
(turske, arapske) riječi kao »aman«, »more«, »uzun« 
i sl. Dometanje mnogih zvučnih slogova u istarskoj 
popijevci služi za izgrađivanje. potpunih stavaka, 
kao u gornjem primjeru; to je dometanje dobilo i 
poseban naziv »tarankanje« (osobito je često u 
istarskoj plesnoj popijevci). 

Osnov je hrvatske narodne lirike, koja je naj- 
bogatija u lirskim popijevkama, upravo u lijepo 
izgrađenom glazbenom stavku, koji se vazda raz- 
vija po zakonima melopoije i samo po njima; zbog 

toga je ponavljanje cijelih dijelova stavka redovno ' 


doslovno, a promjene će se očitovati ili samo ritmij+ 
ski ili uzato još i varijacijom, češće još sami 
ukrašivanjem melodije. Umetanje zvučnih dina 
i riječi zapravo kida tijek pričanja teksta, ali je 
zbog razloga melopoičnih tu i u popijevkama bo- 
sansko-hercegovačkim (osobito u »sevdalinkama«) 
znade premašiti svojom bujnošću i opsegom i sam 
jednostavni tekst stiha, od kojega se gradi kitica. 
U dalmatinskom su »ojkanju« široki melizmi nad 
slogom »oj«: pregibanje pjevačeva grla tu se iz- 
vodi u veoma sitnim intervalima i osobitim, napor- 
nim previjanjem melodike i stakatiranim sitnim 
notama; dok takav melizam ograničuje i u početku 
i na kraju recitiranje pojedinog stiha, sam se tekst 
stiha izvodi u kratkim vrlo pregledno silabijski 
podijeljenim metrijskim obrascima. U tome se ja« 
sno razabira silan utjecaj pneumatskog načela u 
građenju melodije, u samoj melopoiji; razabira se 
prevladavanje čisto glazbenog elementa nad reci» 
tacijskim obrascima, koji su osnovani na akcent 
skom načelu melodijske profilacije. 

Ponegdje je od takvog »ojkanja« ostao samo obi- 
čaj, da se zadnji slog stiha upravo stopi sa slogom 
.»0j« i otegne bilo u izdržanom tonu ili prema stari- 
joj predaji — u melizam sličan onome u pravom 
»ojkanju«. Na točno izrađenu malu trodijelu formu 
popijevke u »ojkanju« upozorio je već A. Dobronić. 

I redovan pripjev česta je pojava u hrvatskoj 
narodnoj lirskoj popijevci, pa i on ima posebno 
svoje arhitektonsko značenje; on veže nizanje 
jednakih kitica svojim ponavljanjem u jače istak- 
nutu cjelinu. 

Bujnost u konstrukciji sitnih detalja u izgradnji. 

male dvodijelne pjevne forme — jer to je najčešći 
blik hrvatske narodne lirike — neosporni je dokaz. 

velike stvaralačke snage narodnog pjesnika-skladae- 
telja. Pjevač često i ne bi znao kazivati tekst po- 
pijevke redajući stih za stihom; on će pritom i za- 
peti, a kad pjeva popijevke, izvodi pojedine stihove: 
lako i bez zapinjanja. To je znak, da u njega nije 
nestalo osjećaja za skladno predavanje sadržaja u 
tekstu; smisao za cjelinu u njega je razvijen u tan» 
čine. Pomažu mu kod toga i zgodna formalna sred- 
stva: prije već spomenuto počinjanje nekih slogova: 
novog stiha kod završetka prijašnjega jedno je ta- 
kvo sredstvo; ponegdje se (u Slavoniji) nalazi i 
jasno izražena tehnika oduljivanja na pretposljede- 
njem slogu, koji se znade toliko otegnuti, da pje- 
vaču ponestane daha, da izgovori zadnji slog i 
slušalac se mora sam domisliti, kako taj slog zvuči. 
i što znači. 

Ponavljanje pojedinih dijelova melodije (motiva,. 
fraza i sl.) skriva u sebi opasnost, da u slušalaca 
izazove monotoniju. Toj se opasnosti ponekad može 
ukloniti tako, da se kod ponavljanja upotrijebi di- 
minucija, umanjivanje metrijskih vrijednosti svih 
tonova nekog motiva ili samo jednog dijela motiva. 
Time se dođuše izgubi simetrija, ali u isti mah 
melodička linija oživi, postaje g:pkija. I to sredstvo. 
kao i prije spomenuto variranje, kod kojega se 
često mijenja i ambitus motiva, drugdje pak sam: 
motiv ujednostavi, može poslužiti u nekim sluča-- 
jevima i zato, da se postigne željeni posebni ugođaj. 

Konačni je oblik sve hrvatske narodne melodike» 
— ujedno i najrazvijenija dohitna meta svakog na- 

:rodnog glazbenog izražaja — strofna popijevka, niz 
kitica, koje se jedna za drugom redaju u manjim 
ili većim razmacima. Dok je to čista lirska popi- 
jevka (dakle čista vokalna glazba), ne će se ispu- 
njavati razmaci između pojedinih kitica; pjevači 
če stanku iskoristiti, da otpočinu, da odmore svoja 
grla. Pjevač uz gusle postupa drugačije; on te 
stanke u pjevanju upotrebljava za to, da u njima 
“pokaže svoju vještinu u prebiranju na guslama (to 
je Platonova xgočeto ono ryjv 06v). 

Takvu je strofnu popijevku dr. Lach nazvao lita- 
nijskim oblikom, i to s punim pravom, jer je niz 
“kratkih glazbenih stavaka najčešće povezan zajed- 
ničkim pripjevom, jednakom melodijskom kaden- 
«com, koja može takav pripjev prigodice i nado- 
smjestiti. 

VII. NARODNA INSTRUMENTALNA GLAZBA I 
NJEN ODNOS PREMA VOKALNOJ NARODNOJ 
GLAZBI 


U povijesti glazbe ističe se razvitak samostalne 
instrumentalne glazbe time, što se glazba kao 
umjetnost potpuno oslobodila svake veze s drugim 
umjetnostima, poglavito s pjesništvom. U čistoj 
instrumentalnoj glazbi gledaju otada skladatelji 
zadnju metu svojih težnja, a velike se instrumen- 
talne kompozicije smatraju najzamašnijim umjet- 
ničkim glazbenim tvorbama. Nasuprot tome kao da 
se čistoj instrumentalnoj. narodnoj glazbi — tako i 
vokalno-instrumentalnoj narodnoj glazbi — nije 
posvećivala tolika pažnja kao vokalnoj; narodna 
se popijevka u svakom narodu, a tako i kod Hr- 
vata, smatra još uvijek pravom narodnom glazbom, 
najvrijednijim zakladom njezinim. I premda je to 
uistinu tako, ipak ne bi zbog toga trebalo postupati , 
s narodnom instrumetnalnom glazbom kao nečim, 
na što se gotovo i ne treba obazirati, jer i instru- 
mentalna je narodna glazba izvršila i izvršuje još 
djelomice i danas zamašnu zadaću u manifestaci- 
jama narodne duhovne kulture, kao i u mnogim 
manifestacijama životnim, u narodnim običajima 
(godišnjim, obiteljskim i društvenim). Ona je šta 
Više — u nekim folklornim područjima pomogla i 

razvitku samoga glazbenog: poimanja, formiranje 
novih, naprednijih tonalnih snošaja, mijenjajući 
time strukturu latentne harmonike u samoj nje- 
zinoj biti. 

Narodna se instrumentalna glazba javlja naj- 
većma u tijesnoj vezi s vokalnom (junačke se pje- 
sme pjevaju uz gusle ili uz kucanje u tamburu), 
a još više u mnog'm folklornim područjima vezana 
uz narodnu koreografiju, uz ples. U posljednjem 
se slučaju ponegdje čak i oslobodila potpune veze 
s pjevanjem; dok će uz gajdaševu (i dudaševu) 
svirku hitre mome i vatreni momci, plešući razne 
vrsti kola, i zapjevati, plesna je svirka na sopilama 
kod čakavskih Hrvata, a tako i pratnja na lirici uz 
ples u okolici Dubrovnika (negda i na srednjodal- 
matinskim otocima i u Makarskom primorju) već 
čista instrumentalna glazba. Sama svirka javlja se 
u hrvatskom glazbenom folkloru vrlo rijetko; pa- 
stirske »davorije« razbijaju jednoličnost plando- 
vanja na dalekim pasištima, ali će ih i u selu rado 
poslušati, ako svirač na svojim diplama ili na dvoj- 
nicima znađe vješto prebirati. 

Svi narodni glazbeni instrumenti nisu podjed= 
nako rašireni u svim područjima hrvatskoga glaz- 
benog folklora. Danas je guslarsko umijeće znatno 
ograničeno u svom rasprostiranju; nema više gu- 
slara u istočnoj Slavoniji i Srijemu, gdje ih je Ku- 
hač još u početku druge polovine prošlog stoljeća 
nalazio, spominjući čak i posljednju guslarsku 
školu (zvali su je »sljepačkom akademijom«) u 
Irigu, koja je prestala negdje oko g. 1780. Još se 
nalazi dobrih guslara, koji znadu mnogo hajdučkih 
junačkih pjesama, u dalmatinskoj Zagori, osobito 

u cetinskoj kotlini (u Vrlici, Potravlju, Hrvatcima, 
Biteljiću); ima guslara i u zapadnoj Hercegovini. 
Ti guslari nisu slijepci-prosjaci, mada se i tu na 
dernecima nađe i po koji taj slijepac, da pjevajući 
uz gusle izmoli milostinju (u Drnišu sam fotogra- 
firao čak i slijepu prosjakinju, koja je dosta vješto 
gudila), I kako guslarsko umijeće zahtijeva znatnu 
vještinu u sviranju i pjevanju (guslar sam i pjeva 
u dosta visokom registru), to će se toj vještini po- 
svetiti samo onaj, koji već u mladosti osjeti po- 
sebnu naklonost za to i prirođenom spretnošću 
savlada tehničke teškoće čestim vježbanjem. 

Već je prije istaknuto, da je lirica bila vazda u 
svom rasprostiranju dosta ograničena (okolica Du- 
brovnika i srednjodalmatinsko otočje). Danas još 
ima vještih liričara, koji lijepo zvone u liru, samo 
u dubrovačkoj Župi i Konavlima. Na otoku Visu, 
Hvaru i Braču zapisao je više zapisa plesne svirke 
na lirici (i svirke uz pjevanje junačkih pjesama iz 
Kačićeve pjesmarice) Vladoje Bersa još u godina- 
ma 1906. i 1907. Danas se tu lirica više ne čuje. 
vu Nerezišću na Braču bio je zadnji ugledni liričar 
Dinko Glasinović, koji je umro 1917. u dubokoj 
starosti. Na Braču se još prigodice (ali i to rijetko) 


Oglasi lirica u okolici Gornjeg Humca. Dok se za 


guslarsko umijeće zahtijeva i dobar svirač i dobar 
Pjevač, liričar ne mora biti pjevač, ali se od njega 
zahtijeva veća vještina u svirci, pa su dobri liričari 
bili vazda samo izabrani pojedinci, koji su u sebi 
osjećali poseban poziv zato i marljivim vježbanjem 
savladali tehničke teškoće same svirke. 

Tako je nestalo i »muzikaša« u Hrvatskom Za- 
&orju, gdje ih je još krajem prošlog stoljeća slušao 

Ante Kovačić, ostavivši u svom romanu »U regi- 
straturi« tako impresivan opis njihova života. Nji- 
hov se ensemble sastojao od dvije violine (oni su 
ih nazivali »gusle«) i jednog violoncella (»bajsa«). 
U tim su ensemblima opet sudjelovali samo za to 


nadareni pojedinci, koji su redovno sami morali, 


vježbanjem steći potrebno tehničko znanje, a onda 
se i u zajedničkom muziciranju još pripraviti za 
svaki svoj nastup. 

No dok se kod umijeća guslara i liričara moglo 
utvrditi brzo nestajanje, .to se za umijeće tambu- 
ranja može konstatirati znatno proširenje ne samo 
u osvajanju novih većih područja u hrvatskom 
glazbenom folkloru, već i u tome, što su baš tam- 
buraški zborovi, danas upravo jedini narodni in- 
strumentalni ensembli, koji se u narodnoj glazbe- 
noj praksi sve više upotrebljavaju. Razlog je tome 
dvojak: u jednu se ruku dade dosta brzo postići 
potrebno tehničko znanje u svirci na tamburi (vje- 
štinu udaranja u tamburu daroviti mladić dosegne 
bez velika naprezanja u razmjerno kratkom vre- 
menu); a onda nam daje tamburanje i u manjim 
ensemblima jedru puninu zvuka (i zbog toga iz- 
vrsno nadomješta i negdašnje gajdaše i »zagorske 
muzikaše«, koji su morali znatno više truda uložiti 
u vježbanje, da dosegnu jednaku takvu vještinu) 
i zadovoljuje radost pojedinca nad skupnim muzi- 
ciranjem. Uz poznate oblike i vrste tambura novije 
— tvorničke — konstrukcije (bisernicu, kontrašicu, 
brač, bugariju i berde) uvode se još i daljni oblici 
(na pr. čelović), da se njima još dalje upotpuni zvuče 
nost skupne svirke tamburaškog zbora, a posebnim 
se raspoređivanjem prečnica ili krsnica (po »srijem- 

skoj« odnosno po »Farkaševoj« ugodbi) omogućuje: 
tamburašima izvedba i takvih skladba, u kojima: 
ima znatnijih modulacija. U novije se vrijeme kuša. 
zvučnost tambura dotjerati još i daljim pregrađi- 
vanjem (Rohrbacherovi instrumenti dobili su oblik 
sličan crnačkom »banjo«, Gutschi pak nastoji pro- 
pagirati svoj sustav). Tamburaški se zborovi u se- 
lima sastavljaju od spretnih i marljivih momaka; 
jer mada se ne traži od njih ni izdaleka tolika vje- 
ština u savladavanju tehnike kao kod violine, ipak . 
skupno muziciranje zahtijeva sasvim razvijen osje- 
ćaj za harmoniku, a taj moraju postići osobito svi- 
rači bugarije i berda dugotrajnim vježbanjem, jer 
takav tamburaški zbor svira bez nota, napamet i 
mora akordiku potrebitu za pratnju sam otkrivati. 
u brojnim zajedničkim pokusima. Dakako da je 
gradskim tamburaškim zborovima, koji zajednički 
muziciraju. po notama, u tome posao znatno olak- 
šan. Sastav seoskih tamburaških zborova varira i u 
broju članova i u broju upotrijebljenih instrume- 
nata; najčešće se upotrebljavaju bisernica, brač, 
bugarija i berde; ali ima skupina, gdje se još ogla-«- 
šuje kao sopranski melodijski instrumenat violina,, 
dok se umjesto berda može naći danas i pravi 
kontrabas. 

Ni sviranje na svirale s usnama: jedinku, dvoj- 
nice, ne oglašuje se više onoliko, koliko bi se to: 
moralo zaključiti iz Kuhačeva razlaganja. Slušao- 
sam, gdje svirač na jedinki (»šaltvi«) svira uz ple- 
sanje ivanjskog kola oko krijesa, u predvečerje 
Ivanja u Podravini; uz njega je njegov drug izvo« 
dio brenčavi duboki ton pratnje na vrlo primitiv- 
nom ali duhovito sastavljenom instrumentu, koji 


127 


se sastojao od tankog štapića, vezanog o središte 
membrane, a ta je bila napeta nad šupljinom sta- 
rog lonca (svirač je po štapiću povlačio dva ovla- 


“žena prsta desne ruke). I jedinka i dvojnice, pravi ' 


su pastirski instrumenti; na njima pastir u dalekim 
pasištima razbija sebi dosadu izvodeći svoje »da- 
vorije«. No. niti zna svaki pastir dobru i zvučnu 
.sviraljku izraditi (kako je to Kuhač bio ustvrdio), 
«a niti zna svaki na njoj prebirati. I tu se hoće dosta 
tehničkog znanja; napose valja uvježbati preduši- 
“vanje (== disanje kroz nos za vrijeme svirke), kojim 
se omogućuje trajna svirka bez prekida za odah, 
a samo se takva svirka cijeni i uvažava. 

I diple (s mješinom i bez nje) pastirski su instru- 
menat, danas još proširen na dosta velikom pro- 
.storu (u dalmatinskoj Zagori, ravnim Kotarima, u 
kotlini Zrmanje, ali i u zapadnoj Bosni i Herce- 
govini), u kojemu se upotrebljava uz dvojnice (i 
jedinke), kako već koji pastir umije i koja ga svirka 
više veseli. Kod sviranja na diple bez mijeha pre- 
«dušivanje je još i važnije, ali i napornije, jer diple 
troše mnogo pare; to i jest razlog, što svaki diplar 
želi pribaviti mješinu i o nju vezati svoje diplice. 
“Vješti diplari sviraju svoje »davorije« u selu svo- 
jim susjedima, u izuzetnim prilikama sviraju i uz 
plesanje kola. Čudna je vještina, koju pojedinci 
“među njima znadu postići. U Hrvatcima sam slušao 
vrlo vještog diplara iz Biteljića (Frana Ezgetu Mi- 
jinog), koji je svoju tehniku izvrsno dotjerao, pa je 
umio iz svojih diplica izvabiti ne samo otegnute, 
.duge tonove i hitre legato-figure, već i oštri stac- 
cato, a taj je na tom instrumentu, koji zvuči uz 
«stalnu struju uzduha iz mješine, veoma teško iz- 

vesti (istoga tog diplara drže i ponajboljim gusla- 
rom u okolici), : 

I gajdaša i dudaša pomalo nestaje; ima krajeva 
i mjesta, u kojima se najstariji ljudi samo spomi- 
nju posljednjeg gajdaša. A to su bili većinom veo- 
ma vješti instrumentalisti, zbog svoje vještine 
mnogo cijenjeni i pozivani, da svirkom (i pjeva- 
njem) uveličaju pirovanje i daleko izvan svog sela. 
Dakako da su oni i kod plesanja kola redovno svo- 
jom svirkom sudjelovali. (Danas su ih na mnoge 
mjesta u tome nadomjestili tamburaški zborovi ili 
drugi slučajno sastavljeni ensembli; u Gundincima 
se kolo pleše uz svirku dvojnica i tambure-samice). 
U tehnici gajdaške i dudaške svirke važan je posao 
čisto ugađanje, koje svirač izvršuje tako, da naj- 
prije začepi trubanj, pa na prebiraljci voskom obli- 
jepljuje pojedine rupice, dok bude tonski niz na pe- 
taku (melodijskoj sviralici) čisto ugođen, a ina rož- 
njaku (sviralici za pratnju) ugođeno oba tona u 
razmaku čiste kvarte (Kuhač je ta dva tona nazvao 
— po stihovima narodne popijevke — »da-mu«); kad 
je to svršeno — a taj posao svirač veoma pomno ize 
vršuje, po potrebi i vadi piske i udešava njihove 
jezičke — onda ugađa zvuk trubnja, koji čisto into- 
nira razmičući ili stežući njegova tri dijela (a pe 
potrebi i tu vadi pisak, treba li ton za znatniju 
razliku »ukrupniti« ili »usitniti«). Zato gajde i dude 
onda za vrijeme svirke ječe u punom, sočnom zvu+ 
ku, koji je pritom — usprkos znatnog zvučnog in- 
tenziteta — ipak mekan i mio. Vješti gajdaš i 
dudaš redovno je i dobar pjevač, pa će i usred kola 
vragoljasto zapjevati, da pobudi svoje plesače na 
življe pokretanje, samo mu oni ne će ostati dužni 

odgovora: na njegovo peckanje odmah će počimalja 
izmisliti drugo, a cijeli će zbor to hrlo prihvatiti i 
ponoviti. — Gajde su bile rasprostranjene u istoč- 
noj Slavoniji i Srijemu, pa u Bačkoj i Banatu, a 
dude u zapadnoj Slavoniji i negdašnjoj bjelovar» 
sko-križevačkoj županiji. sk 
Sopile se danas još malo upotrebljavaju. Najbolji 
su danas sopci u nekoliko mjesta na otoku Krku 
(Dobrinj, Omišalj); u Hrvatskom se Primorju odr- 
žaše još na nekoliko mjesta (Drenova, Ledenice, 
Sveta Jelena), ali i tu su to stariji ljudi; mladići 
su posegnuli za harmonikom-rastegačom, jer im se 
naporno sviranje na sopilama ne rači učiti. Sopci 
sviraju redovno uz ples u vrijeme poklada (meso- 
pusta) i u ljetnim nedjeljama, ali i kod raznih op- 
hoda (»mantinjade« = koračnice). Svirka na sopile 
veoma je naporna, jer i »vela« i »mala« sopila troši 
vrlo mnogo pare, a kako dobar svirač ne smije za 
odah činiti velikih stanka, mora on znati također 
valjano predušivati. Sopile se prije svirke dobro 
smoče, a pisci njihovi ovlaže, da kod hitrog titranja 
ne pucaju. I negda su u području čakavštine (na 
Cresu i na Rabu, te u Kastavštini) umjesto sopila 
upotrebljavali mišnjice; danas se i mišnjice već 
manje upotrebljavaju; na Pagu su uveli tamburaški 
zbor (posredstvom Hrvatske čitaonice). 
. Pastirski rogovi (i rogovi ribara) nisu drugo već 
signalni instrumenti. Ipak se nalazi po koji taj 
pastir (kao i u jaskanskom Prigorju), koji je znao 
»tuliti« na svom rogu i poneku melodiju. Onda ga 
još dugo spominju kao vrsna svirača. 


# 

U 


»mazorka«, 


Instrumentalna narodna glazba usko je povezana 
uz narodnu koreografiju. I tu hrvatski glazbeni 
folklor pokazuje mnogo raznolikosti i u samom 
načinu, kako se plesovi izvode, a i u tome, uz ka-. 
kvu se glazbu ti plesovi izvode: ima krajeva, gdje 
je uobičajeno plesanje bez pjevanja (tako primje« | 
Tice u cetinskoj kotlini dalmatinske Zagore, u ne- 
kim mjestima zapadne Bosne i Hercegovine); dru- 
gud se pleše uz samo pjevanje, odnosno uz pjevanje 
i instrumentalnu svirku, a opet drugdje uz samu 
svirku bez pjevanja. Premda se u tome može utvr- 
diti jednaka ili slična predaja u pojedinim folklor- 
nim područjima, već prema tome, koji se glazbeni 
instrumenti u nekom području više upotrebljavaju, 
ipak se nalazi i sasvim lokalnih osobina; tako se 
primjerice u Novom Vinodolskom, a taj se nalazi 
u području, u kojem se nekad (još u prošlom sto- 
ljeću) redovno plesalo uz svirku sopila (a samo kad 
sopaca nije bilo i uz svirku mišnjica), starinsko 
kolo i danas još izvodi samo uz pjevanje, a pjevaju 
se pritom — što je također lokalna, veoma značajna 
osobina — junačke narodne pjesme. 

Uz svirku lirice izvodili su se mnogi raznovrsni 
plesovi. Imena njihova (da spomenemo samo neka: 
»tempet« [u Makarskoj]; »monfrina«, »ciciliana«, 
»versovien « ili  »versalje«, »strada 
ferrata«, »polka« [u Komiži na Visu]; »traškun«, 
»valcer« uz neke prije navedene [u Starom Gradu 
na Hvaru]; »vilota«, »šotiš«, »konse«, »bela roža«, 
»marmontin«, »livačić«, »rešolje« uz neke prije 
Spomenute. [u Nerezišću na Braču]) — jasno poka- 
Zuju, da su mnogi od tih plesova, koji se najvećma 
Plešu u parovima, donošeni u razno vrijeme u ta 

mjesta iz tuđine, a donosili su ih najvećma mornari 
sa dalekih svojih putovanja morem. Razabira se po 
samim imenima plesova, da većina njih potječe iz 
mediteranskog kulturnog kruga. 

Uz razne sviraljke (dvojnice, više još uz gajde i 
dude) izvode se razne vrste kola. Neki nazivi tih 
kola: pokazuju izvor melodije u narodnoj lirskoj 
popijevci, na pr. »Ajd na levo«, »Oj Savice, tiha 
vodo ladna«, »Čuvao ovce Jovan i Jovanka«; drugi 
su nazivi manje razumljivi, koliko se ne odnose na 
sam način plesanja, odnosno pokretanje tijela kođ 
plesanja, odnosno na kraj, u kome se plešu; takva 
su kola: srijemica, seljančica, svatovac, bušarac, 
bećarac, račanac, kolombar, dere, tri put lupanja, 
tapše, mjesta, drmavi, dvonoga, pargara, dorata, 
kalendara itd. 

I oni plesovi, koji se — u području čakavštine — 
izvode uz svirku sopila (ili mišnjica), pokazuju u 
samim svojim nazivima mediteranski svoj izvor ili 
utjecaj (na pr. »šoto«, »ala volto«, »vojcer«, »kon- 
trapas« [u Jurandvoru]; »tarantela«, pa razne vrste 
plesova zvanih »verec« [u Vrbniku]), ali se može 
naći i hrvatskih naziva, koji označuju neku plesnu 
figuru ili kraj, iz kojega su eventualno ti plesovi 
potekli (na pr. »na redići«, »pod nogu [u Juran- 
dvoru], starinski narodni ples s figurama »kolo« i 
»na mistu« [u Bogovićimaj, stari rvaški tonoc [u 
Dobrinju], bekerčića, po fervašku [u Vrbniku). O4 
tih je plesova većina u parovima, kolo se samo 
mjestimično .javlja. 

I u kajkavskom su području običajni plesovi u 
parovima, ali ih ima i u vidu kola. Nazivi su za 
najobičnije od tih plesova »drmeš«, »dučec«, »đip- 

ka«, »staro sito« (prema poznatoj narodnoj popi- 
jevci), no i u tom krugu ima plesova, koji su u 
hrvatski folklor uneseni, tako više raznih vrsta 
»polka«, koje se sve plešu u dvodijelnoj mjeri. 


* 


Gdje god se motivi svirke izvode iz poznatih po- 
pjevaka, pokazuje arhitektonika svirke iste one 
arhitektonske značajke, koje ima i sama popijevka. 
Samo će vještiji svirač u zgodnom variranju mo- 
tiva (u dodanim izmjeničnim notama, u umetnutim 
uzlaznim i silaznim pasažama, koje kao da nado- 
mještaju pjevačev portamento, i u ukrašivanju 
dugih nota trilerima, mordentima i drugim ukra- 
sima) pokazati svoju vještinu. No svi ti ukrasi ne 
mijenjaju strukturu konstrukcije dvodijelne pjevne 
forme, tog osnovnog oblika hrvatske narodne me- 
lodike; jer će se rijetko u svirci javiti poneka 
odulja pasaža na završetku, a tako i spretan mo- 
dulacioni prijelaz u drugi tonalitet, kad se primje- 
Tice dugi niz opetovanja kratkog plesnog stavka 
oživi prenošenjem u dominantnu harmoniju, da se 
poslije vrati u tonički tonalitet. U gajdaškoj i du+ ' 
daškoj svirci takvo je prelaženje u drugi tonalitet 
nemoguće; zato gajdaš i dudaš može svoju vještinu 
pokazati samo u neprestanom variranju danog 
stavka vazda u istoj položini; a on to doista i čini, 
kako mu »na um padne, i što mu pod prste dođe«; 
(tako je to zgodno rekao diplar iz okolice Vrlike 
Kubi, kad ga je Ovaj zapitao, da mu ponovi jedan 
dio svirke, što ga je malo čas izvodio, a diplar 
to nije mogao, jer je već zaboravio, kako je tada 
kod variranja postupao). 

Kod takve svirke, koja je pratnja plesu, osnovna 
je shema — prema tome — litanijski niz, koji je 
naprijed utvrđen i kao arhitektonski temelj sve 
hrvatske narodne melodike (najpače lirskih po- 

j a). 
jo ivvaisal je drugačija u strukturi slobodna svirka 
(»davorija«) na raznim sviraljkama (jedinki, dvoj- 
nicama, diplama). Tu se — kako to utvrđuje Kuba 
— motivi, zapravo motivići, nižu jedan za drugim, 
jedan se povrati i nekoliko puta, pri tom se poste- 
peno i mijenja, dok se sasvim ne promijeni i išče- 
zne, da se makne drugome. Cijela svirka navire 
iz nepresušnog vrela neumornog momentanog stva- 
ranja, koje staru građu izrađuje u vazda nove 
oblike. Zanimljivo je i to, da će domaći ljudi 
odmah prepoznati izvor upotrijebljenih glazbenih 
motiva, onu popijevku, koju je svirač uzeo vješto 
varirati i kititi premnogim ukrasima; neupućeni 
“ slušalac — ako i znade neku popijevku — jedva 
će to moći učiniti. ' 

Važan je utjecaj gajdaške i dudaške svirke na 
formiranje tonalnog poimanja u onim područjima 
hrvatskog glazbenog folklora, u kojima su ti instru- 
menti bili u upotrebi. Najprije ponovno upozoru- 
jem, da gajdaš i dudaš zbog intenzivnog neprekid- 
nog brujanja trubnja mora sve tonove, što ih izvodi 
na prebiraljci, čisto ugoditi; (da li je razlog tome 
u dosta zamjetljivom zvučanju gornjih tonova ve 
likog i zvučnog trubnja, kojima se tonovi prebi- 
raljke moraju u intonaciji točno prilagoditi, da ne 
nastane veoma neugodan nesklad?). Tonalitet, koji 
se takvim postupkom dobiva, prirodno je ugođeni 
(čisti) dur, što je po prirodi same stvari jasno. I 

\kad se bilo kakva narodna popijevka pjeva uz 
svirku gajda ili duda, mora se i njezin ljestvični 
obrazac preobraziti, dok ne postigne jednaku into- 
naciju pojedinih svojih stupaka s intonacijom stu- 
paka u ljestvičnom nizu na gajdama; time pak i ta 
popijevka konačno dobiva i iste osnove latentne 
harmonike. U tom smislu valja gonetati razvitak 
hrvatske narodne melodike u istočnoj Slavoniji, 
Srijemu, Bačkoj i Baranji, pa i u negdašnjoj bje- 
lovarsko-križevačkoj županiji, prema izrazitom 
dur- i mol-tonalitetu. Tu je dakle instrumentalna 
svirka neposredno utjecala na harmonsku pre 
obrazbu hrvatske narodne melodike tih krajeva, 
dok je druguda sačuvala još svoju stariju tonalnu 
strukturu, (osnovanu — kako je to istaknuto — 
na čistom vokalnom stavku). 


* 


U novije su se vrijeme počeli baviti proučava- 
njem instrumentalne narodne glazbe Hrvata, Srba 
i okolnih naroda na Balkanu i strani muzikolozi. 
Među prvima profesor njemačkog sveučilišta u 
Pragu dr. Gustav Becking, koji je osobitu pažnju 
i puni svoj interes svratio guslarskom umijeću; 
a proučavao je upravo svirku crnogorskog guslara 
Tanasija Vučića. O svojim je istraživanjima opšir- 
Nije izvijestio prvi put na fonetičkom kongresu u 
Amsterdamu g. 1932. a objelodanio to u raspravi 
»Der_ musikalische Bau des montenegrinischen 
Volksepos« (Archives Nćerlandaises de Phonćtique 
€xpćrimentale 1933.). 

No on je sam razabrao, da za punije opravdanje 
Svojih novih pogleda u guslarsko umijeće treba 

veći broj potvrda; sam jedan guslar (spomenuti 
Vučić) nije bio dosta. Zato je Becking prema tim 
pitanjima uputio mladog muzikologa, tada još svog 
đaka, Waltera Wiinscha, koji nije žalio truda niti 
se bojao napornih putovanja u dosta daleka mjesta, 
da čuje što više dobrih guslara, da ih lično upozna, 
da uz njih dulje boravi, i da potpuno prouči nji- 
hovu tehniku sviranja. Svoja istraživanja vršio je 
u raznim krajevima Balkana, pa je tako upo- 
znao i hrvatske narodne guslare, napose one u 
Hercegovini. Na osnovu tih istraživanja napisao je 
svoju disertaciju »Die Geigentechnik der siidslavi- 
schen Guslaren«, u kojoj je najprije opisao razli- 
čite oblike gusala, a onda dag podrobnu analizu 
tehnike cjelokupnog guslarskog umijeća: pjevanja 
i njihove svirke; napokon je pokušao gonetati iz- 
vore tog umijeća i dao kritiku novijih nastojanja 
za diatonizaciju guslanja. 

Wiinsch se nije upuštao u istraživanje povijesti 
samog instrumenta, već je kratko — prema 
Sachsu — spomenuo, da gusle spadaju u instru- 
.mentarij prvog tisućljeća po Kristu, a da im je 
domovina u zapadnoj i unutarnjoj Aziji i nije još 
odlučeno, da li su indijskog ili perzijskog podri- 
jetla. Na Balkan su gusle donijeli Slaveni još za 
bizantinskog gospodstva. Wiinsch smatra — po 
Sachsu — gusle orijentalnim kulturnim dobrom, 
a guslarsko umijeće ostatkom vala orijentalne 
glazbe, koji je još u doba prije početka srednjeg 
vijeka zahvatio Balkan. Nikako ne tumači, kako 
su prvi slavenski doseljenici na Balkanu, a poslije 
njih i Hrvati, Srbi i Slovenci došli do gusala, dok 
su još boravili u zakarpatskoj pradomovini. Wiin- 

stha ta pitanja ne zanimaju, jer želi otkriti upravo. 
»glazbenu kulturu guslara«, sve njezine značajke, 
po kojima će se tek kasnije to guslarsko umijeće 
svrstati u opći razvoj glazbe; i o tome nam prema 
tome Wiinsch ostaje dužan odgovora. 


Glavnu zadaću gusala razabrao je Winsch jasno: 
i odmah je u početku svojih razlaganja istaknuo: 
gusle imadu pratiti pjevača junačkih pjesama, (on 
govori »epa«). 


Wiinsch pretpostavlja — da li po Kuhaču? — 
da je negda svaki guslar sam gradio svoje gusle: 
i to (po tradicionalnim i posvećenim zakonima s 
prirođenom spretnošću i od građe, koja mu je bila 
na dohvatu). Po Wiinschu su i rezbarije na guslama 
imale simboličko značenje. On žali, što se u no- 
vije(?) vrijeme građenje gusala razvilo u kućni 
obrt, jer se time dakako razvilo izjednačivanje: 
tipova. S obzirom na oblik Wiinsch je istaknuo tri 
tipa gusala: najjednostavniji je srpski, onda bo+ 
sanski i najdotjeraniji crnogorski tip. U taj treći 
tip ubraja on i gusle hercegovačkih i dalmatinskih 
gorštaka. Razliku je tražio u obliku varjače, u 
duljini njezinoj i u debljini njezine stijenke. Crno- 
gorski tip (t. j. i gusle hercegovačke i dalmatinske) 
Po zvuku je najbolji, a po obliku najelegantniji. 
Svijetao, izglađen i nosiv zvuk kao da rezultira 
iz tankih stijenka varjače, kutije za rezonaciju, 
u kojoj se i razvije ton gusala. On smatra i ja- 
dransku liricu (a s njom i bugarsku gredulku) in- 
strumentom istorodnim s guslama. Gusle sa dvije 
strune (našao ih je u Foči) jedva i spominje; da 
One postoje u dalmatinskoj Bukovici, toga ne zna, 

Podrobno je opisao način, kako se slažu strune 
:s konjskog repa i od njih sastavlja »struna« (50—60 
niti) za gusle; kao značajnu i namjerice traženu 
«osobinu ističe neke detalje, koji su tehničke pri- 
rode i morali su zbog tehničkih uvjeta takvima 
biti. Tako i za neke oblike gudala s upornom pre- 
čkom daje pretjerano tumačenje, mada ispravno 
opaža, da bi preslabo napeta struna na gudalu zah- 
tijevala znatno naprezanje guslarove desne ruke. 
“Gudala s upornom prečkom označuje kao osobinu 
južno-dalmatinskih i hercegovačkih guslara. Samu 
dužinu strune na gudalu ne smatra važnom za teh- 
niku guslanja. Ne tumači ni duljinu strune na 
.guslama, mada je razumljivo, a na nekim guslama 
i vidljivo, da je ona određena duljinom upotrijeb- 
ljenih konjskih struna, po kojima mora guslar i 
ključ, kojim se struna zapinje, premjestiti, kad 
mijenja strunu i upotrijebi kod toga kraće niti, (jer 
«duljih nije našao). 

U tehnici guslanja razbira Wiinsch vrlo staru 
predaju: »Sasvim jednostavna fiziološka podloga 
za djelatnost obih guslarovih ruku očito je i danas 
još ista, kakva je bila od iskona.« Desna ruka drži 
gudalo na način, kako to čini kontrabasist u orke- 
stru; spretnim zahvatom prstiju (kažiprsta i palca) 
«dobiva se trajan pritisak gudala na strunu gusala, 
a to se za izvođenje tona upravo traži. Kod pomi- 
«canja gudala amo tamo miče se i nadlaktica, a 
iskorišćuje se snaga podlaktice i lakta. Guslar ri- 
jetko upotrebljava čitavu dužinu strune na gudalu. 
.Jednoličnim pomicanjem gudala on štedi snagu 
mišica desne ruke. Wiinsch označuje taj način 
pomicanja gudalom kao dosta izjednačeni non le- 

gato. Posebne tehnike gudala guslar ne zna, guda- 
lom ne izvodi nikakvih dinamskih razlika. Redovno 
ge za svaki slog teksta upotrebljava po jedan potez 
gudalom, no vještiji guslar zna takve poteze izmi- 
jenjivati s potezima, kojima spaja po dva, tri i više 
slogovnih tonova, pa time oživljava svoje preda- 
vanje. ž 

Hercegovački, dalmatinski i crnogorski guslar 
drži pri guslanju svoje gusle ponositom sviješću, 
da izvršuje posebni svoj poziv; kod recitiranja upre 
se njegov pogled nekud u daljinu, kao da mu se 
duša prenosi u vremena onih junaka, kojima upra- 
vo upisuje slavu i junačka djela. Baš tako napeto 
prate i slušači guslarevo pripovijedanje. Drugačiji 
je srpski (djelomice i bosanski) guslar; on se sav 
nekako skupi uz gusle, kao da želi dati maha jado- 
vanju zbog teškog života raje za turskog gospo- 
«dovanja. . 

Način prebiranja prstima lijeve ruke po struni 
gusala nazvao je Winsch »starom slavenskom-za« 
padno-azijskom tehnikom«. Struna se ne pritiskuje 
Prstima o vrat gusala kao na violini; ispruženi prsti 
lijeve ruke, koja se pritom opire o ključ, dodiruju 
strunu sa strane i to lako s mekim dijelom prvih 
Svojih članaka. Time se dobiva posebni karakteri- 
stični prizvuk izvedenih tonova. Sami pak prsti 
prirodnim rasponom svojim (bez ikakvog napre- 
zanja) dohvaćaju strunu i ne brinući se za »čistoću« 
intonacije. Tako dobiveni tonski niz nije dijato- 
mičan; razlog postanku i upotrebi tako dobivenog 
»tonskog sustava« nalazi Wiinsch u tome, što gu- 
slaru nije važan ton sam po sebi, nego tek kao 
elemenat melodijske tvorbe. Kao da međusobnog 

snošaja među tim tonovima uopće nema, pa se 
intonacija svakog od njih i tijekom jednog gu- 
slarovog predavanja neprestance mijenja (iako u 
dosta uskim granicama). Tu promjenljivost ne valja 
smatrati guslarovom nespretnošću ili neupućenošću, 
jer ona postaje po nuždi epske karakterizacije, baš 
kao i promjenljivost u intonaciji guslarova grla, 
dok uz gusle pjeva; (on svojim pjevom nastoji 
dohvaćati isti onaj tonski niz, što ga izvodi na 
guslama). Upotrebu vibrata mogao je Winsch po- 
tvrditi samo kod starih guslara, koji tom tehnikom 
nadomještaju pomanjkanje gibljivosti svojih prsti- 
ju, potrebne za izvođenje drugih, više cijenjenih 
ukrasa. 

Samostalnim prvim prstom (kažiprstom) izvodi 
guslar na guslama najsnažniji ton; to je i osnovni 
ton njegove recitacije; prema tonu prazne žice taj 
je ton u razmaku od nešto prenisko intonirane 
velike sekunde. Drugi prst (srednjak) tijesno se na 
struni prislanja uz prvi, pa se njime izvodi gotovo 
mala sekunda prema prvom tonu. Treći prst (prste 
njak), po svojim fiziološkim uvjetima vezan u gi- 
banju za kažiprst i srednjak može izvesti slabi pri» 
tisak na strunu, pa njegovo smještanje znatno va- 
rira. Njime izvedeni ton nema zbog toga samo- 
stalnog značenja, već služi kao ukras drugim, su- 
sjednim tonovima, najvećma za ton, koji se izvodi 
drugim prstom. Zajedničkim udaranjem prvog, 
drugog i trećeg prsta o strunu izvodi se nad tonom 
prazne strune osobito snažan triler, koji po pri» 
zvuku nalikuje donekle na bubnjanje. Četvrti 
(mali) se prst smješta tako, da dohvaća svoj ton 
— najsitniji u cijelom tonskom nizu — u razmaku 

velike terce prema tonu prazne strune, no kako 
i smještaj tog prsta nije stalan, može njime izveden 
ton biti i u razmaku onisko intonirane kvarte pre- 
za tonu prazne strune. Između toga tona i onoga, 
koji se izvodi drugim prstom, najveći je tonski in- 
terval (prevelika velika sekunda); taj je interval oso- 
bito znamenit u guslarovu pjevačkom predavanju. 
Na osnovi svega toga utvrđuje Wiinsch, da su 
gusle za dijatonsko sviranje nepodesni instrume- 
nat. Kad bi guslar htio svoja četiri uzastopna tona 
dohvatiti čisto dijatonski, morao bi mijenjati po- 
ložaj lijeve ruke, a takovo bi neprestano mijenjanje 
položaja lijeve ruke guslara — koji pjeva uzastop« 
ce stotine i tisuće stihova — strahovito umaralo. 
Valjalo bi zato najprije izvježbati njegovo uho, a 
po ovome izvježbati prste, kojima prebire po struni 
gusala, kao i grlo pjevačevo. I jedno i drugo ne 
mogu i ne trebaju, kaže Wiinsch, guslari-pjevači 
junačkih narodnih pjesama. 
Ukrasi guslarove svirke ili su trileri ili hitre 
melizmatske figure. Jednostavni triler izvodi se 
prvim prstom nad praznom strunom, drugim 
prstom prema tonu mirno položenog prsta, četvr- 
tim tonom prema položaju drugog prsta; (osim 
spomenutog već trilera, koji se izvodi s prva tri 
prsta nad tonom prazne žice, izvodi se sličan triler 
i sa sva četiri prsta nad tonom prazne žice). Prema 
spretnosti svojih prstiju, izvode pojedini gusla: 
trilere i vibrato u raznom tempu. — Od melizmat- 
skih figura navodi Wiinsch jednu (od tri tona), 
Koja se izvodi prvim, drugim i čevrtim prstom, 
i drugu (od četiri tona) s ista ta tri prsta nad to- 
nom prazne strune. Vješt guslar kiti svoju instru- 

mentalnu melodijsku liniju sa što više ukrasa, pa 
po njima (uz slične pjevačke figure, što ih isti gu- 
slar izvodi svojim grlom) dobiva cijelo njegovo 
predavanje junačkih pjesama onu iracionalnu 
treptavu značajku, koja oteščava, pa i onemogućuje 
utvrđivanje pojedinosti i zapisivanje guslarova 
umijeća evropskim notama, kojima se zapisuju me- 


lodije temperiranog ljestvičnog niza. 


Praznu strunu ugađa guslar prema svom grlu, 
dok ne dosegne željeni osnovni ton svoje recitacije. 
Taj je u dalmatinskih i hercegovačkih (a i crno- 
gorskih) guslara razmjerno dosta visok — C1 — 
a to je vazda u položini sitnijoj od normalnog 
opsega guslarova grla. Zato se pjevačko guslarovo 
recitiranje — po prastaroj predaji — izvodi na- 
pregnutim grlenim glasom; tom stilizacijom i mo- 
difikacijom svoga glasa guslar daje »epski habi- 
tus«, kojim — po Winschu — postizava jedno od 
najsnažnijih svojih izražajnih sredstava. 

Wiinsch je pokušao analizirati i melijske snoša- 
jeve u tonskom nizu guslarova umijeća. Ton prazne 
strune glavni je instrumentalni ton, a ton izveden 
prvim prstom, glavni pjevački ton. Wiinsch je 
opazio, da guslari (crnogorski, takovih je najviše 
slušao) ton prazne žice vrlo rijetko izvode pjeva- 
jući. No u dalmatinskih bi guslara (onih iz sinjske 
krajine) bio mogao čuti i druge melijske snošaje; 
tu se baš pjevački završni ton redovno spušta za 
veliku sekundu ispod finalnog instrumentalnog 
tona. S vokalnim glavnim tonom započinje gusla- 
rovo predavanje; od njega se izvijaju svi pomaci 
prema tonu recitacije, a k tome se tonu vraća pjev 
kod svakog stiha (ja bih rekao radije kod svakog 

odsjeka recitirane pjesme sa po nekoliko stihova),. 
formulom kadence. Variranje u intonaciji tona,. 
koji se izvodi drugim prstom Wiinsch tumači »oči-: 
tom vezom s pjesničkim ugođajem recitiranog sa- 
držaja«. Poneki se stihovi tim tonom i završavaju, 
mada je najčešća formula kadence u finalni pje 
vački ton; zato cijelo guslarsko recitiranje ostavlja 
dojam, kao da se odvija u frigijskom načinu, (da- 
kako s posebnom ugođenim pojedinim stupkama: 
uskoga guslarova tonskog niza). Kako guslar voli 
od osnovnog tona odmah dohvatiti ton recitacije, 
pa se od njega postepeno spuštati, to taj ton drugog, 
prsta dobiva značaj vođice prema dolje. Ton trećeg: 
prsta služi kao prohodan ton između tonova četvre: 
tog i drugog prsta. Značajan je interval od tona 
prvog do tona četvrtog prsta — zapravo mala 
terca, sam najsitniji ton (izveden četvrtim prstom), 
kao da nema snošaja prema kađenci. Wiinsch ga: 
zove »heroičkim tonom, jer nalazi, da se guslar 
njime služi za najsnažnije poraste u svom preda-- 
vanju. Na tome tonu guslar se ne zadržava dugo, 
jer znatno napreže grlo. Istaknuti razmak od male 
terce naveo je starije istraživače na pomisao, da: 
je osnovni tonalni značaj guslarskog umijeća u 
izrazitom molu. Wiinsch pak ponovno ističe, da u: 
tonskom nizu guslarskog umijeća nije mogao naći 


traga kvintnom snošaju latentne harmonike, toliko: 


uobičajenom u evropskoj glazbi. 

Sama pratnja guslarova pjevanja odvija se: 
uglavnom u jednoglasju s pjevanjem; to znači, da: 
je prva namjena gusala pomagati guslaru, da i kod! 
dugog pjevanja zadrži intonaciju u istoj položini. 
Predigra, što ju guslar izvodi prije početka pje-- 

vanja, ima praktičnu svrhu: utvrditi dobru i za 
pjevača prikladnu ugodbu tona prazne strune i 
okušati gipkost prstiju. Ta se predigra sastoji ođ 
raznih melizmatskih figura, koje nemaju motivne 
veze s kasnijim pjevačevim recitiranjem; predigra 
pak počinje i svršava s nekoliko poteza po praznoj 
struni. Pravog završetka kod najviše guslara i 
nema; s pjevom prestaje i guslanje; samo poneki 
izvede na završetku glisando do sredine strune, 
drugi pak izvede nekoliko ukrasa s oštrim preki- 
«dom. Zato su međuigre dulje; za njihova trajanja 
pjevač odmara grlo, uhvati daha, a u isti mah 
upravi pažnju slušalaca na nastavak svog pripovi- 
jednja. Vješti guslari u svojim međuigrama po- 
stizavaju znatne učinke. 

Wiinsch daje dalje karakteristiku umijeća poje 
«đinih guslara, što ih je slušao, pa nalazi, da je 
umijeće hercegovačkih i južno-dalmatinskih gu- 
:slara manje vrijedno od umijeća crnogorskih gu- 
.slara. Dok u umijeću južno-dalmatinskih guslara 
:razbire utjecaje talijansko-venecijanske, nalazi 
umijeće hercegovačkih guslara već u dekađenci 
zbog toga, što se baš tu nastoji dijatonizirati tonski 
niz izveden na guslama. Zaboravio je (ili to nije 
opazio) spomenuti, da među tim guslarima ima 
najviše takvih, koji svoje tekstove uče naizust iz 
poznatih zbiraka (najviše iz Vukovih). A osim toga 
"Wiinsch nije slušao (jer nije onamo dospio) umijeće 
srednjo-dalmatinskih guslara (iz sela podno Dinare 
i Prologa, na proplancima Svilaje-planine), koji su 
i dobri i vješti, u kojih predavanju ima i drugih 
značajka, i koji pjevaju svoje tekstove (ne uče ih iz 
knjiga), pjesme o Mijatu Tomiću i Iliji Smiljaniću. 

Wiinsch — zacijelo pod utjecajem romantičarske 
škole — tumači pojavu guslara kao kroničara ne- 
pisane povjesnice davnih vremena; on žali nesta- 
janje ovoga posebnog umijeća. Kao da ne opaža, 
da je razvitak tradicionalne kulture samo u pravcu 
oto i da sigurno dovodi do postepenog 
Z ivanja razni i j 
A orakai 2 nih tehnika u narodnoj glazbe» 

Wiinschovo istraživanje znatno je upotpunilo po- 
znavanje mnogih problema hrvatske narodne me 
lodike, jer je s mnogo kritičke savjesnosti proučio 


i samu tehniku guslarskog umijeća i svih pojava, 
koja su s njime u vezi. 


* 


Toliko novih pogleda ne daje studija drugog 
Beckingovog đaka dra P. Br&msea »Flčten, Schal- 
mein und Sackpfeilen Sidslaviens«. Mladi je naime 
muzikolog sebi postavio preopsežnu zadaću, kad je 
u jednoj disertaciji pokušao obuhvatiti sve vrste 
sviraljaka, mada su one raznovrsne i raznorodne. 
Brčmse se više od Winscha ograničio na to, da 
registrira mnogo neobične i u nauci manje poznate 
činjenice i nije nastojao zaći dublje u probleme, 
koji su se pritom od sebe nadavali. 

Glavna je njegova: težnja, da prosudi vrijednost 
Svakog narodnog instrumenta po podobnosti nje- 
ovoj s obzirom na upotrebljivi niz tonova, koji se 
mogu izvesti, a onda i s obzirom na kvalitetu tona 
na cjelokupnu zvučnost instrumenata. d 


Niz upotrebljivih tonova određen je brojem 
Tupica za prebiranje, a razmak između ovih rupica 

odlučan za razmak intervala u tom tonskom nizu. 
Način, kojim se buše rupice za prebiranje na svi- 
raljkama, smatra Brčmse važnim za prosuđivanje 
tonskog sustava, koji je osnov narodne instrumen- 
talne glazbe, pa može izvršiti zamašan utjecaj na 
oblikovanje tonalnih snošaja i u vokalnoj narod- 
noj glazbi, u narodnoj melodici uopće. 


Na zvučnost sviraljaka odlučno utječe menzura 
njihove duplje, kao i način, kojim se dovodi uzduh 
u toj duplji u titranje. I dvojnost (odnosno više- 
glasje) tumači Br&mse u prvom redu time, što se 
tako nastoji učiniti zvučnost instrumenta punijom; 
(nije li tu pod utjecajem Sachsovih razlaganja?). 


Istraživanjem narodne instrumentalne glazbe 
Brč&mse se nije podrobno bavio: nije imao sa sobom 
fonografa niti gramofona, a zapisivanje hitrih me- 
lodijskih pokreta izmiče se svakom i najvještijem 
melografu. On se je poslužio samo nekolikim gra- 
mofonskim pločama, koje je snimala zagrebačka 
tvornica Edison-Bell-Penkala. 


Bromse je opisao mnoge hrvatske narodne svi» 
raljke, iako im nije svagda naveo točno imena; 
razne varijente istog oblika ne smatra takvima, 
potkrala mu se i po koja pogrješka u shematskim 
slikama. Sabrani materijal vrijedan je, njegov 
opis dosta iserpljiv. Šteta je samo, da se zadovoljio 
kod nekih instrumenata s po jednim primjerkom; za 
utvrđivanje njegova tonskog niza — a to je osno- 


vni problem kod tog istraživanja — potrebno je | 


ispitati što veći broj primjeraka istovrsnog instru- 
menta. U dobrim slikama pojedinih svirača kod 
same svirke dao je vrijedan ikonografski materijal. 

Način, na koji se određuju mjesta pojedinih ru- 
pica za prebiranje na cijevi sviraljke, smatra 
Bromse odlučnim za određivanje davnine predaje, 
a tako i za tonski sustav ljestvičnog niza, koji se 
sviraljkom može izvesti. Po tom kriteriju on je 
odredio tri tonska sustava. Najstariji se tonski su- 
stav izvodi na instrumentima, na kojima se mjesta 
pojedinih rupica za prebiranje određuju tako, da 
svirač smjesti po tri prsta jedne i druge svoje 
ruke na pripravljenu prebiraljku bez naprezanja 
(Brčmse kaže »normalno«), da se mogu rupice kođ 
prebiranja najspretnije dohvaćati. Tako dobiveni 
ljestvični niz pojedine sviraljke naziva on iracio- 
nalnim (taj je naziv za tonski niz na guslama upo- 
trijebio već Wiinsch); on je na svakoj sviraljci dru- 
gačiji, jer zavisi o načinu držanja, pa i o debljini 
prstiju onog svirača, za koga se sviraljka izrađuje. 
Taj je način najstariji, ali je u sebi potpuno logi- 
čan; takve sviraljke ne sadrže intervale u razmaku 
velike i male sekunde, već njima blize intervale. 
Br&mse ne dopušta, da se za takve sviraljke upo- 
trebljava izraz »netočno ugođene«, kako su to sta- 
riji istraživači obično činili. Međutim među takve 
sviraljke ubraja on i neke, kod kojih se smještanje 
pojedinih rupica za prebiranje određuje drugačije, 
na pr. na jedinki i na strančici iz Bistričkog Laza. 
Na tim se naime sviraljkama taj posao vrši na 
drugi način, koji Br&mse smatra doduše vrlo sta- 
rim, ali ipak mlađim od prije spomenutog najsta- 
rijeg načina; tu se rupice za prebiranje smještaju 
u podjednakim razmacima, (ja sam to načelg na- 
Zvao geometrijskim), tako da je jedinica razmaka 
širina sviračevih prstiju. Samo rijetko se ti raz- 

maci prenose kod izrađivanja sviraljke pomoću 
posebnog mjerila (tako rode žegarski diplari). I 
na taj se drugi način ne dobivaju čisto intonirani 
intervali ljestvičnog niza, po Bromseu — u gor- 
njem dijelu ljestvičnog niza intervali su nešto pre- 
veliki. Postanak tog geometrijskog načela Bromse 
tumači time, što se taj način najvećma upotreb- 
ljava na dvojnim sviraljkama, koje imađu zvučati 
u jednoglasju. Samo na gajdama i dudama odre 
đuju se mjesta pojedinih rupica za prebiranje — 
to je po Br&mseu treći najmlađi način — tako, da 
se mogu poslije te rupice oblijepljivati voskom, dok 
se tonski niz sviraljke čisto ne ugodi. Br&mse na- 
lazi, da su tonski nizovi tih instrumenata jednaki 
starim crkvenim načinima, no ja sam pokazao, da 
su to već razvijene dur-ljestvice (iako ne potpune). 

Upozorujući na činjenicu, da se kod gradnje svi- 
raljke kod bilo kojeg naroda kod smještaja ru- 
pica za prebiranje nikad ne ide ispod »najmanje 
snošljive veličine intervala«, a to je mala sekunda 
— jer glazbe sa samim sasvim uskim intervalima 
uopće nema — Br&mse utvrđuje, da se kod grad- 
nje hrvatskih sviraljaka baš tako postupa: upo- 
trebljuju se intervali, koji se najviše približuju 
velikoj i maloj sekundi. 

Posebna se pažnja posvećuje pojačavanju zvuč« 
nosti. Dok sopile već same po sebi zvuče vrlo pro- 
dorno, tvori svirač na jedinki, toj inače blagozvuč- 
noj sviraljci, prodorniji zvuk, podstavljajući donju 
usnu uz pisak na zgodan način, pa i ona zatitra 
(to nije sasvim dobro opaženo), ili pak uza samu 
svirku još i pjevulji zatvorenim ustima. Takav se 
drhtavi prizvuk postizava i na dvostrukim sviralj- 

kama, jer rupice za prebiranje nisu na njima na 
obim cijevima smještene u točno jednakim razma- 
cima. Zato dojam zvučnosti svih sviraljaka naziva 
Bromse nametljivim (»angreifend«). 

Brčmse zna, da je tumačenje C. Sachsa o Taz- 
logu dvojnosti na bosanskim dvojnicama neisprav- 
no, a ipak se tome tumačenju priklanja, želeći utvr- 
diti nesamostalnost obih dionica kod svirke na 
dvojnicama; za potvrdu toga navodi lokalnu zna- 
čajku jednog kraja u Bosni (on misli, da je u svoj 
Bosni tako), gdje običavaju svirati u paralelnim 
sekundama (isporedi Kubine sekundne dvopjeve); 
to je stariji stupanj narodne glazbene predaje. U 
drugim se krajevima pokazuje već razvijeniji način 
sviranja u paralelnim tercama (u Hrvatskoj, Sla- 
voniji i na sjevernim otocima Jadranskog mora). 
Značajan je posvuda završetak u otegnutom jedno- 
glasju, kojemu se obje dionice približuju u protu- 
pomaku. Dok Brčmse u tome vidi zametak poli- 
fonije, ja bih to radije tumačio — prema Adleru | 
ir kao zametak heterofonije. Br&mse u takvim 
sitnim značajkama razbira razliku narodne glaz- 
bene predaje svih slavenskih i drugih naroda na 
pe ranu i ijem oja, glazbenoj predaji bližeg 

a; inače n i j j I 
ram si e nalazi obje te glazbene predaje vrlo 

U svirci na dvije sopile nalazi Br&mse daljnji 
stupanj razvitka polifonije (po našem heterofonije): 
Paralelizam u sekstama, razmicanje dionica na za- 


vršetku u oktavu, mjestimično slobodnije vođenje 


jedne ili druge dionice, pa i imitacije. Taj način 


. dvoglasnog muziciranja važan je za tumačenje po- 


četaka evropskog višeglasja, samo se pretpostavlja, 

da su tadašnji ljestvični nizovi već bili dijatonski. 
Tehniku heterofone svirke na diplama u jednogla- 
sju, kao i borduniranje na sloškinji ili gajdama 
smatra Br&mse orijentalnom. . 

Svirači razlikuju — po Br&mseu — sami u svo- 
joj svirci popijevke od plesova; na nekim Se svi- 
raljkama izvođe samo popijevke, a na drugim samo 
plesovi. Međutim Br&mse nalazi razliku samo u 
sviračevu tretiranju ritmike. Plesovi (razne vrste 
kola) odvijaju se u dosta brzom, oštrom dvočetvr- 
tinskom taktu (tročetvrtinska je mjera vrlo rijetka) 
— kao da se u tom izražava orgijastika orijentalnog 
plesa. Melodiku takva plesnog sviranja Bromse na- 
lazi čisto instrumentalnom, jer je ukrašena takvim 
ukrasima, koji se vrlo spretno »hvataju prstima«, 
a nanizani su jedan na drugi na način improviza- 
cije. U nopijevkama nije oštro istaknuta ritmika; 
ima u njima i dugih fermata, mada svirači ne vole 
izdržanog tona, već i takva fermata ispunjaju bez- 
brojnim sitnim ukrasima i melizmatskim figurama, 
— kao da svirač pritom iživljava puni i snažni svoj 
osjećaj, koji ga nuka i na to, da pojačava zvučnost 
svoje sviraljke. 

Br&mse upozoruje na čudesnu sposobnost jedno- 
stavnih svirača, što ih je imao prilike čuti, da oni 
danu temu, kratki melodijski obrazac plesa ili 
popijevke nebrojeno puta vazda nanovo znadu 
varirati; pa i to djeluje kao improvizacija, jer se 
svaka i sitna varijacija ne ponavlja, već vazda 
iznova stvara kao po nekoj unutarnjoj zakonitosti. 

Najbolji svirači nigda nisu glazbenici po zvanju; 
sviraju pastiri i seljaci za razonodu ili uz ples 
nedjeljom, na seoskim slavama ili u svatovima. 

Jedan uči od drugoga gledajući i slušajući, mlađi 
uče od starijih. Tako se vještiji pojedinac može 
znatno istaknuti svojom dotjeranijom tehnikom. 
Brčmse još ističe i Kuhačevu misao, da svaki svi- 
rač sam izrađuje svoju sviraljku, mada je novijim 
istraživanjem dosta utvrđena činjenica, da su rasa- 
dišta narodnih sviraljaka (i drugih instrumenata) 
upravo takva pojedina mjesta, gdje se prema pri- 
likama moglo razviti građenje narodnih sviraljaka 
kao kućni obrt (tu utječe blizina prikladne građe, 
a 1 razvijena ručna vještina u čitavim pokolje- 
njima). 


Ispitivanjem povijesti pojedinih sviraljaka Br&m» 
se se nije mnogo bavio. Spominje za zurle — po 
Đorđeviću — da su kulturno dobro blizog istoka 
(perzijska) i dovodi ih u vezu s dolaskom cigana na 
Balkan u 14. stoljeću. No dok to može opravdati 
činjenicom, da su zurle i ostale u rukama cigana, 
da su šta više ušle samo u glazbenu praksu mu- 
slimanskog stanovništva, manje je uvjerljivo nje- 
govo tumačenje o prenošenju gajda i duda s blizog 
istoka zajedno s tamburama. Br&mse nije ispitao 
povijest tambura — to uostalom i naša muzikolo- 
ija još nije dovoljno raspravila — on ne zma ili 
ne uočuje razliku između srijemskih i bosanskih 
tambura, a ostaje dužan i odgovor na pitanje, kako 
su od jednostavnih mješnica, dipala s mijehom, 
kakve su mogle biti preuzete iz blizog istoka (iz 
Sirije i Arabije, mogle nastati gajde i dude 
S odijeljenim trubnjem; takvih sviraljaka na istoku 
WOpće nema. Paralelu izvodi Br&mse iz činjenice, 
da su gajde čisto ugođene, kao i tambure (dok svo- 

jim prečnicama-krsnicama omogućuju čistu intona- 

ciju ljestvičnog niza). ! 
Bromse pretpostavlja, da su Hrvati (a tako i Srbi k 

i ostali južni Slaveni) donijeli sve sviraljke (osim iš 

gajda i duda) sa sobom iz azijske svoje pradomo- ' \ 

vine, pa su one kao i gusle, (što je prema Sachsu 

naveo već i Wiinsch) praslavensko kulturno dobro. VIII. TUĐINSKI UTJECAJI NA HRVATSKU 

' NARODNU MELODIKU 


Na hrvatsku narodnu melodiku vršen je tuđinskt: 
utjecaj s mnogo strana. U prijašnjim poglavljima: 
bilo je o tome ponešto već govora, napose u po- 
glavlju, gdje se raspravljalo o folklornim podru»- 
čjima, kao i u poglavlju o postanku narodne po- 
pijevke. 

Na međčimursku popijevku vršen je utjecaj mae 
džarski; dr. Žganec je opisao i način, kako se taj 
utjecaj vršio. Kako su Međimurci kao radnici (i. 
vojnici) odlazili prije rata najviše u madžarske gra-- 
dove i veća mjesta, naučili su tamo koji taj glaz- 
beni motiv, pa i čitavu popijevku. A kako je kođ: 
njih još živ običaj, da se stvaraju nove popijevke, 
= to se baš kod stvaranja tih počeli pojavljivati mo- 
va tivi (i čitavi dijelovi popjevaka), što su ih upamtili 

| prigodom boravka među Madžarima; ti su se me» 

lodijski elementi ponegdje samo stopili s elemen- 

tima starijim domaćim, pa ih je teško i razabrati, 
druga su u melodici snažnije izraženi, pa sw 

> mnoge novije međimurske popijevke dobile vidljivu: 
tuđinsku strukturu. Danas se u Međimurju zapaža: 
jednako tako prodiranje motivne građe iz krajeva,. 
u koje Međimurci odlaze, da izvrše svoju vojničku: 
dužnost. Tako se prenose narodne popijevke sla- | 

venske iz južnih krajeva države, ponekad i s ori- 
jentalnom natruhom, 

Manje se vidljivo vršio utjecaj tuđinski sa zapada 
isjeveropazada, utjecaj talijanski i njemački. Utje- 
caj se njemački (znatno jače izražen u slovenačkoj 
narodnoj popijevci) vršio u banskoj Hrvatskoj po 
njemačkim doseljenicima, koji su ovamo dolazili 
kao mirni i poduzetni obrtnici; u stapanju s doma- 
ćim, hrvatskim življem stvorili su potomci tih do- 
seljenika poseban tip t. zv. varoške popijevke, kako 
je zapisivao Kuhač još u šezdesetim godinama pro- 
šlog stoljeća. Na tim je popijevkama tuđinski utje- 
caj vidljiv u prvom redu po uzmahu, kojega hrvat- 
:ska narodna melodika uopće ne pozna, a onda i po 
poimanju i upotrebi vođice u završecima stavaka 
i njihovih dijelova. Područje su tog utjecaja gra- 
.-dovi i oveća slavonska i druga mjesta, koja su 
«dugo godina potpadala pod posebnu upravu t. zv. 
vojne granice. 

Talijanski se utjecaj može opaziti na svemu ja- 
«dranskom otočju, pa u Istri, Hrvatskom Primorju 
i Dalmaciji, ali i tu redovno u gradovima (ne treba 
zaboraviti, da su mnogi od tih gradova, otoka, pa 
i njihova pozadina bili dugo godina pod upravom 
Venecije). U tom prostranom području utvrđeni su 
i drugi elementi opće mediteranske kulture (u na« 
rodnoj glazbi primjerice pojava lirice, u narodnoj 
“koreografiji pojava raznih plesova). Dalmatinska 
»gradska pismica« jasno pokazuje, da nije čisti 
“proizvod hrvatskog duha; već je istaknuta njezina 
osobina, da se rado završuje u terci toničnog tro- 

. Zvuka, koju dosiže tako, da se melodija najprije 
«dovine vođice, a onda se od nje (najvećma) poste- 

peno spušta do terce toničnog trozvuka. Istaknuto 
jei to, da se na pr. u dalmatinskoj Zagori može 
naći većih mjesta, u kojima se i ta lagašna i pripro- 
sta gradska pismica pjeva [isti je pjevači pjevaju] 
uz običajnu težu, starinsku hrvatsku popijevku. 
No ta »gradska pismica« nikako se ne može sma: 
trati tuđinskim proizvodom; ona je nastala na 
hrvatskom području; njezini su tvorci domaći ljudi, 
koji su tuđinskim elementom proniknuli svoje 
tvorbe, služeći se pri tom hrvatskim jezikom. I kad 
oponašaju tuđinske napjeve, čine to u jeziku svog 
naroda, najvećma u hrvatskim stihovima. Utjecaj 
na formalnu građu u tim popijevkama zapaža se . 


onda i u ponekad malo nategnutoj kitici, koja se 


u glazbi oblikuje u dvodijelnu malu pjevnu formu. 
Sva je ta tvorba nastajala nesvijesno. Nehotimični 
su razlozi nukali dušu prigodnog tvorca na stva- 
ranje, a njegovo se biće, njegova se duša ipak hra- 
nila zakladom predaje hrvatskog naroda. Zato u 
toj »gradskoj pismici« rijetko sretamo uzmah. Tako. 
i 6/8 takt nikako ne prevladava, pa ako se tu i 
tamo ritam popijevke drobi u plitke triole (jer su 
melodijski uzorci često uzimani od manje vrijed- 
nih, popularnih i trivijalnih gradskih popjevaka 
uličnih pjevača u velikim talijanskim lučkim gra- 
dovima) ne dokazuje to ništa više nego to, da se 
u toj dalmatinskoj »gradskoj pismici« ukrštava 
Mediteranski živalj s hrvatskim, da se s njime 
stapa u nove melodijske obrasce, poprimajući kat- 
kada i vanjske formalne tuđinske značajke, a sta- 
Panje je glatko izvršeno, i u novoj tvorbi, tvorbi 
domaćoj, dalmatinskoj, gotovo lokalno obojenoj, 


. Najvećma se čisti talijanski duh suviše i ne ističe. 

Najznatniji je utjecaj na hrvatsku narodnu me- 
lodiku došao s blizog istoka; navalio je silom bu- 
jice osmanlijske najezde na cijeli Balkan. No i taj 
se utjecaj napokon očituje u stapanju novih glaz- 
benih elemenata sa starijom predajom narodne 
melodike i u Hrvata i Srba i Bugara. U hrvatskom 
je glazbenom folkloru najočitiji u bosansko-her- 
cegovačkoj narodnoj popijevci; i tu opet najjače 
u popijevci muslimanskog življa. Pitanja istočnja- 
čkog utjecaja prvi je pokušao raspraviti već Kuhač 
u svojoj već spomenutoj studiji »Turski živalj u 
pučkoj glazbi Srba, Hrvata i Bugara« (u Glasniku 
zemaljskog muzeja za Bosnu i Hercegovinu, g. 
1898.). Tu Kuhač iznosi najprije svoje mišljenje, da 
su Turci izvršili utjecaj na hrvatski glazbeni folklor 
posredstvom muslimanske religije. Sve, što ima 
orijentalnoga u hrvatskoj narodnoj melodici, a tako 
i u srpskoj i bugarskoj, naučili su Hrvati, Srbi i 
Bugari od muslimanskih hodža, mujezina i derviša. 
Orijentalna glazbena predaja raspoznaje se u hr- 
vatskoj narodnoj melodici po nepravilnoj građi 
unutrašnje glazbene strukture. Kuhač najprije 
pretpostavlja, da sav orijentalni utjecaj ne potječe 
od Turaka, nego od drugih orijentalnih naroda, u 
prvom redu od Arapa, od kojih su tu predaju pre- 
uzeli Turci, jer Turcima poriče Kuhač svaku tvornu 
sposobnost na području glazbene umjetnosti. Kao 
posebne značajke te orijentalne predaje označuje 
Kuhač ovo: Po arapsko-turskom načinu razvijanja 
melodije počeli su Hrvati kao i Srbi i Bugari ispre- 
dati napjeve bez osnovne glazbene zamisli (mo- 
tiva?); u motivima takvih popjevaka nema traga 
bilo kakve obradbe, na pr. na način sekvence, koja 

= evropskoj glazbi i njezinim melodijama podaje 


neku preglednost, shvatljivost, mirnoću pa i logič-. 
nost; — po arapsko-turskom načinu počeli se u 
hrvatskoj narodnoj melodici (misli se dakle vazda 


na melodiku onih folklornih područja, koja su 


stajala stoljećima pod izravnim utjecajem orijen- 
talne kulture, t. j. koja su bile pod vlašću turskom), 
upotrebljavati rado i često oblike usklika: pomak 
za oktavu, melodijsko pokretanje od vođice prema 


.otonici, kao i mnoge figurativne melizme; po tom 


načinu počelo se pjevanje poimati po čistoj melo- 
dijskoj predaji, a zanemarivat; uobičajeno isticanje 
latentne harmonike; ponegdje se počeli služiti i 


arapskom ugodbom intervala u ljestvičnom nizu, 


kako se dobiva na osnovi sedamnaest-stupačne 
razdiobe temeljnog razmaka od oktave. Usprkos 


: svih tih značajnih prinova, što se po orijentalnom. 
| utjecaju stopiše sa starinskom narodnom predajom, 


i usprkos neodređenog, čak i nestašnog ritma, koji 
redovno nema ustaljenih metrijskih obrazaca, ve- 
ćinom je sva ta naprava vanjska; njome se prikriva 


| Prava i jedra narodna tvorevina. Značajno je i to, 
da melodije, što ih po haremima pjevaju musliman- 


ske žene, i one ih same i izmišljaju, nemaju u sebi 


Zi Nikakova znaka ili se jedva i zamjećuje trag takva 
. orijentalna utjecaja. Lako je to gonetati, kad se 
Uzme u obzir činjenica, da su muslimanske žene 
o obile većinom kršćanske djevojke, da u džamiju 
i Nigda nisu polazile i prema tome nisu čule arap- 


skoga pjevanja. Ni u dječjim muslimanskim popi- 


Kk jevkama nije Kuhač našao orijentalne predaje, a 
= tako ni u popijevkama, što se pjevaju uz kolo i 
= druge igre. ' 

Na orijentalni utjecaj na hrvatsku narodnu me- 
lodiku osvrnuo se i Ludvik Kuba (Pisefi jihoslo- 
vanska a mohamedanstvi, Hudebni. Revue, 1913.). 
On je najprije upozorio na neobično prijateljski 
značaj tog utjecaja i u pogledu unutarnjeg sadr- 
žaja, rekli bismo nehotimičnog prianjanja. Kuba 
tako tumači posebni postupak, koji su primjenjivali 
Turci kao gospodari prema podjarmljenim slaven- 
skim narodima cijelog Balkana. Turci su naime u 
socijalnom pogledu djelovali izmirujući socijalne 
opreke, unoseći demokratsku jednostavnost, od- 
siranjujući svaku pretjeranost u općenju. Tako i 
sve one riječi, koje su iz turskog jezika ušle u 
narodni govor, a po ovom u narodne pjesme i po- 
pijevke, unosi kao neki jezični ukras, pravo biserje 

.i drago kamenje, koje je — lako se prilagodivši 
gipkom i zvučnom jezičnom bogatstvu Hrvata, Srba 
i Bugara — uljepšalo i profinilo jezičnu zvučnost. 
Nigda se pritom ne osjeća neka nagrda tuđinštine. 
To nisu barbarizmi, kakvima se pokazuju neskladni 
germanizmi i talijanizmi u narodnom govoru. Bez 
tog orijentalnog utjecaja imala bi hrvatska narod- 
Na melodika onih područja sasvim drugu tvarnost; 
ona se po njemu obogatila novim glazbenim bla 
gom. Dug i naporan je posao otkriti od početka sav 

. utjecaj muhamedđanstva, kao i ustanoviti putove 
i njegove smjernice. Danas je o tome još nemoguće 
izreći konačni sud. Kuba sam može istaknuti samo 
neke činjenice, koje smatra, da su dovoljno utvr- 
đene. On tumači pojavu kitice, koja se gradi iz 
jednog. stiha bilo ponavljanjem bilo umetanjem, 
kao izravnu posljedicu orijentalnog utjecaja. No taj 
se oblik kitice javlja i druguda, pa je znak uistinu 

časne davnine predaje i ne mora se tumačiti ori-. 
jentalnim utjecajem. Dalje Kuba ističe, da je u 
davninom silabijsku strukturu hrvatske narodne 
melodike orijentalizam, ili muhameđanizam unio: 
novi način tretiranja melodijske građe, koji je često 
i daleko od silabijskog recitiranja pjevanog teksta. 
Upravo Su po tom orijentalnom utjecaju melodije 
postale bujnije; u njima se javljaju melizmatski 
obrasci i figure, što se izvijaju čas u nježnoj, sla-: 
dunjavoj sentimentalnosti (u dur-tonalitetu), čas. 
Bu silnom, uznositom patosu (u mol-tonalitetu). 
Upravo su ta dva izražaja najviše zastupana bo- 
gansko-hercegovačkim popijevkama. 

Kuba je u tumačenju orijentalnog utjecaja na 
hrvatsku narodnu melodiku pošao i dalje. On je 
Db pokušao otkriti i tragove i načine, kojim se taj 
d utjecaj izvršio. Po njegovu su shvaćanju prvi širi. 
= telji orijentalnog utjecaja bili cigani. Turci nisu 
znali orijentalnu glazbenu predaju izravno sami 
širiti. Toliko je čuđesniji utjecaj te predaje, a još 
= čudesniji plod tog stapanja dvaju tonalno različitih 
glazbenih sustava: obilje čarobnih tipova posebne 
in melodike u muslimanskim (bosansko-hercegovač- 
kim) popijevkama, koje su najpoznatije pod ime- 
nom »sevdalinka«, popijevaka sevdaha, žarkih lju 
bavnih popjevaka. 
= Orijentalni se utjecaj nije u tome iscrpao. Uz: 
| ostale tekovine orijentalne kulture, koje su duboko 
Prodrle u samu bit narodne duhovne kulture, a 
prenijele i mnogo novota i u materijalnu narodnu 
nI kulturu, ušle su u hrvatski narodni instrumentarij 
1 tambure, taj orijentalni instrumenat od roda. 

staroegipatske lutnje. Da je tome doista tako, mo- 

ižemo lako vidjeti ne samo iz nazivlja — već je 
.sama riječ tambura perzijskog porijekla, a takvi su 
ii neki drugi nazivi (na pr. bisernica prema sedđefli) 
— već i po tome, što se u bosanskom obliku tam- 
“bure dodanas još sačuvao taj istočnjački tip instru- 
menta: i trupina bosanske tambure ima pri svom 
dnu dosta oštar brid, i ključevi su istočnjačkog 
oblika i krsnice (prečnice) obavijaju vrat tambura 
unaokolo, mada se danas izrađuju od kovne (mje- 
«dene) žice. Osim toga ima na velikim bosanskim 
tamburama i takvih krsnica, koje omogućuju di- 
jeljenje cijelog tona u tri podjednaka razmaka pre- 
ma arapskoj predaji, koja tako postupa već od 
«davnine i takvu razdiobu teorijski obrazlaže. No 
bosanska se tambura nigda ne javlja u zbornom 
sastavu, ona je vazda tambura-samica. Uz kucanje 
uz takvu samicu oglasi se samo pjevač sevdalinke, 
“odnosno pjevač junačkih pjesama, jer muslimanski 
živalj nije pjevao slavu svojim junacima uz guslar- 
sku pratnju. — Ima i drugih orijentalnih instru- 
menata, koji uđoše u pojedina područja hrvatskog 
:glazbenog folklora zajedno s ostalim tekovinama 
orijentalne kulture. Takve su zurle, prenesene iz 
perzijske svoje domovine u nepromijenjenom obli» 
“ku, uz razne vrste bubnjeva, velikih »tupana« i 
malih »defova«. No ti instrumenti ostadoše u ru- 
kama onih, koji su ih ovamo i unijeli — u rukama 
cigana, koji i danas izvršuju među muslimanskim 
svijetom službu profesionalnih glazbenika, pa svo- 
jom svirkom (i plesom cigank4) i pjevanjem uve- 
ličavaju razne muslimanske privatne i javne 
“svečanosti. 

IX. ZAGLAVAK 


Proizvodi hrvatske narodne melodike nisu tvor- 
be, koje u narodu žive same o sebi poput proiz- 
voda hrvatske umjetničke glazbe. Oni su nešto više 
Od toga, jer čine dio svih životnih narodnih mani- 
festacija, s njima su, rekli bismo, srasli i u tim 
manifestacijama dobivaju svoj duboki smisao. 

Hrvatska narodna popijevka prati gotovo cijeli 
život čovjeka: U svečanom pjevu staroslavenskog 
korala — druguda u pjevu starinskih crkvenih, 
pobožnih popjevaka — sluša se molitva cijelog 
sela, koje upravo takvim zbornim pjevanjem po- 
staje aktivni sudionik svetog obreda, i pjeva u 
zanosu predane pobožnosti, proživljavajući svete 
čine, kao u ono pradavno doba prvog kršćanstva, 
kao da zna i hoće pokazati, da je pobožni pjev 
zapravo dvostruka molitva. 

U obrednim popijevkama — koledama, jurjev- 
skim, ivanjskim, prporušk:im, dodolskim popijevka- 
ma, ladaricama, filipovčicama, križarskim, kraljič- 
kim i drugim sličnim popijevkama — kao da su 
do nas doprli nepisani spomenici pradavnih obreda, 
kojima smisao ne znamo gonetati, jer su nikle iz 
poganskog naziranja, makar su poslije izmijenjene 
pronicanjem kršćanskog naziranja u sam sadržaj 
teksta, makar su dugom evolucijom izglađene u 
usmenoj predaji mnogih pokoljenja. 

Zato i popijevke uz običaje dnevnoga ili sezon- 
skog rada — žetelačke, pastirske, vinogradarske, 
veslačke i sl. — ne otkucavaju samo svojom. ritmi- 
kom odmjereno pokretanje rada većem skupu 
marnih ruku, koje se u zajedničkom naprezanju 
upravljaju baš jednoličnom ritmikom pjeva, nego 
se tim i takvim zbornim pjevanjem zanosi duša, 
pa zaboravlja velik fizički napor i zadržava svoju 
vedrinu. 

Drugačijim će popijevkama biti iskićeni mnogi 
i lijepi svadbeni običaji. Dobar će svat sam zapje- 
vat, a vodit će i pjevanje kićenih svatova ne samo, 
dok svadbena povorka kreće od mladoženjina 
doma kroz selo i dalje putem do nevjeste, već će i 
mladenku razdragati u času, kad ostavlja roditelj. 
ski dom, kad se dijeli od stare majke i u sretnoj 
strepnji dolazi u crkvu, da se zavjeri za sav svoj 
život. Svatovsko veselje, vedra radost gospode sva- 
tova, znak je duboke privrženosti cijele njihove 
svojte i izrazom mnogih želja mladencima na no- 
vom putu njihova života, koliko nema još i apotro- 
pajsko značenje, kao i dočaravanje plodnosti. 

Takva životna radost, koja traži odaha prebuja- 
lim duševnim osjećajima, i nagomilavanje mlade- 
načke životne energije mora izbiti u igri, u plesu. 
I tu onda narodna popijevka ili svirka ili obje one 
zajedno ne će samo upravljati otmjenim pokreta- 
njem kola ili pustopašnim poskakivanjem parova, 
vitkih i hitrih, već se u njoj iživljavaju sve zapre- 
tane čežnje i sva prpošna obijest puste mladosti. 

No iživljavanje nagomilanih i zapretanih život- 
nih energija ne mora uvijek biti vezano o pokret 
tijelom, o ples i igru, ono će u vedrom ugođaju 

dugih večeri na prelu navesti jogunastu mlađež, 
da zapjeva rugalicu ili zaprede razgovor u šali i 
zagonetkama i drugoj zabavi i igri; da u ozbiljni- 
jem času posluša i guslarovo pričanje o prošlim 


. stradanjima i junačkim pothvatima. 


A djevojačka popijevka, koja se izvila iz mladih 
grla u neodređenoj čežnji za milovanjem, naći će 
odgovor u širokim lirizmima mnogih prelijepih 
melodija u ljubavnim popijevkama, što ih mladež 
pod vedrim nebom u kasnu ljetnu večer pjeva iz 
pune duše. I dok je to u jednom kraju pjev me- 
kan, ponekad i tugaljiv, drugdje će navirati stra- 
sno i poletno. 

1 majka njiše svoje čedo u krilu ili kolijevci, 
Pjevajući mu uspavanku, a kad se odbije od nje- 
zina skuta, učit će ga, da uz drugove u igri zapjeva 
dražesne i prostodušne dječje popijevke. 

.Pa kad i žalost u kuću zađe, kad neumoljivi udes 
prekine nit života dragog domara, uza nj je nje- 
gova svojta, rođaci i prijatelji, koji će zaplakati 
i u naricaljkama pjevati hvalu pokojniku, da dadu 
oduška teškoj boli i žalosti. 

Svaku duševnu emociju, svaki svoj zanos i tešku 
Patnju, sve to iživljava hrvatski narod u pjesmi 
i popijevci. Sve zaodjeva u kićeni govor, u romi- 
njanje stihova, u gipki, lijepi napjev, a neiscrpiva 
tvorna snaga omogućuje bezimenom tvorcu stva- 
ranje velikog i neobično raznolikog mnoštva pje- 
Vnih oblika. Možda je baš u narodnoj popijevci, 
u narodnoj glazbi uopće. dao hrvatski narod naj- 
snažnije i najrječitije dokaze vanrednoga svog lir- 
skog talenta. 

10, LITERATURA 


A. Važniji zbornici 


.Fr.Š. Kuhač: Južno-slovjenske narodne popijev- 

ke (Chasons nationales de Slaves du Sud). Većim 

. Lirica s gudalom 

s jee a ajd arap hasseog = 


SL 10. 


Sl. 11. 


SI. 12. 


SI. 13. 


Sl. 14, 


SL 15. 

Sl 21. 

Foto M. Davila, Hrvatski etnografski muzej. 
Originalni instrument u istom muzeju. 

Škrebetaljka iz Striživojne. Foto M. Davila, 


Hrvatski etnografski muzej. Ori - 
ment u istom muzeju. ; kagudkaisv 


Bubanj iz Ivankova. Foto M. Davila, Hrvatski 


etnografski muzej. Originalni instrument u istom 

Guslar iz Mokroga kraj Širokog Brijega u Her- 
cegovini. Foto W. Winsch, md sja sei. 


Tamburaš iz Bosne. Foto W. Wiinsch, Prag. 


Svirač na lirici iz Konavla kraj D i 
Foto dr. B. Marić. daezeNe 


Svirač na dvojnicama iz Rekavice - 
luke. Foto T. Dabac. okani 


Svirač na jedinki (kaveli) iz Vrlike u Dalmaciji 
Foto dr. B. Širola. KRČKI 


Diplar iz Potravlja u Dalmaciji. Foto dr. B. 
Širola. 


Sopci iz Sv. Jelene u Hrvatskom Pri i 
Foto dr. B. Širola. LN 

"VII. 


IX. 


SADRŽAJ 


GODOT, s os oa om a Bla Ra gio O 
. Sabirači hrvatskih narodnih popjevaka i 


druge građe hrvatskoga glazbenog folklora. 
Muzikolozi 


. Razdioba građe hrvatskoga glazbenog folklora 
. Narodni glazbeni instrumenti . 

. Kako nastaje narodna popijevka . 

. Općenite značajke i osobine pojedinih po- > 


dručja hrvatskoga glazbenog folklora . 


. Osobine hrvatske narodne melodike: 


Rezultati Kuhačevih istraživanja. . 
'Tonalne osnove bosansko - hercegovačkih 
narodnih popjevaka — po istraživanju 
Ludvika Kube . . + 4 44 
Problemi harmonike (istarska ljestvica, 
pentatonika, starocrkveni modusi) . Ž 
Dvoglasje i višeglasje u hrvatskoj na- 
rodnoj glazbenoj praksi . . . + +. «+ + 
Problemi ritmike (snošaj metrike stiha 
prema glazbenom ritmu) . + + +. +. . + 
Problemi  arhitektonike (male pjevne 
forme u litanijskom nizu) . +. +... 


Narodna instrumentalna glazba i njen od- 
nošaj prema vokainoj marodnoj glazbi 
Tuđinski utjecaji na hrvatsku narodnu 

Zaglavak 

DOSAD SU U 
»MALOJ KNJIŽNICI« MATICE HRVATSKE 
IZAŠLA OVA DJELA: 


Prvo koluo 

. Dr. Franjo Bučar: Eugen Kvaternik«, »Promemorija 


princu Jeromeu Napoleonu«, 


. Dr. Mile Starčević: »Dr. Ante Starčević i Srbi«. 
. Tomislav Prpić: »Hrvatski književni regionalizam«. 
. Dr. Ivo Hergešić: »Hrvatske novine i časopisi do 


1848«. 


. Ernest Bauer: »Današnja Njemačka«. 


Rasprodano cijelo kolo. 


Drugo kolo 


. Z. Milković i B. Vrtar: »Život i tvar«. 
E Ljubo Babić: »Pod italskim nebom«,' 
. Dr. Vinko Krišković: »U svijetu parađoksa«. Prvi 

. Viktor Živić: »Na pragu hrvatskoga Orijenta«. 
. Bare Poparić: »Borba Hrvata za Jadran«. 
. Vilko Rieger: »Kolektivizacija poljoprivrede u So- 

Dr. Julije Makanec: »Marksistička filozofija prirode«. 

Rasprodano cijelo kolo. 


Četvrto kolo 


. Dr. Milovan Gavazzi: »Godina dana hrvatskih na- 

Dr. Božidar Širola: »Hrvatska narodna glazba«. 

, A Dr. Petar Guberina i Dr. Kruno Krstić: »Razlike 


između hrvatskoga i srpskoga književnog jezika«. 


šesto kolo 

